
1 . 

Poslanice objavljene u službenom glasilu 


“Srce Isusovo” 

1.1. Pod zastavom Srca Isusova* 

Srce Isusovo, br. 1 od 15. siječnja 1882., str. 1.-7. 

Prvi vrhbosanski nadbiskup, Josip Stadler, uputio je svoju nastupnu poslanicu puku i 
kleru Vrhbosanske nadbiskupije 15. siječnja 1882. Ta poslanica, koja nosi naziv 
“Pod zastavom Srca Isusova ” ujedno je i prvi članak u službenom listu Vrhbosanske 
nadbiskupije, kojeg je Stadler utemeljio pod imenom “Srce Isusovo”. Naslov ove 
poslanice je i geslo pod kojim će on izgrađivati, uređivati i obnavljati Crkvu što mu 
je povjerena. Stadler, kao veliki štovatelj i promicatelj pobožnosti Srcu Isosvu, pro¬ 
glašava Srce Isusovo “glavnim čuvarom i patronom” novoosnovane nadbiskupije. 
Nadalje iskazuje i posebno štovanje prema Blaženoj Djevici Mariji moćnoj zagovor¬ 
nici kod Boga, proglašava je zajedno sa svetim Josipom drugom zaštitnicom 
Vrhbosanske nadbiskupije. Na kraju poslanice donosi posvetnu molitvu Srcu Isu¬ 
sovu, te određuje obvezu da se ova molitva tri puta godišnje moli (u nedjelju iza Srca 
Isusova, na sv. Josipa, na Veliku Gospu) u svim crkvama nadbiskupije. 


Broj 13/Pr. 

Kada je pokojni, doista veliki papa Pij IX. svojim pronicavim pogledom promatrao, 
kako cielo družtvo ljudsko u svojoj zloći napreduje, kako se duše odkupljene krvju nevina ja- 
ganjca u propast strmoglavljuju, kako oni, koji se podavaju pokvarenosti, upravo od sebe od¬ 
bijaju sve, što bi ih moglo k pameti privesti: srce ga zaboljelo, gorko se razcvilio, duboko 
zamislio, razmišlj avaj ući o tom, kako bi se dalo toj nevolji doskočiti. Nebješe možda vre¬ 
mena, kada su toliko vriedjali našeg Gospodina Isusa Krista; nebješe vremena, kada su na 
crkvu našu toliko navaljivali; nebješe ga možda, kada se toliko sveta vjera ružila, kada se 
poštenje toliko zapostavljalo, kada se svako pravo toliko nogama gazilo, koliko upravo u naše 
vrieme. Pa tolikomu zlu na put stati tko bi mogao? Zlo to utamaniti kako bi se dalo? Pij IX. u 
svem kako je već bio velik, znamenitu rieč o tom izusti, rieč koja svemu zlu na put staje, rieč, 
koja svako dobro sa sobom donosi. Pa što mislite, da je on kao ustuk svemu zlu naveo? Cuj- 
derte samo: “Crkva, tako on govori, i ljudsko dmžtvo nemaju spasa, van jedino u srcu našega 
Gospodina; srce Isusovo, to je, što će svako zlo utamaniti”. 

Ja po milosti Božjoj i svete apostolske rimske stolice nastupio sam nadpastirsku 
službu, i preuzeo novo ustrojenu vrhbosansku nadbiskupiju, preuzeo veliku odgovornost, teret 
velik. Neprijatelj dušah naših razvio je barjak i na njem napisao: Amor sui usque ad contem- 
tum Dei. Pod taj barjak sakupljaju se djeca tminah, ljudi, kojim se mili većma tama nego li 
svjetlo, jer su njihova djela zla, jer sebe ljube, a mrze na Boga. I ja, braćo, razastirem zastavu, 
i pozivam vas, da skupa sa svojim pukom pod njom se kupite; na njoj je srce Isusovo, tmjem 
istina okrunjeno, ali i plame ljubavi razprostiruće na sve strane, plame, kojimi pali sve što je 
griešno, a užiže i naše srce ljubavju napram sebi. Pod tom zastavom napisano je: Amor Dei 
usque ad contemptum sui. U srcu bo Isusovu učimo poznavati Boga, poznavati sebe, učimo 
ljubiti Boga, koji nas je toli ljubio te svoga Sina za nas dao, da ni jedan nepogine, koji u njega 
vjeruje, nego da ima život vječni. Pod tu se zastavu kupimo, jer ćemo pod njom i sebe spasiti i 
druge moći k spasu privoditi”. Moj Božanski spasitelj, reče jednom blažena Marija Margareta 
Alacoque, kaza mi, da će oni, koji rade na spas dušah, i milost zadobiti te će moći i najoporni- 
ja srca ganuti, i divan plod ubirati, budu li samo njihova srca nježnom ljubavi: “k srcu nje¬ 
govu proniknuta”. 


Naslov je poslanici dao sam nadbiskup Stadler! 

Providnost Božja po svojoj konačnoj mudrosti upravlja sve u svietu na korist crkve 
svoje. On joj uviek pomaže i njezinim potreboćam očinski zadovoljuje. Osobitu ipak provid¬ 
nost dan danas crkvi svojoj u tom pokazuje, što u svojoj darežljivosti upravo božanskoj otvara 
riznicu srca Sina svoga, i iz nje svakomu obilne darove dieli. Tim htjede ne samo postići, da 
se srce njegova Sina štuje i ljubi, nego da se i užge luč svete vjere u srcih ljudskih, koja po 
nevjeri usried tminah čame, i uzpiri u njih oganj ljubavi, koji utmuti nastoji današnji bezbožni 
sviet. Pobožnost k srcu Isusovu zadnji je kano pokus njegove ljubavi, kojim kani oporna srca 
ljudska omekšati, ganuti, prevladati, kojim kani svojim štovateljem preobilne darove podieliti. 

Tu pobožnost odobriše pape, biskupi prihvatiše, puk obljubi, i lice se zemlje preobrazi 
gdjegod se ona nastani: griešnici taknuti ljubavju grieha se odrekoše, a pravednici zaneseni 
istom ljubavi prionuše jedino za Isusa, jedino za njega revnovat počeše. 

I ja imajući sve to na pameti odlučih nadbiskupiji vrhbosanskoj dati za geslo: Srce Isu¬ 
sovo. I evo najmanji od braće svoje prem nevriedan stanovat u srcu Gospodina moga, ipak 
pozvan od njega, stavljam sebe i svu braću svoju i sav puk ciele vrhbosanske nadbiskupije u 
srce njegovo. Jedno smo tražili, da stanujemo u domu Gospodnjem sve dane života svoga. 
Isuse, dobri naš pastiru, smiluj se nam, ti nas pasi, ti nas brani, ti u nebu nas nastani. Ja zato 
proglašujem, da je od danas glavni čuvar i patron ove nadbiskupije: Srce Isusovo. O koli je 
dobro i ugodno pribivati u srcu Isusovu ! O ljepoto toli stara, A meni još toli nova! 

Srce Isusovo, to je, što će svako zlo utamaniti, ono je, što će nam vrutak biti svega do¬ 
bra. Pred neprijateljem hoćeš li bit siguran, kad na te ustaje? Nuto srce Isusovo, ono je štit, 
kojim će se suzbiti svako koplje; ono bo pred sulicom neuzmače. U bumom ovom životu, 
gdje si u pogibelji, da silni valovi morski tobom udare o koji greben, sigurno li kaniš proći? 
Gle sulicom otvoreno srce Isusovo, ono ti otvoreno stoji kano sigurna luka, u kojoj ćeš se 
ukrcati moći. U suhoj pustoši ovoga života želiš li se okriepiti? Gle iz srca Isusova poteče krv 
i voda za spasenje sveg naroda: tu ti je vrutak, odakle pij po volji. U svietu punu nemira, u 
suznoj ovoj dolini, punoj grieha, neokaljan hoćeš li živjeti? hoćeš li mir sveti uživati? Nuto 
srce Isusovo, gdje ćeš pravi mir naći; ono bo sve umiljato poziva: Dodjite svi k meni, koji ste 
umorni i oterećeni, i ja ću vas okriepiti. Gle, Gospodine, mi svi u nadbiskupiji vrhbosanskoj 
umorni smo, oterećeni smo svi! De pogledaj milostivo na nas. - Ah, Gospodine, hoće li 
nevolje naše prevladati milosrdje tvoje, oli će milosrdje nadjačati nevolje? Neka, Gospodine, 
staro tvoje milosrdje prevlada, neka tvoja mudrost prevlada našu zloću. Velika je istina naša 
zloća; nu nije li, Gospodine, ljubav tvoja kamo veća? Da ona je kamo veća. Zato nas umorne, 
nas oterećene ti okriepi, ti utješi, prigrli nas ti. 

Zavapit ću na koncu s riečmi, koje je blažena Margarita rekla njekomu redovniku: “O 
da mogu izpripoviedati sve što o toj ljubeznoj pobožnosti znam, i odkriti svemu svietu blago 
milostih, koje je Isus Krist u svom poklona vriednom srcu sačuvao i svim ga obilato dati želi, 
koji tu pobožnost goje! Molim vas, častni otče, i zaklinjem, učinite sve, da se svakomu u srce 
ta pobožnost zasadi! Menije Isus Krist onako očitovao, da o tom ni najmanje nedvojim, daje 
njegova volja, da se ta krasna pobožnost svuda razprostrani i po njoj da si bezkrajan broj 
vjernih slugah, savršenih prijateljah i skroz zahvalne djece pribavi. Blago milosti i blagoslova 
neda se mjeriti, što je u tom božanskom srcu. Ja nepoznajem u duhovnom životu druge po¬ 
božnosti, koja bi mogla u kraće vrieme dušu dovesti do najviše savršenosti i omogućit joj, da 
okusi prave slasti, koje čovjek nalazi, kada služi Isusu Kristu. Pače iz podpunoga osvjedo¬ 
čenja velim, da nebi bilo kršćanina, koji nebi te pobožnosti vršio, kada bi znao, koli se ona 
mili Isusu Kristu. Gledajte svakako, da redovnici za tu pobožnost prionu, jer će u njoj toliko 
pomoći naći da im neće biti ničega drugoga od potrebe, što bi ih do prve revnosti i točne stege 

dovelo, ako su iz družbe, koja je u stegi popustila, niti bi im što drugo trebalo, da ih do 
savršenosti dovede, ako su već po pravilih točno živili”. 

Ima slikah, koje predstavljaju Isusa kano diete pokraj majke Marije. U njem je 
izražena i ljubežljivost njegova djetinjstva i veličanstvo njegova božanstva. Jednom ručicom 
pokazuje on nebu i zemlji, pokazuje ljudem i angjelom, pokazuje pravednikom i griešnikom, 
pokazuje nam i Mariji svoje srce kano ognjište svoje ljubavi i vrutak svih milostih, drugom 
pako rukom umiljato pokazuje na majku Mariju; tim što nam htjede reći? Htjede reći: Dodjite 
svi k meni, srce vam moje obilne će milosti dati, al obratite se na majku moju i vašu Mariju; 
jer ona mojim srcem gospoduje, ona ima ključ k mojemu srcu, ona je posjednica, čuvarica i 
dieliteljica svih milostih srca moga. 

Eto to je uzrok, zašto od ovoga dana i majku našu Mariju, bez grieha začetu, pro- 
glašujem čuvaricom i patronom nadbiskupije vrhbosanske. Tko može tako uspješno k srcu 
našega Gospodina govoriti; kano blažena djevica Marija? Ništa nema, čega nebi mogla Marija 
od svoga Sina izprositi. Krasno slovi sveti Efrem: “Što je do toga, ako se zlo koje prikazuje 
neizlječivo. To je upravo razlog, zašto se Marija za takovu stvar zauzima, ako ju samo u 
njezine ruke damo. Neznate li, da je majka Božja ufanje onih, koji mal da nesdvajaju, i onih 
koji već sdvajaju, pače i onih, koji više nemaju nikakove nade?” 

Pa zbilja Marija budući mati Isusova imala je već po naravnom pravu moć na srce 
svoga Sina. A Isus Krist, koji je došao, da svaku pravednost izpuni, štovao je naravna prava. 
Sveti evandjelista Luka uči nas, koli je jako Isus poštivao majku svoju, kada o njem veli: I bio 
im je poslušan (2, 51). Tko je bio poslušan i komu? Pita sveti Bemardo ter tumači: “Bog bi¬ 
jaše poslušan ljudem; Bog, koga andjeli služahu, koga moći i poglavarstva nebeska slušahu, 
bijaše Mariji poslušan i ne samo Mariji, nego i svetomu Josipu iz ljubavi napram Mariji. Di¬ 
vite se onomu, što vam se više mili, te si odaberite čemu da se više čudite, ili smjernoj po¬ 
slušnosti Sinovoj ili vanrednoj časti materinoj. I s jedne i s druge strane jednako je ta stvar 
vriedna, da joj se diviš, da joj se čudiš. Bog sluša ženu; o poniznosti bezprimjerne! Kada 
djevice hvalimo, s veseljem iztičemo njihovu prednost, koju imaju, da sliede jaganjca, kamo 
god ide. Promislite samo, koja hvala ide istom onu, koja pred istim jaganjcem hodi”. Marija 
dakle mora biti uslišana, jer joj sam Bog bio poslušan kao svojoj pravoj i bezgriešnoj materi. 
Zato i veli sveti Damjan, da je sve blago milostih pod ključem Marijinim. Ali sve blago 
milostih zaključano je u srcu Isusovu, koje je po rieči svetoga Pavla (Hebr. 4, 16) priestol 
milostih. Marija dakle samo u toliko može ključ imati k tomu blagu, u koliko je gospodarica 
srca Isusova. 

Molba Marijina njekim je načinom zapovied za Isusa. Nije li Isus na molbu svoje ma¬ 
tere učinio svoje prvo čudo, kada još nije bila došla njegova ura? Ako joj je prividno malo 
oštrije i odgovorio, htio je ipak tim više pokazati moć njezinu na njegovo srce. Pa i Marija 
pouzdavajuć se u poslušnost Sina svoga, nije se više upuštala u moljakanje, nego je naprosto 
slugam rekla: Učinite sve, što god vam kaže (Iv. 2, 5). I Isus joj je izpunio molbu. Treba li 
nam još čega drugoga, da spoznamo, da je Marija reć bi gospodarica srca Isusova? 

Tko god dakle hoće, iz živoga vrela, iz srca Isusova crpati milostih, neka se ponajprije 
utekne k majki Mariji i s njom neka se na srce Isusovo obrati. Budemo li tako činili, tim ćemo 
ugoditi Bogu, jer ćemo mu biti zahvalni, što ju je svomu Sinu odabrao za majku; ugodit ćemo 
i Isusu, jer ćemo ga slaviti, što ju je za kraljicu i gospodaricu svoga srca postavio; ugodit 
ćemo i samoj majki Mariji, jer ćemo joj tim najveću hvalu dati, što ćemo joj na pamet dozvati 
izvor njezine moći i njezine dobrote napram ljudem. 

Naredjujem, da se sliedeća molitva svake godine triput u svih župnih crkvah poslie 
pučke mise s pukom izmoli, i to treće nedjelje poslie uskrsa kano na dan patrona ciele crkve, 
naime svetoga Josipa; zatim u nedjelju poslie svetkovine srca Isusova (ove godine je ta ned¬ 
jelja 18. lipnja), i na dan bezgriešnoga začeća blažene djevice Marije, kano na dane patronah 
naše vrhbosanske nadbiskupije: 

Pred tobom, presveto srce našega spasitelja, na lice padamo sa skrušenim srcem. O 
Isuse, Sine Boga živoga, na što sve nije tvoja mudrost došla, što sve nije tvoja ljubav podu¬ 
zela, da nas sve sretne, sve blažene učiniš. Neda se izkazati, što si sve za nas učinio i trpio! Pa 
kad si već sav život svoj za naš spas posvetio i sebe na križu za naše griehe žrtvovao, hoćeš 
još dan na dan nekrvno za nas se žrtvovati, i u presvetom oltarnom sakramentu kao Bog i 
čovjek u istinu i stvarno usried nas stanovati, da nas svojim tielom i svojom krvlju hraniš, da 
nas sa sobom čim uže sjediniš i svoje nam milosti obilno dieliš! Koli smo jako dužni hvalit te 
i slavit za ta dobročinstva i ljubav ti vraćat za ljubav! Ali dok božansko srce tvoje u čudesnom 
otajstvu tvoje ljubavi gleda, kako da ljude usreći, trude se ljudi i gledaju, kako da te vriedjaju, 
i za tvoju ti bezkonačnu ljubav bezkrajnu nezahvalnost vrate. O koliko je nevjemikah i 
krivovjemikah, koji u zasliepljenosti srca svoga sveti sakramenat ljubavi nepriznaju, tebe u 
njem preziru, obezčašćuju i ruže! Pa koliko ih je i vjemikah, koji za tvoju ljubav prikazuju 
samo hladno i nemarno srce, koji bez počitanja u hram tvoj stupaju, za tobom nečeznu, riedko 
kada i to bez dostatne priprave k tebi pristupljuju, ili koji u smrtnom griehu tebe primaju, i 
tako svojom krivnjom kruh života pretvaraju u smrtonosni otrov. 

O Isuse, dobri ti pastiru, koji si svoj život za nas dao, koli ti jako ta nezahvalnost i 
propast tolikih dušah raniti mora ljubezno srce tvoje! Kako rado bismo mi svojimi suzami i 
pokorom bol ti utažili i zasve te uvrede zadovoljili! Ali jao, mi smo i sami griešnici, i puno 
smo tvojim mukama doprinieli! Zato nam je pomoći tražiti jedino u tvom prevelikom milo- 
srdju i tvojih neizmjernih zaslugah, i smjerno i skrušeno vapijati: Poštedi nas, gospodine, puk 
svoj poštedi! Spomeni se, da nas nemožeš zabaciti, a da se ciena tvoje krvi za nas neizgubi. 
Mi istina nezaslužujemo pomilovanja; ali tebi nije drago, da se tolike duše izgube, i mi nikako 
nemožemo dvojiti o tvom milosrdju, dokle god tvoje blago i umiljato srce kano utoćište za 
nas griešnike otvoreno vidimo. Smiluj se indi, o Isuse, i prosti sve uvrede, sve rugote i psovke, 
koje smo ili mi ili drugi ljudi proti sakramentu ljubavi počinili! Oči naše pretvorile se u suzne 
potoke, ronile suze dan i noć i neimale utjehe, jer su, o Isuse, ranili nježno srce tvoje, ranili 
oni, koji su te bili dužni štovati i ljubiti. Kano zadovoljštinu za te uvrede tebi nanesene, prika¬ 
zujemo ti sve zasluge gorke muke tvoje i dragocjenu krv s vodom, koja je iz boka tvoga po¬ 
tekla; prikazujemo ti svu hvalu i čast, što će ti nebeski kori andjeoski i svi odabranici Božji 
sada i uviek prikazivati. U zajednici s njimi i mi hoćemo hvalu ti davati, slavit te i dičit, molit 
te za proštenje i ljubit te, koliko put bilo tucne, koliko put srce kucne. Nitko te više na zemlji 
nevriedjao, sva se široka zemlja sjedinila i s jednim srcem, i s jednima ustima na vieke ti 
pjevala: Hvaljeno budi i slavljeno bez prestanka presladko srce Isusovo u presvetom oltamom 
sakramentu! 

O Gospojo naša, majko Boga našega i naša! Tvojoj blagoslovenoj vjeri i krilu milo- 
srdja tvoga, danas, svaki dan, i na čas smrti naše, dušu našu i tielo naše izručamo. Sve ufanje, 
i svu utjehu našu, sve tjeskobe i protivštine naše, život i konac života našega tebi u ruke 
predajemo, da se po tvojih zaslugah urede misli, rieči i sva djela naša prama tvojoj i presvetoj 
volji Sina tvoga. 

Veliki ti patriarho Josipe, sine Davidov, zaštitnice ciele crkve, vjerni slugo, koga je 
Bog za čuvara dao blaženoj Djevici Mariji i za odhranitelja Sinu svomu, budi i naš čuvar, od- 
hranitelj i otac, i vodi nas putem krieposti da postignemo život vječni. 

O vi svi andjeli, osobito andjeli, koje vas je Gospodin Bog našoj nadbiskupiji postavio 
za čuvare, branite nas u borbi, da se neizgubimo na strašnom sudu. 

I vi svi sveti i svetice Božje, osobito vi, koji se slavite u našoj nadbiskupiji i vi muče¬ 
nici, kojih se ostanci u istoj nalaze, molite se za nas sada i na čas smrti naše, Amen. 

U Sarajevu, dne 15. siečnja 1882. 


Josip m.p. 

nadbiskup. 

1.2. Sakramenat pokore* 

Srce Isusovo, br. 1 od 15. siječnja 1882., str. 11.-15. 

Ova je poslanica upućena kleru vrhbosanske nadbiskupije. U njoj Stadler govori o 
svećeniku kao sudcu i liječniku, ocu i pastiru, čija je uloga pri podjeli sakramenata 
proslavljanje Boga radi posvećenja čovjeka. Ispovjednik ima od Boga povjerenu mu 
dužnost “da prazni pakao, a puni raj”. Ovdje se Stadler osvrće i na praktična pi¬ 
tanja, kao što su: pitanje mjesta za ispovjedi i pitanje grijeha koji su pridržani Ordi¬ 
nariju. 


Broj 27/Pr. 

1. Nam svećenikom kod podjeljivanja sakramenatah treba upirati oči na Boga, da ga 
tim proslavimo; na sakramenat, da ga valjano i dobro podielimo; na duše, da ih posvetimo; na 
sebe, da sebe neupropastimo, dok drugim koristimo i oko njihova spasa radimo. Ako to valja 
u obće imati pred očima, koliko napose valja paziti kod sakramenata pokore, gdje svećenik 
zastupajuć Krista u njegovo ime jest i sudac i liečnik, otac i pastir, i kod presvetoga sakra¬ 
menta, u kom je stvarno sam Gospodin Isus? Znamo, da svećenik dvostruku vlast dobiva kod 
redjenja: vlast na pravo tielo Isusovo, koje konsekruje; vlast na njegovo tielo mistično, koje 
posvećuje. I jedna je i druga ta moć toli uzvišena, da svećenik služeć se njom negovori kano 
čovjek već kano Bog. Ovo je tielo moje, govori svećenik prikazujuć žrtvu; praštam ti 
griehe, govori svećenik saslušavši griehe skrušena grešnika. Prvom moćju čini svećenik, da 
sam Isus Krist bude na žrtveniku; drugom pako moćju svećenik radja Isusa Krista u srcu 
vjernikah, te se Isus useli u srce njihovo, koje je prije bilo sielo vražje. 

2. Sakramentom pokore s nova se preporadja grešnik na život, pomiruje se s Otcem 
nebeskim, oslobadja se verigah, kojimi je bio sapet, oslobadja se sužanjstva vražjega, i postaje 
sin božji. Koli je divan to sakrament, kojim se stvaraju pravednici, kojim se opravdavaju 
grešnici! koli je divan to sakrament, kojim se uredjuju ne samo čini, već i naumi, kojim se 
prodire u nutarnju sviest! Taj sakrament čini, da pokornik stane drugče misliti, drugče suditi, 
nego prije; da počme ljubiti na što je mrzio, a mrziti što je ljubio; da počme nadati, gdje je već 
blizu bio, da očaja; da se počne radovati i veseliti onomu, što mu je prije služilo na žalost i 
ogorčenost. Dobar izpovjednik prazni pakao, puni nebo, veseli angjcle, žalosti sotone, usre¬ 
ćuje i blaženimi čini grešnike, uzveličava pravednike, božju slavu promiče. Sve je to drugče, 
gdje je zločest izpovjednik, koji ili neće vjernikah da izpovieda ili ih zlo izpovieda.Sto će biti 
od tolikih griešnikah, koji uzdišu pod teretom svojih griehah? Umriet će u svojih griesih, ali 
krv njihovu tražit će Gospodin iz rukuh takova svećenika (Ezek. 3, 18). Umriet će eno mnogi, 
koji su od djetinjstva nebrigom kojega svećenika podani bludi i drugim opakostim. Umriet će 
eno mnogi, koje je vlastit župnik zapustio u psovkah, u kradji, u ubistvu, zapustio u životu, 
zapustio u smrti. Ipse impius iniquitate sua moriteur, sanguinem autem ejus de manu tua re- 
quiram, veli Gospodin (Ez. 3, 18). Umriet će eno mnogi, jer izpovjednik nije si truda dao, da 
izvidi rane svoga bolestnika nego mu liekovah davao po svojoj glavi, umriet će, jer izpovjed¬ 
nik neće da sasluša pokornika kako Isus zapovieda, nego ga ili od sebe odbija ili ga tako sa¬ 
slušava, da ga brže bolje odpusti, nepazeći da li se je zadovoljilo božjoj zapoviedi glede pod- 
pune izpoviedi ili ne. Umriet će griešnik u svojem griehu, ali krv njegovu tražit će Gospodin 
od tebe. 


Naslov je poslanici dao sam nadbiskup Stadler! 

3. Sjetimo se, da smo mi sbog puka, a ne puk sbog nas. Revnujmo za slavu božju, rev- 
nujmo za spas dušah. Neka nas puk uviek nadje spremne na saslušavanje izpoviedi. Nedajmo 
nikomu prilike, da se na nas pravedno potuži, da se nije mogao izpoviediti. Zato nesmijemo 
pred pukom nikada pokazati, da nam je težko, izpoviedati, pače treba trsit se vazda vesela lica 
pri tom poslu biti, da sviet uvidi, kako nam je puno stalo do njihova spasa. Dužnost je naša, ne 
samo izpoviedati one, koji sami k nam dodju, nego i svim drugim često priliku davati, da se 
izpovjede, koji se inače neće da izpoviedaju. I Gospodin je išao za ovcami te ih je na svojih 
ramenih k stadu privodio. Mi smo pastiri svoga stada, tražimo i mi zašle ovce i privedimo ih 
od stranputicah na pravi put. Sacerdos ad audiendam confessionem vocatus, promptum fa- 
cilemque se prebeat, nalaže ritual rimski (sacram. Poen. 6) caveatque diligenter, ne signo vel 
verbis ullis prae se ferat, aegre se gravatoque animo optimum hoc et acceptabile Dei opus 
suscipere. 

4. Ali da se čast sakramenta pokore nepovriedi, da se svaka sablazan ukloni, da se 
svaka pogibelj odstrani, da se osjegura spas dušah naših i našega puka, da se neoskvrnu tajne 
naše svete vjere, od potrebe je, da se sakramenat pokore dostojno na dostojnom i častnom 
mjestu podieljuje. Nema dvojbe, da se mnogo i mnogo ljudih zato neće da izpoviedaju, što u 
tom župnici grieše. Nije zahman sveta mati crkva naredila, da se izpoviedi imaju saslušavati u 
crkvi, i to u izpoviedaonicah, smještenih tako, da se mogu odasvakud viditi. Izpoviedaonice 
pako treba da budu providjene rešetkom. Habeat in Ecclesia sedem confessionalem, in qua 
sacras confessiones excipiat: quae sedes patenti, conspicuo, et apto Eccleacie loco posita, 
crate perforata inter poenitentem et Sacerdotem sit instructa (Rit. Rom. De sacr. poen. 8). 

5. Buduć da u crkvi osim oltara ništa nije tako nužno kao izpoviedaonica, providjena s 
rešetkom, zato ovim naredjujem svim župnikom, koji u svojih crkvah još nemaju izpo¬ 
viedaonice, da iz crkvene kase uzmu potrebit novac te ju odmah nabave, jer im je uviek a oso¬ 
bito za vrieme korizme od potrebe. Nema li kasa crkvena novacah, neka se sakuplja u tu svrhu 
milostinja. Ako u kojoj župi nema crkve, i ondje neka se dade izpoviedaonica načiniti, da se 
čim dostojnije podieljuje sakramenat pokore. Ovdje sjećam na naredbu apost. vik., gdje se na 
strani 64. i 65. veli: “Meminerint porro R.R.. Parochi, et capellani Missionarii, nostri, se rem 
Deo gratissimam, sempitemaque remuneratione dignam facturos, si prope eorum Hospitiola, 
seu domos Parochiales, ubi majori parte anni hospitari consueverunt, et ubique locorum, ubi 
commode fieri potest, pro fidelium, feminarum praesertim, confessionibus audiendis confes- 
sionalia, aut alia repagula erigi curaverint”. Župnik, koji nema crkve, smještivši na častnom i 
vidnom mjestu izpoviedaonicu ili bar klecalo providjeno rešetkom neka i tu opreznost upo¬ 
trebi, da nikada nebude u sobi jedna jedina osoba naročito ne ženska, nego neka ih bude više, 
da ima uviek testem vitae, ili neka su vrata otvorena, ako je soba tako malena, da nemože više 
od jedne osobe stati. Osim toga krasna je regula i ova: Confessarius tanquam judex sedere de- 
bet averso tamen paululum vultu, ne poenitentis faciem insipiciat, praesertim si mulier fuerit, 
ita ut auribus tantum se praebeat, et consultum sit, ut vultum sudario tegat. Izpovjednik ne¬ 
može dosta oprezan biti. Zato neka i prije nego počne izpoviedati i za vrieme dok izpovieda, 
podigne k pamet k Bogu, da ga poduči, kako da sakrament pokore spasonosno podieli te i 
bude na spas pokornikom i njemu nebude na štetu. Ferventi oratione prudentiae donum ef- 
flagitet. 

6. Da nebude pokornikom na štetu, ako se odviše griehah biskupu pridrži, te im bude 
olahkoćeno izpoviedit se i s Bogom se izmirit, ovim ukidam sve dosadanje biskupske reser- 
vacije, i od danas imadu se u ovoj nadbiskupiji smatrati kao casus ab episcopo reservati samo 
sliedeći: 

1. Gravis percussio parentum. 

2. Homicidium et effcax ad idem cooperatio effectu secuto. 

3. Abortus procuratio effectu secuto. 

4. Incestus consanguinitatis affinitatis in primo et secundo gradu. 

5. Perduellionis auctores et procuratores. 

Razumije se da se ostala dva casusa nalazeća se in constit. Apostolicae Sedis imaju 
smatrati episcopo reservati. 

Da se i tu laglje pokornikom pomogne, dajem svim vicariis foraneis jus absolvendi a 
casibus episcopo reservatis. Povrh toga facultatem absolvendi a casibus reservatis habeant 
omnes approbati sacerdotes, kada god izpovjedaju u bolnici i kaznioni, kada god saslušavaju 
izpovied obćenitu bud cieloga života bud od kojega vremena, samo ako je pokornikom ob- 
ćenita izpovied nuždna, kada god izpoviedaju zaručnike ili one, koji izpovied uskrsnu prave. 

Po sebi se razumije da se ima samo onda smatrati grieh biskupu pridržan, kada je: 1. 
peccatum grave; 2. exterius grave; 3. in genere suo completum, opere consummatum non 
vero tantum attentatum; 4. certum, ita ut omne dubium tum facti, an peccatum sit commissum, 
tum juriš, an peccatum commissum sub lege reservationis comprehadatur, penitus excludatur; 
5. ut sit commissum a pueris post 14 annum, a puellis autem post 12 completum. 

Manjka li ma jedna samo od tih točakah, nema se grieh smatrati pridržanim. Ignorantia 
excusat a reservatione. 

Neka svaki svećenik ima na pameti, da izpovjednik upravo u pravom pravcatom 
smislu zastupa mjesto Isusa Krista, da potraži i spasi što se izgubilo. Krv spasiteljeva daje se u 
njegove ruke, da ju dieli ili komu krati. Milost je istina ono, što obraća grešnika; nu nesudje- 
luje li izpovjednik, kao što je potrebno i spasonosno, izgubit će se grešnik bilo s neznanja bilo 
s nemarnosti izpovjednikove. “Kad rečem bezbožniku : poginut ćeš, govori Gospodin po pro¬ 
roku, a ti ga neopomeneš, i neprogovoriš mu, da se odvrati od bezbožnoga puta i žive: 
bezbožnik neka pogine u svojoj bezbožnosti, ali ću krv njegovu iskati iz tvojih rukuh. A kad ti 
opomeneš bezbožnika, a on se nevrati od bezbožnosti svoje i sa zloga puta svojega; neka on 
istina pogine u svojoj bezbožnosti, ti ćeš ipak sačuvati dušu svoju” (Ezek. 3, 18-21). Sjetimo 
se što o tom sveti Pij V. veli: “Kad bismo samo imali dobrih izpovjednikah, brzo bismo vidili 
cielo kršćanstvo popravljeno”. Treba staviti dobra izpovjednika u župu, gdje je prije vladao 
nered i razuzdanost, pa će brzo skroz biti drugča, nego prije. Obratno koliko ljudih ostaje u 
svojih griesih, u svojih zlih običajih krivnjom svojih izpovjednikah? Koliko se ljudih neizpo- 
vieda njihovim nemarom? Doista jadikuje crkva, što se sa neznanja, s nebrige, ili sa 
bezbožnosti izpovjednikah toliko njezine djece gubi, jer o njihovu maru ili nemaru ovisi spas 
ili propast narodah. Nema dvojbe, da sviet nebi tako duboko ležao u kalu grieha niti bi se pa¬ 
kao toliko punio dušami, kada bi izpovjednici i ono znanje i onu pobožnost imali, koju crkva 
od njih zahtieva. Vriedno je dakle, da crkva uzdiše, da uzdišu dobre duše za dobrimi iz¬ 
povjednici. Gorimo dakle za spasom dušah, koje nam se skrušeno povjeravaju, i molimo se 
Bogu, neka bi nam dao milost, da budemo pravi dielnici obraćenja i napredka duhovnoga svih 
grešnikah, koji k nam dolaze, da se s Bogom pomire. Zato nitko se neusudi odbiti ikoga od 
izpoviedi, a najmanje od izpoviedi korizmene sbog neplaćena duga. Bog nas dragi oslobodio 
od toga, da koja duša ne samo s naše nebrige, nego pače s naše skuposti pogine. 

U Sarajevu, dne 9. veljače 1882. 


Josip m.p. 

nadbiskup 

1.3. Preuzimanje privremene uprave banjalučke biskupije 

Srce Isusovo, br. 5, svibanj 1882., str. 65.-68. 

Poslanica je upravljena svećenicima i vjernicima banjalučke biskupije povodom 
Stadlerova imenovanja apostolskim upraviteljem ove biskupije. Stadler navodi u 
poslanici kako u ovoj biskupiji , zbog nekih problema , nije postavljen biskup , iako je 
biskupija osnovana prije devet mjeseci. U poslanici se ne vidi o kojim se 
problemima radi. Ona je više poticaj i poziv na pouzdanje u Boga i njegovu 
providnost. 


Broj 1/Pr.B. 


Josip, 

po milosti Božjoj i svete apostolske stolice nadbiskup vrhbosanski i privremeni apostol¬ 
ski upravitelj biskupije banjalučke, 

svoj velečastnoj braći svećenikom i svim vjernikom, koji su u svoj banjalučkoj biskupiji 
blagodat i mir od Boga Otca našega i Gospodina Isusa Krista. 


1. Sveti Otac Leon XIII., budući otac, pastir i naučitelj svih vjernikah sve ih očinski i 
ljubi i za njih se brižljivo skrbi, osobito ipak ljubi Slavjane, poimence Bosance i Hercegovce, 
namienjujuć im nježnu ljubav materinsku, jer su ih neprijatelji imena kršćanskoga sa svih 
stranah tištili i mučili. Od te ljubavi, kako znate, podignuo je on i biskupiju banjalučku, do¬ 
pustivši ipak, da s početka u Banjaluki bude samo apostolski upravitelj. Nu razni razlozi do- 
prinesoše, te do sada ta biskupija nije dobila svojega upravitelja, prem je već devet mjesecih, 
od kada je podignuta. Leon XIII., koji ništa tako vruće ne želi, nego da katolička vjera u naših 
zemljah procvate, videći koli je na štetu, što svi crkveni poslovi u banjalučkoj biskupiji za¬ 
pinju, ne davno je odlučio, da ja privremenu upravu iste biskupije preuzem. Tu odluku sve¬ 
toga Otca Leona XIII. Dojavio mi je ovih danah presv. Gosp. Nadbiskup Serafin Vanutelli, 
apostolski nuncij iz Beča (br. 3278, 25. travnja) ovimi riečima:' 1 “Imenovanjem upravitelja 
apostolskoga za izpražnjenu biskupiju odgadja se dnevice. Da taj diel kršćanskoga stada ne- 
ostane bez vlastitoga pastira i zakonitoga crkvenoga glavara, odredio je zato sveti Otac, da 
preuzvišenost Vaša privremeno preuzme upravu rečene biskupije, i glede nje da se služi svimi 
povlasticami, koje ima u vlastitoj nadbiskupiji”. 

2. Izvieštajuć o tom kako vas, velečastna braćo svećenici, tako i vas sve vjernike, koji 
ste u svoj banjalučkoj biskupiji, pozivam vas sve, da mi moje i onako veliko breme, a sad 
povećano, pomognete nositi. Ako mi je uprava banjalučke biskupije i povjerena samo za koje 
vrieme, nije zato mala odgovornost, koju tim preuzimam, jer se odnosi na rad za našega 
velikoga Boga i spasitelja Isusa Krista,”koji je sama sebe dao za nas, da nas odkupi od svake 
nepravde i da očisti sebi narod ugodan, koji čezne za dobrimi cijeli” (Tit. 2, 14). 

3. Pa dozivaj uć si na pamet, kako se stranom vašim predjam, a stranom i vam samim 
darovalo za Krista - ne samo da u njega vjerujete, nego i da trpite za njega (Fil. 1, 29), ter 
imajući pred očima, kako sveti Pavao nas uči, da prave katolike na ovom svietu uviek čeka 


) “Nominatio administratoris apostolici pro vacante Dioeccesi Banjalucensi in dies protrahitur. Hac ratione 
motus Beatissimus Pater, ne diutius haec pars christiani gregis proprio pastore ac legitimo ecclesiastico superiore 
viduetur, statuit ut Excellentia Vestra Reverendissima temporaneam praedictae Dioeccesis curam suscipiat, et 
quoad eam interim utatur omnibus facultatibus quibus gaudet pro sua Archidioecesi”. 

križ, koji im s radošću nositi (Kol. 1, 11) što da vam kažem van: podignimo srce gore, u 
nepokretnoj nadi, da ćemo se i mi s Kristom javiti u slavi, kada se on javi, život naš (Kol. 3, 
4) što da kažem van: Uzdajmo se u Boga (ps. 41, 11); jer on je onaj mudri Gospodin, koji sve 
od vieka u naprvo vidi, sve od vieka prema svrsi mudro upravlja, sve reda, sve puteve naše po 
svojoj providnosti očinski ravna. Uzdajmo se u Boga, jer on je onaj mogući Gospodin, koji je 
sve stvorio, čijoj se moći ništa nemože oprieti, koji nam uviek može pomoći, ma mi i neznali 
kako, ma i neznali kada, on gospodar života i smrti, gospodar svih ljudih i drugih stvorovah, 
bez koga na svietu nebiva ništa. Uzdajmo se u Boga, jer on je onaj Gospodin, koji nas ljubi, 
koji nam svaki čas tu ljubav i pokazuje, koji je od te ljubavi svoga Sina za nas dao, a s njim 
nam i sve drugo darovao. Uzdajmo se u Boga, jer on je nepromjenljiv; on se nemienja kao 
ljudi, da nam je sad prijatelj a sad neprijatelj, nego je nepokretan u svojih odlukah, koje izvodi 
po svojoj svetoj volji, kada i kako mu se mili. Uzdajmo se u Boga, jer je on vieran i stalan u 
svojih obećanjih. Mi ne znamo, kada će nas od naših vajah izbaviti, neznamo kada će nam i 
gdje pomoći, al to dobro znamo, da nas ne može zapustiti nikada, nikada ne može na nas 
zaboraviti. I to nam budi dosta. Bilo s nami šta mu drago, nedajmo, da nas se uzdrma naše 
pouzdanje u Boga. Ako nas blagoslovi, blagosloveno budi i njegovo sveto ime, jer je on do¬ 
bar, jer je do vieka milost njegova (ps. 135,1). Ali ako Gospodin Bog svoju svetu ruku i natrag 
povuče, ako na nas i nevolje dodju, ako nas i nesreća stigne, naše pouzdanje u Boga budi isto, 
jer isti je Bog, koji nas može izbaviti iz nesreće. Ako smo i poniženi, ako nam je i veliku 
muku trpiti, ako nas i progone, ako veliko siromaštvo bez utjehe trpimo, ne bojmo se, jer smo 
u Božjih rukah, jer on ravna naše puteve. Gospodin nas ravna i neće nam ništa nedostajati (ps. 
22, 1). Srce nam više putih tuga para, duša nam skroz slomljena, pamet nam se smućuje, kad i 
pomislimo, koli je težak udarac, koji nas je snašao. Ali ne bojmo se, jer Gospodin nas ravna i 
neće nam ništa nedostajati. Cesto putih sve se uroti proti nam, da neznamo kako bi nam se 
moglo pomoći; muke naše i nevolje traju kadkada i godine, a možda će još i opet godine 
proći, prije nego se opazi, da će nam puno bolje biti. Ali nebojmo se. Čijom smo pomoćju do 
sada mogli trpiti, moći ćemo i od sada. Još živi stari Bog, koji nas ne može ostaviti; mi smo 
skroz njegovi, tako da u zjenicu njegova oka dira, tko god u nas dira (Zah. 2, 8). 

4. Sjetimo se i k srcu si uzmimo, što Gospodin na usta svojih prorokah govori, i nitko 
neće moći našim pouzdanjem pokrenuti. “Zar je kako god okračala ruka moja, te ne može 
izkupiti?” tako pita sam Gospodin po proroku Isaiji (50, 2, 3) pa nastavlja: “ili nema u mene 
snage da izbavim? Gle, prietnjom svojom obraćam more u pustoš, isušujem rieke... Oblačim 
nebesa u mrak, i crninu im dajem za pokrivač”. Koli utješno i Jeremija nas tješi riečmi: “Izba- 
vit ću te u ovaj dan, govori Gospodin, i nećeš biti predan u ruke ljudem, kojih se bojiš; nego 
ću te sačuvati i izbaviti, te nećeš pasti od mača, i bit će ti život spašen, zato, što si se pouzdao 
u me, govori Gospodin”(Jer. 39, 17, 18): Upravo svečano i sileć se na pouzdanje k Bogu go¬ 
vori Isaija veleći: “Hvalite, nebesa, i veseli se zemljo, udarite, gore, u hvalu! Jer Gospodin 
utješi svoj narod, i na svoje siromake smilova se. A Sion reče: ostavi me Gospodin, i zaboravi 
me Gospodin. Može li žena zaboraviti svoje diete, da se nesmiluje na čedo utrobe svoje? A da 
bi ga ona i zaboravila, ja neću zaboraviti tebe. Gle na rukuh svojih sam te upisao”(Is. 49, 13- 
17). 

5. Budi dakle pouzdanje naše nepokretno. Neodstupimo od njega ma velike napasti 
nastupile; ne uplašimo se, ma Gospodin Bog ma kako s nami upravio; neumorimo se, ma 
vrieme kušnje trajalo dugo. Da nam i sve propane; da nam Bog uzme što nam je najdražje; da 
nas liši svake ljudske pomoći; da sve digne proti nam, što je za nas prije bilo; da nas nesreća 
za nesrećom stigne; da nam Gospodin godine i godine muku na muku pošalje: i onda treba 

svoju dušu da podignemo gore, i onda treba jedino za Boga da prianjamo, i onda jedino Boga 
za zaštitnika i za pomoć da zatražimo. To je ono nepokretno pouzdanje, koje se Bogu smili, i 
koje on vierno izpunja. 

6. Sjetimo se samo, kako je Abraham, taj otac svih vjerujućih, u Boga se uzdao, da će 
mu se porodica uzdržati i veliko potomstvo imati, prem je svoga jedinca imao žrtvovati. Spo¬ 
menimo se neuzkolebiva ufanja pobožnoga Joba, koji je u najvećoj biedi, svega lišen, 
zavapio: “Da me i ubije, uzdat ću se u njega”(13,15). Dozovimo si na pamet, kako je David 
progonjen od protivnikah neprestrašivo rekao: “Gospodin je svjetlo moje, i spasenje moje; 
koga da se bojim? ... Ako protiv mene vojska u oko stane, neće se uplašiti srce moje”(ps. 26, 
3). Ugledajmo se na Daniela, koji je usried ručećih i gladnih lavovah u Boga se uzdao. Gle 
koli živo govori primjer svete i nevine Suzane, kako se jedino u Boga treba uzdati, koju su 
već na stratište doveli, da ju smaknu kao nevriednu žensku, a ipak ju Bog oslobodio, jer se u 
njega ona pouzdala. I tako Bog u razno doba od vremena do vremena živa svjedočanstva 
ostavlja, koja nas gone, da sve svoje uzdanje jedino u njega stavimo. 

7. Zato, braćo, stavljajući svoje pouzdanje u Boga, tražimo ono, što je gore, gdje Krist 
sjedi s desne strane Bogu. Mislimo o onom, što je gore, a ne što je na zemlji.(Kol. 3, 1, 2). Iz- 
tražujte što je Bogu ugodno, i nepristajte na bezrodna djela tame. Ugledajte se na Boga, kao 
ljubezna djeca, i živite u ljubavi, kao što je i Krist ljubio nas, i predao sebe za nas... Kao djeca 
svjetla živite! Jer je rod svjetla u svakoj dobroti i pravdi i istini (Ef. 5, 1 i si.). Pokazala se 
blagodat Boga spasitelja našega svim ljudem učeći nas, da se odrečemo bezbožnosti i željah 
ovoga svieta, i da triezno i, pravedno i pobožno poživimo na ovom svietu, čekajući blaženu 
nadu i dolazak slave našega velikoga Boga i spasitelja Isusa Krista, koji je sam sebe dao za 
nas, da nas odkupi od svake nepravde i da očisti sebi narod ugodan, koji čezne za dobrimi 
djeli (Tit. 2, 11-15). Mir braći i ljubav s vjerom od Boga Otca i Gospodina Isusa Krista ! Bla¬ 
godat sa svimi koji ljube Gospodina našega Isusa Krista u nepromjenljivosti. Amen. (Ef. 6, 
24). 

Ovaj list neka se vjernikom banjalučke biskupije pročita prve nedjelje iza kako se 

primi. 

U Sarajevu, dne 3. svibnja 1882. 


f Josip 

nadbiskup vrhb. i privr. upravitelj banjalučke biskupije. 

1.4. Sakramenat potvrde* 

Srce Isusovo, br. 5, svibanj 1882., str. 69.-75. 

Tema ove poslanice već je najavljena u njezinu naslovu - sakrament potvrde. 
Stadler govori svećenstvu i puku o važnosti ovoga sakramenta te razrađuje pojedine 
vidove priprave djece na sakrament potvrde , govoreći ne samo o pripravi djece, 
nego i roditelja , kumova kao i cijeloga puka za dati kada se u dotičnoj župi bude 
dijelio sakrament krizme. U poslanici napominje kako oni kojima prijeti smrtna 
opasnost mogu primiti sakrament bez obzira na dob i bez priprave. Na koncu 
Stadler donosi obred podjeljivanja sakramenta i molitvu koju treba izmoliti tom 
prigodom. Zatim neređuje da se nakon krizme u župi izjnoli Te Deum kao zahvala za 
“milost Duha Svetoga koji ih je pohodio ”. 


Broj 174. 

1. Ako se od pastirah ikada iziskivalo, da sakramenat potvrde marljivo tumače, sada je 
doista od potrebe, da ga čim više razjasne, pošto ih je mnogo u svetoj crkvi Božjoj, koji skroz 
zanemaruju taj sakramenat: a veoma ih je malo, koji se trude da od njega uberu plod Božje 
milosti, kako bi trebalo. Zato treba kako na sam dan duhovah, kada se osobito običaje 
podieljivati, tako i na druge dane, kada to pastiri za shodno smatraju, vjernike podučiti o 
naravi, učinku i vriednoti toga sakramenta, da uvide, kako ga ne samo nesmiju zanemariti, 
nega kako im ga valja s najvećom pobožnošću i smjernošću primati, da se po njihovoj krivnji 
i na veliku štetu nesbude, kano da im je uzalud božansko to dobročinstvo podieljeno. 

2. S najvećom pomnjom treba da se svatko pripravi prije nego će krizmu primiti, da sa 
biljegom primi i svetu milost toga sakramenta, koja nas jači za borbu i sjajnu nam pobjedu 
obećaje proti žestokim neprijateljem, koji nastoje put nam zapriečiti k vječnomu spasu. Zato 
je sveta dužnost župnikah, da one koji kane dati se krizmati dobro priprave, - jer u zlobnu 
dušu mudrost neulazi, ni u tielo, koje se podaje griehu; Duh sveti mrzi na pretvaranje, i bježi 
od onoga, koji prianja za misli nepristojne (Mudr. 1, 4, 5), - ter ih za vremena izpovjede. 

3. Razjasnivši župnici puku, tko smije primiti krizmu, u kojoj dobi i kako, treba 
iztaknuti, da ovaj sakramenat nije tako nuždan, da se čovjek bez njega nebi mogao spasiti. Ali 
ako i nije nuždan, nesmije ga ipak nitko zanemariti: pače valja se osobito čuvati, da se šta god 
nezanemari u stvari toli svetoj, kojom nam se Božji darovi tako obilno diele; jer što je Bog 
svim bez razlike dao na posvećenje, za onim treba svi da željno i idu. Od potrebe je, da se 
svetom krizmom ojače kojim je od potrebe, da duševno rastu i do savršenosti u vjeri 
kršćanskoj dodju; a to je svakomu od prieke potrebe: jer kao što narav tamo smjera, da koji se 
rode rastu i u muževnu dobu stupe, premda kad i kad nepostigne što hoće: isto tako obćenita 
svih nas majka goruće želi, da se u onih, koje je krstom preporodila, slika kršćanina podpuno 
ostvari: pa buduć da se to sakramentom tajinstvene pomasti postizava, očevidno je, da ona 
svim vjernikom jednako pripada (Rim. kat. o kr. br. 14). 

4. Župnici neka opomenu puk, da istina svi, koji su kršteni, mogu biti krizmani; ali da 
nedolikuje djecu krizmati prije nego k pameti dodju; zato se ovim naredjuje, da se nijednomu 
djetetu nedopusti pristupiti k svetoj krizmi, koje se nije bar jednoć već izpovjedilo. 

5. Djecu, za koju se misli, da će prije umrieti, nego li k pameti dodju, i odrasle 
nekrizmane dobro bi bilo, da se krizmaju, da kao krizmani umru, te tako da ondje veću slavu 
postignu, a ovdje veću milost. Zato naredjujem, da svaki župnik točno pobilježi sve težko 
bolestne još nekrizmane u svojoj župi, bili odrasli ili djeca, a djeca došla već k pameti ili ne. 
Ja ću, ako je i kako moguće, drage volje takove bolestnike posjetiti i u kući im podieliti sveti 

sakramenat krizme. Samo je od potrebe, da roditelji imaju bud od župnika bud od liečnika 
svjedočbu, da je dotičnik i sbilja težko bolestan. Bez te svjedočbe neće se ničija molba 
uslišati. 

6. Premda se nezahtieva, da budu na tašte, koji pristupaju k svetoj krizmi, savjetuje se 
to ipak osobito odraslim, kao što se pristoji sbog Duha svetoga, kojeg Bog izlieva na nas 
obilno kroz Isusa Krista spasitelja našega (Tit. 3, 6), i kao što je to prije bilo u običaju u crkvi. 

7. Koji primaju svetu krizmu dobivaju kao i kod krsta kuma ili kumu. Ovaj se 
sakramenat dieli čovjeku, da se učvrsti za duhovnu borbu. Pa kao što novorodjenac treba 
koga, da mu pokaže, što mu je za uzdržavanje života od potrebe, tako trebaju koga i oni, koji 
se novače za borbu, da ih poduči, kako im se je boriti. Kumovi su zato dužni kumče svoje 
rukovoditi, kako da u svagdanjih svojih duševnih borbah svoje neprijatelje nadvlada, u 
vjerskih ga istinah podučiti i putem krepostih voditi. Odatle sliedi, da kum nemože i nesmije 
biti čovjek heretik, shismatik ili koje mu drago druge krive vjere. Isto tako nesmiju kumovati 
javni očitnici i grešnici, ljudi izobćeni iz crkve ili udareni interdiktom, ili oni, koji sami još 
nisu krizmani. Napokon nedopušta se, da kumovi budu vlastiti roditelji. 

Mužko budi kum mužku, a ženska budi kuma ženskoj. Bez potrebe nebudi nitko kum 
mnogim, već samo jednomu ili drugomu sbog duhovnoga rodbinstva, koje odatle nastaje te 
prieči ženitbu. To pako rodbinstvo nastaje izmedju krizmatelja, krizmanika, njegovih 
roditeljah i kuma. Kod krizmanja drži kum desnu ruku na desnom ramenu kumčetu. 

Kum kod krizmanja nebudi bez potrebe onaj isti, koji je kumovao na svetom krstu. 

8. Krizmanik dobiva kod krizme novo ime kojega svetca, da mu bude uzor, kako mu 
se boriti treba s protivnicima duše svoje, a ujedno da mu bude i pomoćnik. Vidi li župnik, da 
je tko na svetom krstu dobio smiešno ime, koje se za kršćanina nepristoji, neka to biskupu kod 
krizme kaže, da mu ga promieni u ime svetca, koji se je pobožnošću i svetošću odlikovao. 

9. Dobar red puno k tomu doprinosi, da se ta svečanost i onako obavi, kako to 
uzvišenost same stvari zahtieva, i da se onaj utisak kod svih učini, koji je kadar potresti 
dušom tako, te se iz srca nikada neizbriše. Zato neka se mužkarci sa kumovi smjeste u crkvi s 
jedne strane, a ženske s kumami s druge strane. Klečeć se prima sveta krizma. Da li će se oni, 
koji primaju svetu krizmu poredati usduž ciele crkve, ili će ih kumovi i kume privoditi k 
rešetkam, da im se sakramenat krizme onako dieli, kao što se dieli sv. pričest, ima odrediti 
prema mjestnim okolnostima dotični župnik, u čijoj se župi obavlja krizma. 

10. Čelo krizmanikah zaveže se poslie krizmanja vrpcom od platna, i tako se dugo 
zadrži, dok se sveta pomast neosuši. Vrpcom se upravo zato zavezuje čelo, da se sveti križam 
nerazlije po licu, ali i zato, da se krizmanik sjeti, s kako velikom pomnjom treba da čuva 
milost Duha svetoga, koju je u sakramentu krizme primio. Vrpcu treba poslie baciti u vatru. 
To mogu sami krizmanici kod kuće učiniti. 

11. Čim župnik začuje, da će se u njegovoj župi krizmati, treba da sve, koji još nisu 
krizmani, javno u sgodno vrieme opomene, te osobito roditelje sjeti, neka bi svoju djecu k 
svetoj potvrdi priveli. Prije je ipak od potrebe, da roditelji ili kumovi kod župnika prijave, tko 
će se dati krizmati, a župnik treba da izda bezplatno cedulju, na kojoj neka je upisano ime, 
prezime, obitavalište krizmanikah, njihovih roditeljah i njihovih kumovah. Bez te cedulje 
neće se nikomu sveti sakramenat potvrde podieliti. Ta cedulja neka ima sliedeći oblik: 

Ime i prezime 
i doba onoga, 
koji se daje 
krizmati 

Njegovo ime 
krizmeno 

Njegovo 
rodno mjesto 
i obitavalište 

Njegovi 

roditelji 

Kum ili kuma 

Opazka: 






u 


188 ... 


Župnik. 


Ta se cedulja kod krizmanja preda, a poslie se uruči dotičnomu župniku, kano 
svjedočanstvo, daje dotičnik u istinu sakramenat potvrde primio. Iza toga upišu se krizmani u 
knjigu krizmanikah. 

Stranci imaju dokazati, da nisu krizmani ili svjedočbom od svojega župnika, ili 
svjedočanstvom roditeljah ili drugih dvajuh svjedokah. U tom slučaju upišu se na cedulju 
odnosno u knjigu potvrdjenikah i svjedoci. Cedulje potvrdjenikah iz drugih župah imaju se 
dotičnim župnikom poslati, da uzmognu svoje župljane unesti u knjigu krizmanikah. 
Inostranci imaju se upisati u knjigu krizmanikah one župe, u kojoj se krizma podielila. Za 
djecu onih častnikah, koji spadaju pod upravu vojničkoga župnika, ima se cedulja zahtievati 
od dotičnoga župnika ili kapelana vojničkoga, na kojega se poslie krizme i cedulje kao 
svjedočanstvo primljene potvrde imaju natrag poslati. 

12. Kada se krizma u bližnjoj župi podieljuje, neka župnik svoje župljane, koji će biti 
krizmani, prati ako može i gleda, da se svi na putu pristojno vladaju. Treba svakako roditeljem 
i kumovom na dušu staviti, da paze na djecu i druge, kojim su kumovi; jer inače lahko se 
dogodi, da tko okaljanom dušom k svetoj potvrdi pristupi, a još se gorji kući vrati. 

13. Prem se predpostavlja, da je župnik dulje vremena pripravljao svoje župljane na 
svetu krizmu, dobro je ipak, da to osobito u nedjelju prije svete krizme učini. Evo za to kratka 
naputka. U nedjelju prije svete krizme pod svetom misom iza svetoga cvangjclja neka se 
obrati k puku te mu ili sliedeće pročita ili slično slovo rekne: 

Dragi kršćani! Kao što su prvi kršćani iza krštenja polaganjem rukuh od apostolah 
primili Duha svetoga: tako ćete i vi za koji dan primiti istoga Duha svetoga, da njegovom 
milošću učvršćeni svoje se vjere nestidite, nego ju i javno izpoviedate, pače aka uztreba za nju 
štogod i podnesete. 

Nuždno je dakle, da dostojno taj sakramenat primite, a prama tomu da se kako svetost 
toga sakramenta zahtieva dostojno i pripravite. Nuždno je, da milost, koju ćete dobiti, dobro i 
upotriebite. Duboko si u srce zasadite: Od vremena, kada Duha svetoga primite, treba život 
sasvim promieniti. Nije dosta, da se njegovim milostim neoprete, nego se povrh toga zahtieva, 
da dobrim ponašanjem i većih milostih vriedni budete. 

Vriedno je, da vrieme, koje vam od posla preostane, na to upotriebite, kako da čim 
dostojnije Duha svetoga primite. Dozovite si češće na pamet, da biskup zato prije krizmanja 
obiedvie ruke nad svimi razširene drži, kao što nas Bog po tom sakramentu pod osobitu 
otčinsku brigu uzima. A blago onomu, koji je pod obrambom svemogućega i 
najdobrostivijega Otca. Sjetite se, da se kršćanin zato svetim uljem u tom sakramentu maže, 
što mu uviek pred očima imaju kršćanske dužnosti treptiti, koje je dužan postojano vršiti. Jer 
kao što ulje jači tielo za posao: tako Duh sveti jači dušu u spoznanju svete vjere i vršenju 
njezinih zapoviedih; pa kao što s uljem pomiešani balsam ugodan miris razprostranjuje: tako 
je od potrebe, da krizmani kršćanin svojim životom, kao ugodnim mirisom, Bogu omili. 
Spomenite se, da biskup onoga, komu sakramenat potvrde podieljuje, po licu lagano udari, 
čim ga opominje, da mora kao hrabar vojnik pripravan biti svaku protivštinu za ime Isusovo 
podnositi. Ali i to imajte pred očima, da one rieči, “Mir budi s tobom”, koje će napokon na 
vas biskup upraviti, to znače, da ste dobili puninu nebeske milosti i mir, koji je nada sve. 

Da niste nikada s uma sbacili, koliko vriedi milost Božja. Znati bo je svakomu 
kršćaninu, da bez te milosti oko svoga spasa upravo ništa raditi nemože; jer smo mi samo po 
milosti stalni u dobru, pa zato se Duh sveti punim pravom u sv. pismu zalog našega spasa 
naziva. 

Bude li vam to uviek na pameti, bit ćete sigurno uviek i pripravni njegove milosti 
primiti i s njimi djelovati. Veliki i mnogovrstni su darovi Duha svetoga; nu najdragocjeniji i 
najspasonosniji jesu: vjera, ufanje i ljubav; to su od Boga u krštenju već ulievene a u potvrdi 
povećane krieposti, bez kojih nema kršćanske krieposti, nema spasa. Čuvajte to blago, 
umnožajte ga milošću Božjom i svojim sudjelovanjem, da budete dostojan hram Duha 
svetoga. 

Pa pako mene i sve nazočne župljane uvjerite, da vi pravu i ozbiljnu volju imate, uviek 
u katoličkoj crkvi prama svetoj vjeri živjeti i u njoj umrieti, to vas pozivam, da ovdje sada 
javno pred Bogom i crkvom to očituje. 

14. Župnik ili drugi koji svećenik izmoli sada skupa s onimi, koje pripravlja na svetu 
krizmu, vjerovanje apostolsko i očenaš. Iza toga im rekne: Kleknite i molite: 

Mi obećajemo, da ćemo kao pravi kršćani u katoličkoj vjeri živjeti i umrieti, i tim 
ponavljamo obećanje, koje smo Gospodinu Bogu na svetom krstu dali, i kojemu se do smrti 
nikada nećemo iznevjeriti. 

Obećajemo, da ćemo svetu crkvu, kada nam što zapovjedi, vjerno uviek slušati. 

Obećajemo, da svomu bližnjemu nećemo nikada zločest primjer dati, niti ga na zlo 
navoditi. 

Obećajemo, da ćemo radje svaku sramotu i isto progonstvo trpiti i istu smrt podnieti, 
nego li od svete svoje vjere ili mišlju ili riečju ili činom odstupiti. 

Obećajemo, da ćemo od Boga naredjenoj zakonitoj oblasti, crkvenoj i svietovnoj biti 
pokorni i nju poštivati. 

Obećajemo, da ćemo svoje bližnje, kao djecu Božju, štovati i kao same sebe ih ljubiti. 

Molit ćemo dakle svaki dan Boga, da našu odluku ojači i uzdrži. A sada molimo sve 
angjele i svetce nebeske, sve katolike, braću našu, da našu odluku Bogu preporuče i njegov 
nam blagoslov izprose. 

Božja milost neka bude i ostane sa svimi nami! Amen! U ime Otca i Sina i Duha 
svetoga. Amen. 

15. Iza toga nastavi svećenik: 

To vaše očitavanje obradovalo je srce naše, a sigurno će se i cielo nebo tomu radovati. 
Naša je pako sada dužnost, da se mi, kao što ste nas zamolili, pred priestoljem nebeskim na 
koljena bacimo ter Gospodina Boga zamolimo, da vašu odluku blagoslovi. 


Molitva. 


Svemogući, vječni Bože! od koga svako dobro dolazi, koji milost daješ, da i mi 
hoćemo što ti hoćeš, daj da i učinimo što hoćeš. Bože, koji si ovim ovdje volju potaknuo, te su 
svečano obećali tvoju svetu volju kroz cieli svoj život vršiti, liepo te molimo, podieli im 
milost, da to u istinu i učine. 

Bože, koji si kako apostolom tako i svim kršćanom po tvom Sinu Duha svetoga 
obećao i do sada ga uviek podieljivao, napuni i ove, koji će na skoro k svetomu sakramentu 
potvrde pristupiti, milošću Duha svetoga, da im bude pamet razsvietljena, a srce užeženo, da 
uzmognu postojano i neuzkolebivo svetu vjeru izpoviedati. Neka im svieti uviek luč svete 
vjere. Napuni ih svetom nadom, i u njihovu srcu užeži oganj tvoje ljubavi. Sačuvaj ih od 
griehah, odvrati od njih svaku prigodu grešnu, vodi ih po putu pravednosti tvoje, da dostojan 
budu hram Duha svetoga, da dostojni budu obećanjah tvojih. Po istom Isusu Kristu 
Gospodinu našem. Amen. 

16. U nedjelju poslie svete krizme neka župnik opet sjeti župljane velike milosti, koju 
su primili na dan svete krizme, te s njimi skupa neka izmoli kao zahvalnicu “Tebe Boga 
hvalimo”. 


U Sarajevu, dne 12. svibnja 1882. 


f Josip v. r. 

nadbiskup. 

1.5. Petrov novčić* 

Srce Isusovo, br. 5, svibanj 1882., str. 75.-77. 

Stcidler upućuje ovu poslanicu župnicima biskupija kojima je bio na čelu. U njoj 
govori o drugOoj polovici XIX. stoljeća što je obilježena padom papinske države, tj. 
svojevrsnim zatvorom tadašnjih papa u vatikanske zidine. Stadler govori o teškoj 
materijalnoj situaciji pape Leona XIII. koji ima u Rimu velike troškove, “a nema 
upravo nikakvih stalnih dohodaka”. Svjestan je poteškoća mjesne Crkva, ali je 
uspoređuje s Crkvom u Filipima, koja je iako siromašna izdašno pomagala sv. 
Pavla kojega, u ono vrijeme, nije “toliko veselio novac koliko ljubav njihova”. Zato 
on naređuje da se u nedjelju prije blagdana sv. Petra i Pavla prikupi “Petrov 
novčić ” kao simbolična potpra Papi. 


Broj 204. 

Tko se Gospodina boji poštiva roditelje i kao gospodarom služi onim, koji su ga rodili, 
tako veli sveto pismo (Sir. 3, 8) spajajuć počitanje, koje smo Bogu dužni sa štovanjem, koje 
treba roditeljem izkazivati. I odmah se na istom mjestu tumači, kakovo ima da bude naše po¬ 
čitanje napram roditeljem: Činom i riečju (i svakom uztrpljivošću) poštuj svojega otca ... na 
milostinju (danu) otcu nezaboravlja se (Sir. 3,9 - 16). Netrebam vam istom spominjati, da čet¬ 
vrta zapovied, koja zapovieda poštivati otca i mater, obuzima i sve poglavare, naročito 
duhovne poglavare, koje punim pravom treba da nazivamo otci. Hi zar se nesjećate, kako sveti 
Pavao piše Korinćanom (1 Cor. 4, 14 -16): “Nepišem ja ovo, da posramim vas: nego vas 
opominjem kao svoju predragu djecu. Jer da imate deset hiljadah odgojiteljah u Kristu, ali 
nemate mnogo otacah; jer sam vas ja u Isusu Kristu rodio evandjeljem”. Spomenite se i onih 
riečih svetoga pisma (Sir. 44, 1): “Slavimo slavne muževe, i to predje naše po njihovih kolje- 
nih”. Po tom duhovni naši poglavari - naši su duhovni otci. 

Ali ako su duhovni poglavari, ti sluge Kristovi i zastupnici Božji, naši otci, nije li nam 
onda onaj duhovni poglavar najviše otac, koji je glavar glavarah, učitelj učiteljah, pastir pasti- 
rah? Pa ako treba poštivati otca, ako ga treba ljubiti djelom i istinom, kada god je u kakvoj 
nuždi, nije li nam dužnost, da se sjetimo svetoga našega Otca Leona XIII., koji je u velikoj 
nuždi zatvoren u vlastitoj kući od vlasitih sinovah? On je naš glavar, on naš naučitelj, pastir 
naš, naš otac, koji na nas često misli, nas očinski ljubi, i tim više ljubi nego li druge vjernike, 
čim više njegove očinske njege trebamo, kao što i svaka majka ono diete najviše njeguje, koje 
najviše njege treba. On ima u Rimu jako velike troške, a nema upravo nikakovih stalnih do- 
hodakah, sve od vremena, od kako su mu uzeli njegovu kraljevinu i grad Rim, a tomu je sada 
već prieko deset godinah. Pa zato dobri katolici po cielom svietu kršćanskom kao dobra djeca 
sjećaju se sa zahvalnošću svoga otca u Rimu i šalju mu i novčane podpore. Mi ne samo da 
nismo bogati, nego smo upravo veoma siromašni, te željno očekujemo, da nam se samim po¬ 
mogne; mi dakle nemožemo drugomu puno davati. Ali dobro diete, ako je neznam kako siro¬ 
mašno, ono kucka i kucka novčić po novčić, pa otrgavajuć sebi od ustah daje siromašnu otcu, 
ubogoj majci. Mi smo istina siromašni, pa nemožemo puno dati svetomu Otcu, ali mi smo 
svakako djeca Otca Leona, a nadam se, da smo dobra njegova djeca, pa ćemo smoći ma koji 
novčić, da našega dobroga otca Leona XIII. u Rimu pomognemo. On ako od nas i neznam 
kako malenu novčanu podporu dobije, uzet će s veseljem, jer od zahvalne i dobre djece dolazi. 
Sjetite se svetoga Pavla, koji je tolike pokrajine milošću Božjom i svojim trudom obratio; pa 


Naslov je poslanici dao sam nadbiskup Stadler! 

medju timi pokrajinami bilo je i bogatih, ali nijedna ga nije tako veselila kao siromašna obćina 
filipljanska; on ju je na toliko prevolio, te je od nje najvolio uzeti milostinju, i nije ga toliko 
veselio novac, koliko ljubav njihova, jer je znao, koliku korist odatle crpaju, što dobro djelo 
tvore, prem sami siromašni. Na evo kako piše Filipljanom (4,10-19): “Obradovah se pako vrlo 
u Gospodinu, što se napokon opet jednoć razcvatoste misliti na mene, kao što se i staraste; ali 
bili ste zapriečeni. Negovorim sbog nedostatka; jer ja naučih biti dovoljan onim, u čem sam. 
Znam se i poniziti, znam i izobilovati; svagdje i u svem sam podučen, i sit biti, i gladovati, i 
izobilovati i nestašicu trpiti. Sve mogu u onom, koji me jači. Ali dobro učiniste, što se 
primiste moje nevolje. A znate i vi Filipljani! da od početka evangjelja, kad odoh iz Mace- 
donije, ni jedna mi crkva ne prista u stvar davanja i uzimanja, osim vas jedinih, jer i u Solun i 
jednom i drugom poslaste mi u potrebu moju. Ne kao da tražim dara, nego tražim ploda, koji 
izobiluje na vašu korist. A ja imam sve i imam izobila”. 

Nitko zato neka se nestidi dati ma i novčić za svetoga Otca, niti neka nepazi na ljude, 
nego na Boga, komu se za ljubav milostinja čini. Bog negleda nikada na veličinu dara, jer on 
naših darovah netreba, nego na volju davateljevu, pa zato naplaćuje i čašu hladne vode, i paru 
udove. “ Kako možeš, onako budi milosrdan, govorio je starac Tobija sinu si. Imaš li mnogo, 
davaj obilno; imaš li malo, gledaj i to malo drage volje darovati”. (Tob. 4, 7, 8) Premda si si¬ 
romah, nisi ipak siromašniji od one udove, koja je sve što god je imala darovala. Premda si 
siromah, nisi ipak siromašniji od one žene sidonke, koja je samo šaku brašna imala, pa je ipak 
proroka primila, i s veseljem ga primila, prem nije imala u zalihi brašna, prem je bio velik 
glad, prem je djece imala. 

Zato ovim naredjujem, da dušobrižnici po svih župah nedjelju prije svetkovine svetog 
Petra i Pavla puku protumače, što je to Petrov novčić, te ga pozovu neka prema pobožnu srcu 
svako po volji ma koji novčić donese na Petrovo, i za svetoga otca daruje. Prva milostinja na 
Petrovo po svih župah ne samo vrhbosanske nadbiskupije već i biskupije banjalučke ima 
pripasti svetomu Otcu. I taj novac ma bio neznam kako neznatan, ima se iz pojedinih župah 
do 15. srpnja ovamo ili neposredno ili preko dekanah na ordinarijat poslati. Iz Sarajeva će se 
gledati taj novac ili neposredno u Rim ili tako poslati prieko apostolske nuncijature u Beču, da 
sveti otac 4. kolovoza novac primi, kao na dan ustanove hierarhije u Bosni i Hercegovini, a 
predstavka na svetoga Otca nosit će podpis od 1. kolovoza kao na dan verigah svetoga Petra, 
koje i nas vežu, ugodno vežu sa svetom stolicom, tim stožerom jedinstva. I ovaj običaj ima se 
svake godine ponoviti. Ja sam uvjeren, da će sveti Otac imati veliko veselje, ma bila svotica, 
koja se u Bosni za njega sabere i jako malena, jer će se sjetiti suzah, kojimi je i svaki novčić 
za nj darovan nakvašen, od ljubavi nakvašen. 

U Sarajevu na dan blaž. djevice Marije, pomoćnice kršćanah. 24. svibnja 1882. 

f Josip v. r. 

nadbiskup. 

1.6. Protiv neznanja vjerskih istina 

Srce Isusovo, br. 1, siječanj 1883., str. 1.-7. 

Poslanica je namijenjena puku vrhbosanske nadbiskupije i banjalučke biskupije. U 
njoj Stadler poziva puk da prione uz Božju Rriječ i da se po njoj ravna. Kao što je 
svećenikova dužnost propovijedati Riječ Božju tako je i dužnost vjernika slušati ono 
što se propovijeda. Stoga Stadler poziva na pažljivo slušanje propovijedi i 
razmišljanje o onome što se čuje, da “te riječi ne ostanu bez ploda". 


Broj 6/Pr. 


Josip, 

po milosti Božjoj i svete apostolske stolice nadbiskup vrhbosanski i privr. apost. upravi¬ 
telj biskupije banjalučke svim vjernikom, koji su u vrhbosanskoj nadbiskupiji i biskupi¬ 
ji banjalučkoj, blagodat i mir od Boga Otca našega i Gospodina Isusa Krista. 

Sveti Gregorij Naziazenski promatrajuć tmine, u kojih ljudi obično čame, i slabost, 
koja im neda, kaniti se strastih, reče: “čovjek prianja za kal zemaljski na toliko, te nemože 
svoj duh podići k trakom istine, niti se uznieti nad ovu nizinu; a ipak od ozgo ima svoj po¬ 
četak i pozvan je gore. Sbog te sliepoće smatram ga nevoljnim, sve da mu ide po volji sve na 
svietu” (Orat. 21. Op. t. T. p. 374). Tako je braćo moja! Neznanje vjerskih istinah dojka je 
opačinah; ono uzgaja griehe. Za vrieme proroka Oseja bijahu Israelci jako izkvareni; iz jed¬ 
noga grieha padahu u drugi; pokopaše se u grieh: tolika bijaše izkvarenost, razvraćenost. Šta li 
uradiše? Evo što učiniše: Kletva i laž i ubojstvo i kradja i preljubočinstvo umnoža se. Koji li 
je bio uzrok toj izkvarenosti? Čujte rieč Gospodnju, sinovi Israelovi, povika prorok Osej, ho- 
teć im na pamet dozvati razlog njihovoj razvraćenosti, Gospodin ima parbu sa stanovnici 
zemaljskimi, jer nema znanja za Boga u zemlji’’(Os. 4. 1, 2). Umuknuo je moj narod, veli 
Gospodin Bog. A zašto? On sam odgovara: jer je bez znanja (Os. 4, 6). De, braćo, zapitajmo 
i mi sebe u ovo ozbiljno korizmeno vrieme: Odakle dolazi, da mnogi kršćani oprani svetim 
krstom, njegovani u krilu svete matere crkve, ipak u griehu čame? Jer su bez znanja. Odakle 
dolazi, da se tolike nesretnice usudjuju proti volji Božjoj, proti naročitim opomenam svojih 
duhovnih pastirah na sramotu svoju, na sramotu svojih roditeljah, vriedjajuć javno Boga 
svoga, pribjeći svojim vjerenikom? Jer su bez znanja, te nemaju straha pred Bogom, koji im 
prieti, da će ih sbog tih opačinah kazniti. Odakle tolike nesretne ženitbe u kršćanah? Jer su bez 
znanja, te nemisle na Boga, nemisle, da nema blagoslova ženitba griehom započeta, nemisle 
na pokoru, da Boga njom ublaže, i Bog im blagoslov udieli. 

Otmimo se, braćo, tomu neznanju, kao sma iz ruke lovcu, i kao ptica iz ruke ptičaru ; 
nedajmo sna očima svojima, ni vedjama svojima driema, dok se nenaučimo istine vjerske, 
koje će nas razsvietliti, uputiti, na pravu stazu privesti te skloniti na to, da se bojimo uvriediti 
Boga, da ga više štujemo nego sve na svietu te se nikomu za ljubav nedamo u grieh zavesti. 

Slušati rieč Božju, naučiti sve istine vjerske, koje svaki kršćanin treba da znade, 
poznavati dužnosti svoje kršćanske: sve to je nuždno znati svakomu, koji god se želi spasiti. 
Idite i naučajte sve narode krsteći ih i učeći ih da sve drže što sam vam zapovjedio, reče Isus 
apostolom svojim i njihovim našljednikom, te pridoda: koji uzvjeruje i pokrsti se, spasit će se, 
a koji nevjeruje osudit će se. Ali kako će tko vjerovati ako nesluša onoga, koji mu propo- 
vieda? kako će obdržavati sve što je Isus zapovjedio, ako neće da dodje slušati, kada se te 
zapoviedi tumače? Ako je nam svećenikom dužnost, vam propoviedati, to nije manja vaša 

dužnost, nas slušati, kada vam propoviedamo, i sve obdržavati, što vam sam Gospodin Bog na 
naša usta govori. 

Rieč je tvoja žižak nogama mojima, svietlo stazam mojim, veli prorok David (ps. 118, 
105). Rieč Božja sve može: Tvoja svemožna rieč (Mudr.18,15), veli sv. pismo. Nije li rieč 
moja kao oganj, govori Gospodin, i kao malj koji razbija kamen? (Jerem. 23, 29). Rieči koje 
vam ja rekoh duh su i život su, reče naš Gospodin (Iv. 6, 64). Tko dakle slabo mari za evan- 
gjeoske istine, tko si nedaje truda, da čuje njihovo tumačenje, onaj nema svietla na svojoj 
stazi, on je sliep kod otvorenih očijuh, jer je rieč Božja svietlo nogama našima po vijugastih 
stazah ovoga života. Tko riečju Božjom neučvrsti slaboće svoje, korakah svojih, pasti će bez 
dvojbe, nema mu pomoći; jer nemari za rieč, koja je svemožna; ona svaku slaboću može učvr¬ 
stiti, no tvoje nemože, jer je nećeš da poslušaš. Tko se neda podučiti u rieči Božjoj, brzo će 
udariti putem zabludah, krenut će na stranputice, a srce će mu prionuti za slasti ovoga svieta, 
kao što mu je i um prionuo za bludnje njegove. Jer jedino Božja rieč ima snagu, da poput 
ognja sve uništi što je neistinito, a kao maljem sve da obori i satare, što joj se protivi. Nije li 
rieč moja kao oganj, govori Gospodin, i kao malj koji razbija kamen? Tko u poniznosti srca 
svojega sluša rieč Božju, i u srcu ju čuva, dat će mu ona snagu, da nadvlada zaprieke, koje se 
spasu na put stavljaju; dat će mu jakost, da izpuni sve što je od potrebe za spas; dat će mu 
srčanost, da ide uviek za Isusom Kristom i u toj službi da uztraje. No tko ne sluša rieči Božje, 
tko pred njom zatvara srce svoje, onaj nedobiva te jakosti; za njega nije rieč Božja duh i život; 
na njem će se obistiniti ona strašna rieč Gospodnja: Umriet ćete u svojem griehu (Iv. 8, 21). 
Tko ljubi svoje neurednosti; tko se boji, da će mu se s očijuh koprena snimiti te da će uviditi, 
na koli je zločestu putu, onaj neće da sluša rieči Božje, samo da se nemora kaniti svojih 
strastih, neće da je sluša, jer mu probada srce, kada ju sluša, zato je ni slušati neće, a kamo li 
je se držati: za takove nije rieč Božja duh i život. Razmatrajući tu istinu sv. Ambrozij, zavapio 
je: Kako može rieč Božja sladka biti za tvoja usta, koja su puna gorke pakosti? 

Promislite, braćo moja, da je nauk, koji vam svećenik tumači ne rieč čovječja, već rieč 
Božja. Naš Gospodin je sam rekao: Tko vas sluša mene sluša (Luk. 10,16). Sveti Pavao opo¬ 
minje Solunjane veleći: Zahvaljujemo Bogu bez prestanka što vi, primivši od nas naviešćanu 
Božju , primiste je ne kao rieč čovječju, nego kao što zaista jest, rieč Božju, koja djeluje u 
vam, koji vjerujete (1 Sol. 2, 13). Navješćajmo, veli sv. Augustin, istinu Božju, rieč Božju, 
obećanje Božje, Božju zakletvu: i tim odasvud učvršćeni propovjedajmo i noseć Boga, 
budimo nebesa (in ps. 88). Zato, braćo, svu pozornost obraćajte na nauk, koji vam se u crkvi 
tumači. Onaj isti naš Gospodin Isus govori vam na usta svojih svećenikah; njegove su istine, 
koje slušate; njegove su misli, koje vam se odkrivaju; njegove su želje, koje vam se priobćuju; 
njegovo je evandjelje, koje vam se u crkvi tumači. A što nam smije dražje biti od Gospodina? 
što može za nas biti pametnije, nego li slušati njegove rieči? što može za nas svetije biti, nego 
li želje njeegove izpuniti? Apostoli jednoć slušajući, gdje tumači naš Gospodin nauk o pres¬ 
vetom oltamom sakramentu, te upitani od njega, da li će i oni udaljit se od njega, kao oni uče¬ 
nici, kojim nije po čudi bilo njegovo tumačenje, odgovore prieko sv. Petra: Gospodine! Komu 
ćemo ići? Ti imaš rieči vječnoga života, i mi, mi vjerojasmo i poznasmo, da si ti Krist, Sin 
Boga živoga (Iv. 6, 68-70). Da braćo, komu ćemo ići? zar možemo ostaviti Isusa, iz čijih us- 
tah proizviru rieči vječnoga života? komu ćemo ići? Isusa ostaviti znači ostavljen biti. U njega 
su rieči vječne istine i ljubavi, koje vode vjernike u vječni život. U njega vjerovasmo, njega 
kao svoga spasitelja poznasmo, komu ćemo ići? koga li slušati, ako ne spasitelja svoga? Tko 
će nam tmine našega uma razsvietliti, slaboću naše volje ojačiti? Recimo samo sa svetim 

Petrom: Gospodine! komu ćemo ići? Ti imaš rieči vječnoga života, i mi - mi vjerovasmo i 
poznasmo, da si ti Krist, Sin Boga živoga. 

Svi sveti otci na jedna usta uče, da nema boljega oružja, kojim bi se svi neprijatelji 
našega spasa laglje dali nadvladati, kako je to razmatranje vječnih istinah, koje vam se u crkvi 
tumače. Tko je uztrpljiv u tugi i nevolji, jak u tjeskobi i pogibelji, uztrajan i revan u dobru, 
ako ne onaj, koji sluša rieč Božju, u srcu ju čuva i o njoj razmišlja? Tko je pravo ponizan, tko 
li je kao janje krotak, kada ga vriedjaju i progone, ako ne onaj, koji je u srcu sačuvao protu¬ 
mačenu rieč Božju i o njoj razmišljao? De, braćo, razmišljajte o istinah vječnih i oživit će vam 
vjera, i sa svetim Tomom, ćete zavapiti: Bog moj i sve moje. Razmišljajte o vječnih istinah, i 
daleko će biti od vas svako sdvojenje, te ćete puni pouzdanja sa pokornim Davidom zavapiti: 
Sagriešio sam, a Bog će vam oprostiti griehe vaše, kao što je i Davidu oprostio. Slušajte rieč 
Božju, čuvajte ju u srcu svojem, i oganj ljubavi užeći će u srce vaše i sve će vas obuzeti, i 
zavapit ćete sa prorokom: Kada razmišljam, razgara se oganj, zavapit ćete sa onima uče¬ 
nicima, koji su išli u Emaus: Negoraše li naše srce u nam, kad nam govoraše putem i kad nam 
razlagaše pismo? (Luk. 24, 32). 

Treba, draga braćo, znati, da je onaj na zlu putu, na putu propasti, koji neće da sluša 
rieči Božje ili je neće u srcu da čuva i po njoj se vlada. Sav čovjek protrne, kada razmišlja one 
rieči našega Gospodina: Tko je iz Boga, sluša rieči Božje. Zato vi neslušate, jer niste iz Boga 
(Iv. 8, 47). Dobro diete sluša s radošću i drage volje svaku rieč otca svojega. Što hasni zvati se 
djetetom Božjim, što hasni Boga zvati Otcem svojim, a njegovih riečih neslušati, za njih 
nemariti, njih neizpunjati? Tko je iz Boga, sluša rieč Božju. Tko je pako neće da sluše, sam si 
svjedočanstvo daje, da nije iz Boga. Ima ih mnogo, veli sv. Bemardo, koji rieč Božju s najve¬ 
ćim nemarom slušaju, kano da se nijedno slovce njih i njihova ponašanja netiče. Oni ju poslu¬ 
šaju, te više na nju ni nemisle. Oni je neuzimaju k srcu, oni neizpitavaju sviesti svoje; neizpi- 
tavaju svojih činah, neuporavljaju na se nikada istinah, koje im se propoviedaju. Na tih ljudih, 
veli sveti Bemardo, ja nevidim nikakova ni najmanjega znaka spasa. I tako rieči Božje, koje 
su kadre potresti svačijom dušom, ostaju za nas bez ploda. Rieči, koje su obratile Pavla, rieči, 
po kojih su i najveći griešnici postali svetci, rieči, po kojih su se svi spasili, koji god su se 
spasili, za nas ostaju neplodne, prem ih toliko putih čujemo: one neprodiru u naše srce, kano 
da se nas ni netiču; mi nastavljamo i nadalje Boga vriedjati, prem nas dan na dan naši duhovni 
pastiri od grieha odvraćaju. Na takovih ljudih nevidi se doista nikakav znak spasa. 

Zato, braćo, poslušajmo mudri savjet svetoga Augustina. Draga ti je rieč Božja, i rado 
ju slušaš, govori sv. Augustin. Razmisli što ti propoviedam. Izpituj se (u rieči Božjoj), pogle¬ 
daj se točno u njoj. Stavi sebe preda se, i nadješ li, da si kriv, popravi se. Nije dakle, braćo, 
dosta, da poslušamo rieč Božju, nego je od potrebe, da ju u srcu sačuvamo, te nam ona bude 
kao ogledalo, gdje ćemo sebe i svoje ponašanje gledati, da li se naše misli i želje, naši govori, 
naši čini podudaraju sa riečju Božjom: Stavi sebe preda se, i nadješ li, da si kriv, popravi se. 
Prispodobi istine, sveto evangjelje, koje ti se tumači, sa svojim ponašanjem; sklonosti srca 
svojega i želje svoje metnio na vagu istine: Stavi sebe preda se, i nadješ li, da si kriv, popravi 
se. Budimo sami svoji sudci, da nas Bog neosudi. Tražimo sami od sebe račun o svojih činih, 
pregledajmo srce svoje, razmislimo sve istine, koje nam se u crkvi tumače: Stavimo sebe 
preda se, i nadjemo li, da smo krivi, popravimo se. 

Znao je dobro skrušeni David, da čovjek lahko uredan život vodi, ako nam je samo 
srce utvrdjeno riečju Božjom. Zato je zavapio: U srce svoje zatvorio sam rieč tvoju (Bože), da 
ti negriešim (ps. 118, 11). Njemu je veća slast bila čuvenu rieč Božju obdržavati, nego li imati 
veliko bogatstvo. Niti mu je dosta bilo poznavati samo zakon Božji; on je u srcu bio odlučio, 

izpitavati zapoviedi Božje, njih promatrati, samo da ih nezaboravi, te neprekrši. On gine i 
vene od želje za zapoviedimi Božjimi. Zato sav uznesen i uzhićen govori Bogu (ps. 118, 14- 
21) “O tvojih zapoviedih razmišljam i pazim na puteve tvoje. Tvoje naredbe iztražujem, 
nezaboravljam nikada riečih tvojih. Otvori oči moje, i razmišljat ću o čudesih zakona tvojega. 
Iznemože duša moja želeći bez prestanka zapoviedi tvoje” (poznati). 

Znao je dobro sveti Jakov, da sam sebe vara, koji god sluša rieč Božju, a nedrži je se; 
zato želeći, da rieč Božja plod donese veli: “Budite tvorci rieči a nesamo slušaoci, varajući 
sami sebe. Jer tko sluša rieč, a ne tvori, on je kao čovjek, koji gleda svoje naravno lice u ogle¬ 
dalu; jer se ogleda pa otide i odmah zaboravi kakav bješe (1, 22 - 25). Tako je. Tko nema 
ozbiljne volje, u srce si usaditi rieči Božje, koje kod propoviedi čuje, brzo ih zaboravi, i 
ostane zločest, kako i prije; jer mu nisu obuzele sve srce niti se žarom svojim uzplamtile, da 
ga potaknu na rad. Budite dakle tvorci rieči a ne samo slušaoci varajući sami sebe. 

I sami se sjećate, kako je jedna žena slušajući, gdje Isus tumači rieč Božju, sva uzne¬ 
sena podigla glas svoj i rekla: Blago utrobi koja te je nosila! A što Isus na to! Dakako, reče, 
blago onim, koji slušaju rieč Božju, i drže je ! (Luk. 11, 27, 28). Blago onomu, koji držeći rieč 
Božju postaje od opaka kriepostan, od hladna žaran, od promjenljiva uztrajan u dobru. Blago 
svakomu, koji ju drži, jer ona je zabludjelu kažiput, sliepu vidjelo, bolestnu liek, griešniku 
osloboditeljica iz kala svake pakosti. Blago svim, koji slušaju rieč Božju, i drže je. Jer istine 
vjerske kršćaninu oklop su i štit su; one su mu štit, jer se lahko ukloniti može udarcem, koje 
predvidja; one su mu i oklop, jer lahko suzbije sve udarce, koji ga iznenade. Čovjek, koji sije 
rieč Božju duboko u srce usadio, koji je srce svoje utvrdio živom i sigurnom vjerom u buduće 
stvari, bit će hrabar, uztrajan, nepokretan proti strahotam djavolskim, i svim prijetnjam svjet¬ 
skim. 

Neprijatelj našega spasa, djavao, ide oko nas kao ručeći lav i gleda, kako da dušu našu 
upropasti. Sveti Petar, kao vješt vodja, poznavajući lukavštinu našega neprijatelja oruža nas 
nepobitnim oružjem na srce nam stavljajuć, da se vjerskimi istinami naoružamo, i uviek ih 
pred očima imamo te ih obdržavamo. Suprotstavite mu se, govori, čvrsti u vjeri (1 Pet. 5, 9). 

Zato, draga braćo, neka nas ništa neodvrati od rieči Božje. Što je hrana tielu, to je rieč 
Božja duši. Neživi čovjek o samom kruhu, nego o svakoj rieči, koja izlazi iz ustah Božjih 
(Mat. 4, 4), reče naš Spasitelj napastniku djavlu. Ni važni poslovi, ni obiteljski odnošaji, ni 
daljina, ni ružno vrieme, ni ništa na svietu neka nas neodvrati od toga, da crkvu polazimo i 
slušamo tumačenje rieči Božje. Prvi i najglavniji posao jest rad za naš spas; prva obitelj i naj¬ 
plemenitija, za koju nam budi prva skrb, jest obitelj Božja, u koju i mi spadamo kao sugra- 
djani svetacah i ukućani Božji (Ef. 2, 19). Pošto smo na ovoj zemlji samo kao tudjinci i doš¬ 
ljaci, treba da se zanimamo za svoju pravu domovinu, za nebo; s njekim veseljem slušajmo 
tumačenje vječnih istinah, koje nas upoznavaju s nami, s dušom našom, koja je stvorena za 
nješto više nego li je ovaj sviet; koja je stvorena za nebo; koje nas upoznavaju sa našim Ot- 
cem Bogom, sa našim Spasiteljem Isusom Kristom, koji se nestidi nas svojom braćom i svo- 
jimi sestrami zvati, sa Marijom majkom Isusovom i našom, sa svimi angjeli i svetci. S ra¬ 
došću slušajmo vječne istine, i gledajmo da rastemo u poznanju Božjem, da ugodimo Bogu i 
plodni budemo u svakom dobru djelu, te ostanemo u vjeri utemeljeni i tvrdi i nepokretni od 
ufanja, što nam pred oči stavlja evangjelje, koje nam se propivieda, da nas naš Gospodin jed¬ 
noć svete i bez mane i bez krivice izvede preda se u nebo, kamo nam doći svim dao Bog Otac 
i Sin i Duh sveti. Amen. 

Ovaj na puk upravljeni pastirski list ima se po svih župah puku pročitati prve koriz¬ 
mene nedjelje. 

U Sarajevu na Ime Isusovo dne 14. siječnja 1883. 


f Josip 

nadbiskup vrhb. i privr. upravitelj banjalučke biskupije 

1.7. Kako suzbiti vjersko neznanje 

Srce Isusovo, br. 1, siječanj 1883., str. 7.-17. 

Ova je poslanica upućena svećenicima i tematski je povezana j prethodnom što se 
odnosi na puk. Stadler govori o obrazovanju puka te ističe kako je navještanje Božje 
Riječi i tumačenje vjerskih istina najveća dužnost svećenika. Stoga nalaže da 
svećenici u svim nedjeljama tijekom godine tumače dijecezanski katekizam. Ujedno 
dokida čitanje katekizma “Biskupovače”, a katekizam zagrabečke nadbiskupije 
proglašava dijecezanskim katekizmom u biskupijama pod njegovom upravom. U 
poslanici govori o potrebi poduke laika u kršćanskom nauku kako bi ondje, gdje 
svećenik ne može stići, nedjeljom i blagdanom okupiljali druge i podučavali ih. Novi 
dijecezanski katekizam je zapravo Deharbov katekizam, dok je katekizam 
“Biskupovača” popularni katekizam apostolskog vikara za Bosnu, biskupa 
Augustina Miletića. 


Broj 7/Pr. 


Josip, 

po milosti Božjoj i svete apostolske stolice nadbiskup vrhbosanski i privremeni apostol¬ 
ski upravitelj biskupije banjalučke, svoj velečastnoj braći svećenikom koji su u svoj 
nadbiskupiji vrhbosanskoj i biskupiji banjalučkoj blagodat i mir od Boga Otca našega i 

Gospodina Isusa Krista. 

1. Vječni pastir i biskup dušah naših, da spasonosno djelo odkupljenja traje bez pres¬ 
tanka, odluči sagraditi svetu crkvu, gdje će kao u domu Boga živoga svi vjernici boraviti 
sjedinjeni vezom jedne vjere i ljubavi. Zato prije nego bi proslavljen molio je Otca ne samo za 
apostole, nego i za one, koji će u njega na njihovu rieč vjerovati, da svi jedno budu, kao što su 
sam Sin i Otac jedno. 

2. Kao što je dakle apostole poslao, koje je od svieta bio odabrao, kako je i sam bio 
poslan od Otca: tako je htio, da u njegovoj crkvi do konca vieka bude pastirah i naučiteljah 
(Conc. Vat. sess. IV), koji će navieštati rieč života, da nebudemo kao djeca, koju ljulja i za¬ 
nosi svaki vjetar nauke (Ef. 4, 14), nego da prianjamo za čvrst temelj vjere te se sazidamo za 
stan Božji u Duhu svetom (Ef. 2, 22). 

3. U ovo korizmeno vrieme, vrieme spasa, kada i naš Gospodin obilatije svoje milosti 
dieli, kada i svete naša mati crkva od svojih službenikah više nego ikada zahtieva, da puku 
tumače istine svete vjere: vriedno je, braćo moja, da se spomenemo svoje najveće dužnosti, 
dužnosti, da nam je puku rieč Božju revno navieštati vazda, a osobito sada, da se zdravom i 
nepokvarenom naukom kano životnom hranom vjernici nahrane i učvrste. 

4. Briga za spas povjerenih si dušah za župnika je najveća briga, najveća dužnost, 
dužnost dužnostih. Pravi pastir nemože mirnim srcem gledati, kako se duše, dragocjenom 
krvlju Sina Božjega odkupljene gube, nego će se vjerom i dvoreznim mačem rieči Božje 
naoružati, da neuke poduči i griešnike od grieha odvrati. Pravi pastir znade, da se ništa toliko 
nemili Bogu, koliko upravo spas dušah, i on nemiruje, dok puku sve istine svete vjere nepro- 
tumači, nemiruje, dok ga neosvjedoči o pojedinih njegovih dužnostih, nemiruje, dok ga neu- 
puti, kako će putem zapoviedih Božjih i crkvenih hoditi, nemiruje, dok se puku svetim stra¬ 
hom nepotrese duša te se razsvietljen riečju Božjom neodvme od tminah griešnih i prigrli 
svaku pobožnost prianjajuć za svaku kriepost, da tako izbjegne vječne muke a postigne slavu 
nebesku. 

5. Svi, braćo, znamo, da za postignuće kraljevstva nebeskoga nije dosta Bogom ob¬ 
javljene a katoličkom crkvom predložene istine nejasno i obćenito samo vjerovati, nego je od 
potrebe, da zakoniti i pravi pastir nauk nebeski Bogom objavljeni potanko vjernikom tumači, 
tako te im kako istine necessitate medii, tako i one necessitate praecepti vjerovati predloži. 
A buduć da sama vjera, prem početak i temelj spasa ljudskoga, nemože nas uvesti u vječni 
život, od potrebe je poznavati put i njim postojano hoditi, naime obdržavati zapoviedi Božje i 
crkvene, krieposti vršiti, a griehah se čuvati. 

6. A sve to i što treba puku tumačiti i što treba puku znati, sadržava se u tako zvanom 
kršćanskom nauku, to jest u katekizmu diecezanskom, koji treba puku svake nedjelje i svetka i 
svakom mogućom sgodom tumačiti. Evo što govori koncil tridentski (Sess. 5. c. de Ref.) o 
dužnosti, koju ima svaki župnik tumačiti puku sve istine, koje su mu za spas potrebite. 
“Archipresbyteri, plebani et quicunqe parochiales, vel alias curam animarum habentes eccle- 
sias quocunque modo obtinent, per se, vel alias idoneos, si legitime impediti fuerint, diebus 
saltem dominicis, et festis solemnibus plebes šibi commissas pro sua, et earum capacitate 
pascant salutaribus verbis docendo ea, quae scire omnibus necessario est ad salutem, annun- 
tiandoque eis cum brevitate et facilitate sermonis vitia, quae eos declinare, et virtutes, quas 
sectari oporteat, ut poenam acternam evadere, et coelestem gloriam consequi valeant. Id vero 
si quis eorum praestare negligat, etiamsi ab episcopi jurisdictione quavis ratione exemptum se 
esse praetenderet, etiamsi ecclesiae exemptae dicerentur, aut alicui monasterio, etiam extra 
dioecesim existenti forsan annexae, vel unitae, modo reipsa in dioecesi sint, proinde pastoralis 
episcoporum sollicitudo non desit, ne illud impleatur: Parvuli petierunt panem, et non erat, qui 
frangeret eis. Itaque ubi ab episcopo moniti trium mensium spatio suo muneri defuerint, per 
censuras ecclesiasticas, seu alias ad ipsius arbitrium cogatur, ita ut etiam, si ei sic expedire 
visum fuerit, ex beneficiorum fructibus alteri, qui id praestet, honesta aliqua merces persol- 
vatur, donec principalis ipse resipiscens officium suum impleat”. - Isto tako zapovieda isti 
koncil tridentski (Sess. 24. c. 4. de Refor.), “ut saltem dominicis et aliis festivis diebus pueros 
in singulis parochiis fidei rudimenta et obedientiam erga Deum et parentes diligenter ab iis, ad 
quos spectabit, doceri curabunt, et, si opus sit, etiam per censuras ecclesiasticas compellent; 
non obstantibus privilegiis et consuetudinibus”. 

7. Tridentski sabor osobito dvoje na srce stavlja dušobrižnikom: prvo da na dane 
svetačne puku govore o Božjih stvarih; a drugo da djecu i sve neuke podučavaju u zakonu 
Božjem i u početcih naše svete vjere vazda, naročito po nedjeljah i svetačnih danih. A jedno i 
drugo privezuje on župnikom na dušu ne kao stvar, koja može biti a može i nebiti, nego kao 
dužnost, od koje se nijedan župni nemože riešiti, na koju se svatko i velikimi kaznami može 
siliti, i radi koje se može namjestiti i drugi tko na župnikove troškove, ako bi župnik 
zanemario, toj se dužnosti odazvati. Od te dužnosti, dužnosti naime, propoviedati rieč Božju, 
nemože izpričati župnika ni protivni običaj zavladao od davninah, ni običaj prizivati kad i kad 
druge propovjednike, ni premalen broj ovacah. Pa zato S.C.C. uči (Luicidi De vis. sacr. lim. 
p.I. c. 3. n. IX), quod parochi “ab hujus modi onere (praedicandi verbi Dei) implemento se 
eximere, et excusare non possunt, vel quod nullo umquam tempore id praestandi consuetudo 
extiterit, vel quod satis superque provisum sit per publicos ann uales concionatores, vel 
tandem, quod exiguus sit suarum plebium numerus”. Jednoć zavladao u njekoj stranoj župi 
običaj mjeseca listopada i prosinca nedržati kršćanskoga nauka, pa župnik povodeć se za otim 
običajem zapita kongregaciju, da li se smije toga običaja držati s razloga, što mu ekonomički 
poslovi, naročito berba i zimski usjevi nedopuštaju kršćanski nauk držati tim više, što svieta 
na kršćanski nauk za oto vrieme kratkih danah nema. Na to pitanje odgovori kongregacija (19. 

kol. 1744), da se župnik toga običaja nesmije držati”. Posito 5. dubio: An servanda sit 
consuetudo intermittendi doctrinam christianam mense Octobris, et mense Decembris usque 
ad 13. Jan. aliisque diebus impeditis in času?” S. C. respondit: “Negative” (Lucidi ibid. n. IX). 

8. Tako je braćo! Jedva ima razlogah, koji bi nas mogli izpričati, da neuku puku 
istinah vjerskih netumačimo. Mi smo glasnici Božji i njegovi poslanici na zemlji, od Boga 
zato odabrani, da razširujemo kraljevstvo njegovo: Dei enim sumus adjutores (1 Cor. 3, 9); 
možemo li mirnim srcem gledati, kako pred nami puno katolikah Gospodina našega vriedja, s 
nova na križ razapinje, a da nam srce od ljubavi k njemu neuzplamti, da ih podučimo i od zla 
odvratimo? Ugledajmo se na svetoga Pavla, koji je promatrajuć veliku dužnost, koja mu bi od 
Boga nametnuta, da naviešća rieč Božju, sav protrnuo te zavapio: Si evangelizavero, non est 
mihr gloria; necessitas mihi incumbit; vae enim mihi est, si non evangelizavero ... dispensatio 
mihi credita est (1 Cor. 9, 16, 17). Ugledajmo se na sv. Krisostoma koji sav goreć od ljubavi k 
spasu dušah vapije (In Act. ap. hom. III): “Drage bih volje i hiljadu putah izgubio svjetlo 
svojih očijuh, kada bi tim spasio duše vaše. Toliko mi je draži vaš spas od svjetla očijuh. Jer 
što mi sunčani traci koriste, ako bol, koju mi uzrokujete, oči moje tamom zavija? Kada tko od 
vas grieši, i u srcu mi na pamet dolazi; bol malo da me neubije, A svjetlo mi očijuh gine. Jer 
čemu se nadam, ako se neobratite? “Ugledajmo se na svetoga Bonaventuru, koji proniknut o 
cieni dušah, reče: “Odkrivam što je sakriveno u srcu mojem, da uzplamtite te revnujete za 
spas dušah, ja bih za svaku griešnu dušu drage volje htio umrieti, kada bih i sigurno znao, da 
neću Boga uživati, pače toliko putih bih smrt pretrpio, koliko griešnih dušah na zemlji ima, 
samo da ovdje milost, a ondje blaženstvo zadobiju; koliko sam dakle više sada pripravan to 
učiniti, pošto se nadam, da ću jednoć Božje lice gledati.(Stim. amor. p. H c. 11. tom. VII. p. 
217). 

9. I tako ljudi užgani ognjem, koji je sam Sin Božji na zemlju donesao, da svjetlom 
svojim razprši tmine neznanja ljudskoga, a svojom toplinom ugrije srca ljudska, nisu marili za 
ništa, sve su žrtvovali, isti svoj život, samo da podrže narod u vjerskih istinah te ga uprave na 
put kriepostih. Ništa im nije bilo pretežko, nijedna žrtva prevelika, nijedan trud premučan, 
nijedna bol prežestoka, nijedna smrt pregorka, samo ako je namienjena bila za spas koje duše. 
Ego autem libentissime impendam, et superimpendar ipse pro animabus vestris licet plus vos 
diligens, minus diligar (2 Cor. 12, 15). Koli je krasno duh Kristov Pavao sebi usvojio! misao 
doista vriedna pravoga apostola! Vazda pripravan ne samo svoje, nego po primjeru Gospodina 
svojega i sebe samoga žrtvovati za spas dušah, neodustaje od tih žrtavah, negubi svoje srčane 
odluke pune ljubavi, prem predvidja, da požrtvovna ljubav čim više raste neće na tim veću 
uzvratnu ljubav naići, nego usuprot, da će u ljudih nestajati tim više ljubavi napram njemu, 
čim ih više ljubi: licet plus vos diligens minus diligar. Pa ipak to ga neprieči, nego ga još više 
goni, da ostane pri svojoj odluci, podučavat ih i žrtvovati za njih sve svoje: omnia impendam, 
i sebe samoga: et superimpendar ipse, i to sve drage volje čini: libentissime, samo ako ih k 
spasu privede: pro animabus vestris. 

10. Naučio je Pavao scieniti duše od našega Gospodina. Njegov prvi i jedini rad bio je 
mar za spas dušah. Što on sve nepoduze, što sve neučini, da naše duše spasi! Zašto on u sebi 
sav blažen i slavan sa svojega priestolja silazi, da sakrije svoje slavje a u naših se slaboćah 
prikaže? Da nas spasi. Što ga je sklonilo, da je u svoj sniženosti i poniženju skroman život 
vodio? Da nas spasi. Gle on ostavlja majku svoju i sakuplja oko sebe ribare, a zašto? Da svoje 
mreže po svietu razastru i ljude za nebo hvataju. On je griešnike tražio, quia non venit salvos 
facere justos sed peccatores; u Samariju je otišao, da potraži griešnu samaritanku, te ju sa 
griešniga puta odvrati; k fariseju je u kuću došao, da od velike griešnice učini veliku 

pokornicu. Gle on, dobri pastir, ostavlja devedeset i devet ovacah i žurno okolo ide, da potraži 
izgubljenu ovcu, A kada ju je našao, gle s kolikim ju veseljem na ramenih nosi, da ju u 
ovčinjak prenese; on dobri otac grli razmetna al skrušena sina, i zapovieda, neka se sva kuća 
tomu veseli. Motreći naš Gospodin neznanje i sliepoću narodah, pun sažaljenja kako je već 
bio, razžali mu se u srcu, i on suze roni, jer ih vidi kao ovce bez pastira reć bi bačene pred 
biesne vuke, i on od apostolah čini janjce, i šalje ih medju te vuke, da i iste vuke pretvore u 
janjce; on apostole razašilja po svem svietu, neka idu i sviet od nevjere privode k vjeri, a od 
bezbožnosti dovode do svetosti; on goni apostole, neka se mole Otcu nebeskomu, gospodaru 
žetve, da pošalje čim više žetiocah, nebi li se što više od pšenice spasilo. I kada je već sve 
učinio, što je mislio, da treba za naš spas učiniti, prije nego je za nas križ prigrlio, i na drvu 
križa svu svoju dragocjenu krv za nas prolio, onda je u onoj divnoj svojoj molitvi na zadnjoj 
večeri pun ljubavi svojemu Otcu govorio: Očitovao sam tvoje ime ljudem koje si mi dao od 
svieta ... i rieč tvoju održaše ... Jer rieči koje si dao meni, dadoh im; i oni primiše, i 
poznadoše u istinu, da sam od tebe izišao, i vjerovaše, da si me ti poslao (Iv. 17, 6-9). Da zato 
je naš spasitelj došao, da svim dade život vječni. Al zato se hoće, da se sviet ponajprije 
poduči, te je zato u istoj molitvi naš Gospodin Otcu svojemu rekao: Ovo je život vječni, da 
poznaju tebe jedinoga Boga istinoga, i koga si poslao Isusa Krista (Iv. 17, 3). 

11. Ah braćo moja nerecimo, da ljubimo Krista, ako neljubimo dušah, koje je on 
ljubio, ako nepodučajemo u njegovu nauku narod, u kojem je on narod podučavao; ako 
nebudemo ime Gospodnje narodu očitovali, nebudemo ga upoznali s Otcem nebeskim i 
njegovim Sinom našim Gospodinom, nikada ga nedovedosmo do života vječnoga, jer ovo je 
život vječni, kaza naš Gospodin, da poznaju tebe jedinoga Boga istinoga, i koga si poslao 
Isusa Krista. Sveti Franjo Ass. nije držao da može Isusu prijatelj postati drugče, van tim, da 
čim više dušah k spasu privede, koje je on svojom dragocjenom krvlju odkupio. Non se 
Christi reputabat amicum, nisi animas foveret quas ille redemit (S. Bon. de vita S. Franc.). 
Sveti Bernardo znao je zavapiti: Cadit asina, et est qui sublevet eam; cadit anima, nec est, qui 
adjuvet eam (lib. 4. de consid. c. 6). Da tako je. Nalazi se po koji svećenik, koji se za 
vremenito dobro i te kako brine, koji ima vremena za veselje i razgovore i zabave, a nema ga 
da podučaje narod svoj u vjeri. Razmišljavajuć sveti Gregorij o nemaru svećeničkom sav je 
uzplamtio i rekao: Nulla animarum lucra quaerimus, ad nostra quotidie studia vacamus ... 
susceptae benedictionis ministerium vertimus ad ambitionis argumentum; Dei causas 
relinquimus, ad terrena negotia vacamus. Jao nam! Pade životinja, i nadje se, tko ju podigne, a 
puno dušah pada u grieh sbog svojega neznanja a i našega nemara, i nema, tko bi ju podigao. 
Dosta bi bilo više putih samo njekoliko očinskih riečih kojoj duši kazati, da ju spasimo, dosta 
bi bila očinska opomena, spasonosna koja uspomena, dosta bi bilo glas pastirski podići, ali ne 
: ad terrena negotia vacamus; cadit asina, et est qui sublevet eam; cadit anima, nec est qui 
adjuvet eam. 

12. Neiztražujemo sada braćo, kako je do toga došlo, da se nauk kršćanski skoro 
nigdje netumači; nego to si k srcu uzmimo, da propoviedi, koje se svake nedjelje i svetca drže, 
nemogu nadomjestiti kršćanskoga nauka, pače one predpo stavljaj u, da je puk već dobro u 
istinah vjerskih podučen. Koli je hvale vriedno, da naš narod znade sve potrebne molitve na 
pamet; koli je velik korak tim učinjen k spasu: neda se to dosta ni uvažiti: toliko to vriedi. No 
nevarajmo se, braćo! za spas dušah nije to dosta. Nebude li naš narod poznavao i razumio 
vjerske istine, neće ni molitve razumjeti, niti će ga ta molitva moći spasiti. Bez poznavanja 
vjerskih istinah nepoznaje se volja Božja, neupotrebljuju se sredstva milostih, nema straha 
Božjega, koji bi čovjeka od grieha odvraćao, nevrši se volja Božja jer je volja Božja, nego ili 

se nevrši ili ako se vrši, vrši se iz drugih razlogah. Koli je milo samo i pogledati, kako naš 
narod iz dalekih krajevah po ružnu vremenu k svetoj misi hrli, da ju odkrivene glave na 
koljenih u vodi i blatu sasluša, a onda otvori usta od želje, da bolje čuje svetu propovied, ali 
zahman, ta rieč pada u zemlju neplodnu, nehvata korena, nemože se razcvasti i plod donijeti, 
jer je nemože shvatiti, a shvatit je nemože, jer nije podučen u kršćanskom nauku. Dosta je, da 
se sjetimo na samodošle, na zapise, na razgovore u crkvi i na isti običaj moliti se za vrieme 
iste propoviedi, da se o tom osvjedočimo, da ni iste propoviedi nekoriste onomu, koji nije u 
vjeri dobro podučen. Pače ni same škole nebi mogle nadomjestiti nauk kršćanski u crkvi, niti 
bi moglo to župnika izpričati od dužnosti, nauk kršćanski u crkvi tumačiti. Škola olahkoćuje 
župniku posao, ali ga nenadomješta. Jer odakle dolazi, da mnoga djeca, koja su za vrieme 
odgoja u školah i nježnu pobožnost pokazivala, pošlje svaku pobožnost zanemare ? To dolazi 
bez dvojbe odatle, što im je srce jer nježno reć bi samo po sebi za pobožnost i molitvu 
prianjalo, a jer se nije nitko trsio, da ih u vjeri učvrsti, da im u srce duboko usadi strah Božji i 
mržnju na griehe, zato tako brzo u grieh padaju. Pa da se djeca i dobro poduče u nauku vjere u 
školah, nije to dosta, jer nemogu u to vrieme još shvatiti svih istinah vjerskih, koje su im od 
potrebe, da Bogu služe i tim sebe spase. Nitko i nikada nemože biti oprošten od dužnosti, 
kršćanski nauk narodu tumačiti. 

13. Imajući ja sve to pred očima, ovim dokidam čitanje iz tako zvane biskupovače po 
nedjeljah i oduzimajuć biskupovači svaku obvezatnost, koju ima od biskupa, stavljam ju izvan 
svake krieposti u svem, što god je u njoj od dosadanjih vikarah apostolskih ustanovljeno. 
Ujedno ovim naredjujem i nalažem svim župnikom, da se u svih župah kako vrhbosanske 
nadbiskupije tako i biskupije banjalučke po svih nedjeljah ciele godine ima tumačiti 
katekizam diecezanski, koji i opet proglašujem katekizam nadbiskupije zagrebačke, kakvim je 
već proglašen naredbom od 11. srpnja o. g. br. 356., a koji se ima iz crkvene kase nabaviti. 
Red, kojim će se katekizam tumačiti, naveden je već u diecezanskom listu. Svake godine treba 
cieli katekizam protumačiti. Po svetkovinah mogu se držati formalne propoviedi. Kako 
kršćanski nauk, tako i formalne propoviedi treba držati pod misom neposredno pošlje 
evangjelja. U slučaju ako se u kojoj župi mogu držati isti dan i propovied i kršćanski nauk, 
onda je po svih nedjeljah treba ob onom dielu katekizma, o kom se drži kršćanski nauk, držati 
i katehetičku propovied. Dakle, ni u tom slučaju nesmiju se držati formalne propoviedi, nego 
se valja strogo držati katekizma, i katehetički ga razpraviti. Samo po svetkovinah neka se drže 
formalne propoviedi. Svim dekanom stroga će biti dužnost na to paziti, da li se ovaj moj nalog 
vrši. 

Ovim dokidam običaj, kod jedne te iste pučke mise po više putih kupiti milostinju, što 
jako prieči pobožnost i vika nastaje, jer sakupljači tumače svrhu, radi koje se prva, druga i 
treća milostinja kupi. Neka se samo jedanput kod svake svete mise kupi milostinja, i to ona na 
poštenje svetca, komu je crkva i župa posvećena, koja milostinja ostaje crkvi (oltarska). Za 
milostinje u druge svrhe (n. pr. za uboge, u ime sv. mise za umrle itd.) neka župnik pakraj 
svete vode učvrsti toliko škrabicah (sandučićah) providjenih lokotom, koliko je tih svrhah, u 
koje može svatko po volji milostinju stavljati. Može se na škrabici napisati i svrha milostinji, 
n. p. Za gradnju crkve; a pošto velik dio pučanstva nije još vješt čitanju, neka župnik puku 
točno označi, koji je sandučić u koju svrhu. Puk će se tomu brzo priviknuti, kako pokazuje 
iskustvo u njekih župah naših, gdje je ovaj običaj uveden. Dapače puku će u volji biti, što ne 
bude često u pobožnosti smućivan od sabiračah raznih milostinjah. 

Slično dokidam običaj pod misom češće puku kazivati, koliko očenašah da moli za 
ovu, a koliko za onu svrhu, pošto se tim pobožnost ne samo nepromiče, nego svećenik 

okrećuć se češće k puku pod svetom misom i sebe buni i puk se raztresuje, a na ono, što je 
najglavnije zaboravlja se, a to je sama sveta žrtva. Zato ovim naredjujem, da dotičnik 
svećenik, čijoj se molitvi puk preporuči za razne svrhe, može, ako je puk vičan za to 
milostinju davati, poslie svete mise naznačiti za koje će se žive i za koje mrtve moliti, a onda 
neka se sam klekne i izmoli za sve skupa samo triput oče naš i tri put zdravo Marijo za mrtve, 
a triput očenas i triput zdravo Marijo sa vjerovanjem i Slava Otcu za žive. I to uviek tako, ma 
ih se preporučilo u molitvu neznam koliko. Ako se koji put samo za mrtve moli, i onda neka 
se izmoli samo triput oče naš i triput zdravo Marijo sa: Duše vjernih mrtvih neka počivaju po 
milosrdju Božjem u miru. Amen. A kada se samo za žive moli, onda kako je gore rečeno 3 oč. 
3 zdr. vjerov. i Slava Otcu. 

Što se pako molitve puka kod sv.mise tiče, neka veleč. O. župnik jednoga opredieli, 
koji znade, pak će naprvo moliti krunicu s tajnami života, muke i slave Isusove, kako su 
otisnuta u diecezanskom katekizmu na str. 153 a za njim neka svi u crkvi mole. Drugi put 
može tko, koga župnik opriedieli, iz koje knjige napried čitati misne molitve, a puk za njim. 
Treći put može tko napried moliti križni put, a puk za njim. Četvrti put mogu se redom sve što 
svaki kršćanin treba da moli ili sve ono navesti, što svaki kršćanin treba da zna: Oče naš, 
zdravo Marijo, vjerovanje, deset zapoviedih Božjih i pet crkvenih, čin vjere ufanja i ljubavi, 
pokajanje, sedam glavnih griehah, sedam svetih sakramenatah, osam blaženstvah, devat 
tudjih griehah, šest griehah proti Duhu svetom, što će takodjer naći u diecezanskom 
katekizmu na str. 129 - 134; 74, i 75. Peti put može se pjevati, ako puk zna. I tako će se puk 
moći koristno pod svetom misom zabaviti, te s vremenom na to priučiti, kako da se i sam 
Bogu moli, ma se na glas i nemolilo. 

14. Pošto je župnik kao duhovni pastir dužan sve ovce podučiti u Božjem nauku, a 
nemože lahko na to dospjeti, jer je sam, a ovce mnogobrojne, a i jako udaljene: kako će si 
pomoći? Evo kako. Benedikt XIV u svojoj krasnoj konstituciji “Etsi minima” izdanoj dne 17. 
veljače 1742, u kojoj govori o važnosti kršćanskoga nauka, daje savjet, da se u svakoj župi 
oprediele njeki od bolje podučenih župljanah za poduku mužkih, i opet njeke od bolje 
podučenih ženah za poduku ženskih. Tim se može neznanju u vjerskih stvarih neizmjerno 
puno koristiti. Zato ja posavjetovavši se sa svojom braćom kanonici, naredjujem ovim, a svaki 
župnik njeke od pametnijih mužkaracah, i njeke od starijih pametnijih ženah opredieli za ona 
mjesta, kamo sam nemože dospjeti, te ih točno, u kršćanskom nauku poduči, a oni onda neka 
se nedjeljom i svetcem poslie podne na stanovitom mjestu i u stanovito vrieme prema 
okolnostim mjestnim zaberu, i ondje neka druge podučavaju po naputku župnikovu. 

15. Nema dvojbe, da će Gospodin Bog tu revnost župnikovu blagosloviti, osobito ako 
se za dotične katolike Bogu pomoli, da im blagoslovi rad. Dobro bi bilo, da župnik takove 
katolike odlikuje opredielivši im n.pr. u crkvi i na procesijah odličnije mjesto, iztaknuvši 
njihovu revnost poslie smrti kojega od njih i drugim načinom prikladnim, a osobito tim, što si 
za nebo tim najveće zasluge stiču, jer im je dano, da smiju apostolsku dužnost vršiti. Sveta 
naša mati crkva odlikovala je sama te katehiste, što im je velika proštenja udielila, i što joj je 
veoma drago, da se i društva takova stvore po župah, kojim je zadaća, druge u kršćanskom 
nauku podučavati”. Ubique fere pia sodalitas instituta reperitur, quae nomen habet a doctrina 
christiana, cujus munus est ejusdem christianae doctrinae institutionem, et propagationen 
curare, ac fovere. Ut igitur christianam doctrinam edocentes et addiscentes in hoc opere 
excolendo alliciantur, utilissimum certe fuerit, si episcopi iisdem proponere non amittant 
sacrarum Indulgentiarum preamia a summis Pontificibus hane in causam impertita. Recordari 
juvat Clem. XII., qui die 16 Maji 1736 elargitus est septem annos cum totidem quarantenis 

Indulgentiarum, ac praeterea tres plenarias Indulgentias quolibet anno pro iis, qui 
confessionis sacramento expiati, et sacra Synaxi refecti fuerint diebus SS. Natalis D. N.. die 
Paschatis Resurrectionis et festis diebus SS. Ap. Petri et Pauli (Lucidi de visit. sacr. lim. jussu 
S. M. Benedicti XIII. edit II. pars I. vol. I. p. 416). 

16.Ovu točku osobitoj brigi i pažnji dekanah preporučam, i neka si truda dadu, da se 
taj običaj po svih župah čim prije uvede, a doista je to dostojan predmet, da se svaki put u 
sastancih diecezanskih pretrese. Budu li svi dekani sa svojom braćom župnici to mogli izvesti, 
da se po svih mjestih zakon Božji tumači, brzo će viditi blagoslov Božji, i brzo će početi 
ubirati plod već na ovom svietu, a sigurno na onom upravo za oto veliko djelo čekat će ih i 
velika nagrada, koju je Gospodin obećao riečmi: “Qui autem fecerit et docuerit, hic magnus 
vocabitur in regno coelorum Matth. 5, 19). A drugo obećanje veli: Qui ad justitiam erudiunt 
multos, fulgebunt quasi stellae in perpetuas aeternitates (Dan. 12, 3). Tako je braćo. Ako je 
vele zaslužno, čovjeka izbaviti od smrti na vrieme, komu je ipak prije ili poslije umrieti, 
koliko je istom zaslužno, dušu neumrlu od vječne smrti izbaviti i vječno joj blaženstvo 
pribaviti! “Si magnae mercedis est, a morte eripere carnem quandoque morituram, quanti est 
meriti, a morte animam liberare, sine fine victuram” (S. Greg. Libr. 10 Moral. c. 12). Župnik, 
koji bude trud ulagao, da puk i kršćanski nauk nauči i prema njemu živi, naročito, da prima 
često svete sakramente, može se pouzdano nadati, da neće Gospodin Bog pripustiti, da se sam 
izgubi. Zar će moći duše po njem na pravi put privedene zaboraviti u svojih molitvah na 
svojega pastira? Zar se neće angjeli zauzimati za župnika, koji je svojom brigom mnoge duše 
spasio, a čijemu su se spasu oni veselili i Boga slavili? Neće li onaj dio župe, koji je izumro, a 
koji je on podučavao i svojom revnošću uzdržao u vjeri i dobrih djelih, zavapiti, kako je vas 
Israelski narod kod Saula za njegova se sina Jonatu zauzimao govoreći: “Ergo ne Jonathas 
morietur, qui fecit salutem hane magnam in Israel” (Reg. 14, 15). Zar da se naš župnik sam 
izgubi, koji je nas od vječne propasti izbavio? Bože mili, možeš li ti to pripustiti? Nebi li 
njegova propast umanjila naše blaženstvo? Toliko dušah, njegovom brigom spašenih, neće od 
zahvalnosti prestati moliti se Bogu za njega i onda, ako bi nesrećom pao u grieh, oni će dotle 
kod Boga za njega moliti, dok njegovo obraćenje neizmole, oni ga neće ostaviti, dok ga 
nevide u nebu sa sobom sdružena; on im je na zemlji pokazivao put u nebo, a oni od 
zahvalnosti otvorit će mu vrata nebeska, kroz koja dao nam svim unići Bog Otac i Sin i Duh 
sveti. Amen. 

U Sarajevu na Ime Isusovo dne 14. siečnja 1883. 


f Josip 

nadbiskup vrhb. i privr. upravitelj banjalučke biskupije. 

1.8. Molitva krunice 

Srce Isusovo, br. 9, rujan 1883., str. 142.-147. 

Povod pisanja ove poslanice jest preporuka pape Leona XIII. da cijela Crkva, za 
njega u listopadu, moli krunicu. Stadler to uspoređuje s onom situacijom kad je 
cijela Crka molila za Petra dok se nalazio u tamnici (Dj 12,5). Kaže da je i današnji 
papa zasužnjen od svojih sinova u vlastitoj kući kao što je nekoć Petar bio u tamnici. 
Stadler daje upute o obavljanju te pobožnosti po župama i privatno, te tumači 
ružarij (krunicu), kako se i u koje dane što moli. Poslanicu završava molitvom 
Svevišnjem da se raširi moljenje krunice. 


Br. 145/Pr. 


Josip, 

po milosti Božjoj i svete apostolske stolice nadbiskup vrhbosanski i privr. ap. upravitelj 

biskupije banjalučke 

svoj velečastnoj braći svećenikom blagodat i mir od Boga Otca našega i Gospodina Isusa 

Krista. 

Od prvoga početka naše svete crkve, kada su svetoga Petra bacili u tamnicu, a crkva se 
za njega molila Bogu bez prestanka, (Djel. ap. 12., 5.) sve do danas opazila se i ona divna 
sveza između svetoga otca i svih ostalih biskupah i vjemikah, koja nas sve u Kristovoj crkvi u 
jednu obitelj veže. Kada god je za to udario tko na vrhovnu glavu, svi su se vjernici, 
ugledavajući se na primjer prve crkve, u molitvi složili i sjedinili, da kao zabrinuto stado 
potraže pomoći za svoga progonjena pastira ne u ljudih već kod Boga, koji istina dopušta, da 
oluja progonstva lađu crkve ljulja, no nedopušta ni može dopustiti, da ju uništi, pošto joj je 
zadao svoju svetu rieč, daje ni vrata paklena neće nadvladati. 

I danas je naš sveti otac zasužnjen, a te uze kano da tim većma stežu srce našemu otcu 
Leonu, što su spletene od vlastitih sinovah, što su ga sputili u vlastitoj kući. Tko će se i opet 
za nj zauzeti ako ne njegova harna djeca? Zato se on i je gornjim pastirskim listom obratio na 
vjernike svega svieta, da mu u njegovoj i sve crkve nevolji pomognu. Oružje, kojim se je 
narod kršćanski kroz sve vjekove služio proti onim, koji su na našu crkvu navalili i na njezinu 
se glavu podigli, jest molitva. Ali koja je molitva po svih krajevih svieta, po svih zemljah, po 
svih nabožnih obiteljih onako razprostranjena, kao što je to molitva poznata pod imenom 
krunice, čisla ili očenašah? Krunica je zajednička molitva svega kršćanstva; ona je molitva, 
koja se iz svih neprestano zagovara rod ljudski pred priestoljem Božjim te zaustavlja ruku 
našemu Gospodinu, da neizlije svu srdčbu na sviet, koji ju dan na dan svojimi griesi izaziva. 
Zar je za to čudo, da se je naš otac Leon XIII ne samo našim molitvam izručio, nego upravo 
naznačio, da krunicu za nj molimo kroz sav mjesec listopad, na čiju prvu nedjelju pada 
svetkovina čisla ili krunice? 

Sveti otac je sam razvio, kako je krunicu iznašla sama majka Božja i naša Marija, kako 
ju je svomu slugi Dominiku uručila kao oružje proti neprijateljem našega spasa. Uspjeh, koji 
je sveti Dominik po krunici polučio, dovoljno pokazuje, da to oružje u istinu od one potiče, 
koja je paklenoj zmiji satrla glavu. Jer krunicom pobi on bludnje, strasti zauzda a nestalu 
kriepost opet uzpostavi. 

Krunica je doista najkrasnija molitva; ona obuhvaća sve, što je kršćaninu vjerovati, 
ufati i ljubiti; ona u sebi sadržaje najglavnije istine naše svjete vjere: ona je prikladna za svaku 
dobu, za stare i mlade, za sve osobe učene i neuke, za zdrave i bolestne; ona je najbolji 

molitvenik bez molitvene knjižice i za one koji neznaju i koji znaju čitati, ona nam predočuje 
spasitelja i djelo odkupljenja, ona nas sjeća Marije i svega što je učinila za naš spas. Krunica 
se može nazvati podpun pučki katekizam, ako se moli kako treba, te se ujedno razmišlja o 
tajnah naše svete vjere, koje se iza rieči Isus u “Zdravo Marijo” spominju, i to katekizam 
veoma praktičan, jer ona nesadržava samo vjerno i na kratko istine naše svete vjere, nego 
njom se te istine u formi molitve ujedno oživotvaraju i vrše. Zato jedva ima bolje molitve, 
koja bi Bogu draža, a Mariji bila milija od krunice, te će jedva biti molitve, koja će onako 
sigurno prodrieti oblak i prieko Marije do priestola Božjega brže doći i hitrije biti uslišena, 
kao krunica. Zato se veselimo, što je naš sveti otac svoj svojoj djeci po svietu naložio, da se u 
sadašnjih nevoljah upravo krunicom obratimo na majku Mariju da prieko nje svoj crkvi 
izprosimo potrebitu pomoć. 

Sveti je otac jasno izjavio svoju želju i zapovied. Svim župnikom je zapovjedio, što 
valja svaki kroz sav mjesec listopad moliti i činiti, a drugim je stavio na volju, da mogu to isto 
učiniti. Buduć daje ipak pojedinim biskupom stavio na volju, da njeke promjene mogu učiniti 
prema mjestnim okolnostima, zato za svu nadbiskupiju vrhbosansku i biskupiju banjalučku 
naređujem: 

1. Prve nedjelje kako ovaj list u koju župu stigne, ima se puk poslie pučke mise ili 
poslie tumačenja katekizma podučiti o želji i naredbi svetoga otca. 

2. U svakoj župnoj crkvi ili kapelici župnik će svaki dan mjeseca listopada poslie 
svoje mise, koja se ima stalno puku naviešteno vrieme čitati, izmoliti pet dekadah krunice 
(rožarije) s litanijami lauretskimi, i to tako, da u ponedjeljak i četvrtak izmoli krunicu 
radostnu, u utorak i petak krunicu žalostnu, a u sriedu, subotu i nedjelju krunicu slavnu. Tim 
će se svake nedjelje u dvaput pravi rožarij izmoliti. To će župnik moliti, ma nebilo u crkvi ni 
žive duše. Uputit će ipak župnik župljane, da svaki dan po želji svetoga otca u čim većem 
broju u crkvu i na molitvu dođu, a umolit će one, koji nemogu sbog daljine dolaziti, da 
pojedine obitelji skupa mole krunicu na namjenu svetoga otca. 

3. Po svih župah će župnici po nedjeljah gdje god je to moguće poslie pučke mise 
izložiti Presveto, moliti dotični diel rošarija i lauretske litanije te blagoslov dati. Večernja će 
se ipak držati poslie podne po običaju. 

4. Gdje je moguće, i bude li bar deset ljudih u crkvi, moći će župnik i druge dane kroz 
sav listopad pred Presvetim propisane (pod br. 2) molitve obaviti. 

5. U kojoj crkvi nema ostensorija neka se dade blagoslov ciborijem. 

6. Jedne nedjelje u listopadu neka se drži procesija poslie mise, i za vrieme procesije 
neka se mole propisane molitve. Najbolje bi bilo, da se ta procesija obavi dne. 7. listopada kao 
na svetkovinu rošarija bi. dj. Marije, no pripušta se svakomu župniku, da koju od nedjeljah 
mjeseca listopada sam odabere, kada će se obaviti procesija. 

7. Gdje se može dostojno obaviti procesija, može se, ako župnik drži za shodno, nositi 
u procesiji i Presveto. 

8. Mogu se, pače se preporuča, da se jedan ili dva župnika dogovore, te sa svojimi 
župljani u procesiji dođu k drugomu ili trećemu župniku, da kod njega ukupno obave veliku 
procesiju, da tim dugotrajniji ostane utisak u srcu svih vjemikah. 

9. Umoljavaju se svi župnici, da svoje župljane opomenu, da se za vremena izpovjede 
i pričeste, da zadobiju oproštenje, što je sveti otac svim podielio, koji obave, što je on 
zapovjedio. Najbolje bi bilo, ako je moguće, da se sviet pričesti one nedjelje, kada se obavlja 
procesiju. U tom slučaju valjalo bi bar većinu vjemikah dan prije izpovjediti. 

Buduć da sveti otac zahtieva, da se svaki dan moli treći diel rožarija, a u nas se običaje 
drugče moliti krunica: zato ću na kratko samo više spomenuti, nego li protumačiti, što je 
rosarij i kako se moli, da tako svatko ima pri ruci što mu je za to od potrebe, ako se nebi 
mogao kakovom knjižicom poslužiti. 

Rožarij ili krunica jest pobožnost, u kojoj se petnaest dekadah, svaka po deset “Zdravo 
Marijo”, a prije svake dekade “Otče naš” moli. Povrh toga valja kod svake dekade razmišljati 
o životu ili o mukah i smrti našega Gospodina. Podpun dakle rožarij sadržava u sebi 15 
očenašah, 150 Zdravih Marijah i 15 tajnah svete vjere uzetih iz života, muke i slave Isusa 
Krista našega Gospodina i njegove i naše majke Marije, koja je kod našega spasa sudjelovala, 
kao što je Eva radila za našu propast. Te tajne naše svete vjere, jer ih je ugodno razmišljati, a 
od razmišljanja jer proizvire miomiris raznih kriepostih i pobožnosti, jesu kao rože (ruže, 
odakle rožarij), a jer nam veliko djelo odkupljenja od početka do svršetka u kratko predočuju 
te kao krunu sačinjavaju svih ostalih istinah naše svete vjere, zato se ta pobožnost zove i 
krunica. Buduć da se zrnjem broji, koliko putih se reklo “otče naš” ili “zdravo Marijo”, zato 
se niz od 50 manjeg zrnja (što služi za zdrave Marije) i 5 većeg (što služi za očenaše) zove 
također krunica (treći diel rožarija) ili brojanice (čislo). 

Rožarij zove se također i psaltir. To odatle dolazi, što su se svietovnjaci u starije doba, 
kada su svećenici sav psaltir od 150 psalmah svaki dan molili, gledali u molitvi svećenikom 
prilagoditi, pa neznajući čitati, molili bi svaki dan po 150 put “zdravo Marijo”, pri čem bi 
razmišljali o tajnah naše svete vjere. A pravom se rožarij zove psaltir za puk, buduć da se u 
njem one istine našega odkupljenja jasno gledaju, koje su u psaltiru nejasno izražene; može se 
kazati, daje rožarij sakriven u psaltiru, a tajne psaltira da su odkrivene u rožariju. 

Rožarij se dieli prema tajnam, koje se u njem promatraju, na krunicu radostnu, 
žalostnu i slavnu. Radostni diel rožarija ili radostna krunica sadržava u sebi istine naše svete 
vjere, koje nas upoznavaju sa pripravom na odkupljenje; to su prvih pet dekadah, u kojih se 
iza rieči “Isus” dodava: 1. koji si djevice, po duhu svetom začela, 2. koga si djevice, idući 
Elisabeti u pohode nosila; 3. koga si djevice rodila; 4. koga si djevice u crkvi prikazala; 5. 
koga si djevice u crkvi našla. 

Žalostna krunica sadržaje također pet dekadah, kod kojih se iza rieči “Isus” umeću 
sliedeće tajne naše svete vjere: 1. koji se je za nas znojem krvavim potom; 2. koji za nas bio 
bičevan; 3. koji je za nas bio tmjem okrunjen; 4. koji je za nas težki križ nosio; 5. koji je za 
nas bio raspet. U žalostnoj se dakle krunici razmišlja, kako je Isus po muki na križu izveo 
djelo odkupljenja. 

I slavna krunica ima pet dekadah, a u njih se promatra slava Isusa i Marije te nam se 
preporučuje, koju nam je slavu naš spasitelj djelom odkupljenja pripravio. Jesu pako te tajne, 
koje se u toj krunici kod dekadah dodaju: 1. koji je uskrsnuo od mrtvih; 2. koji je uzašao na 
nebo; 3. koji nam je poslao Duha svetoga; 4. koji je tebe djevice uznesao na nebo; 5. koji je 
tebe, djevice, okrunio na nebu. 

Da se opomenemo, da se moleći rožarij neprestano vježbamo u vjeri, ufanju i ljubavi, 
poslie vjerovanja, čim se počima krunica, iza kako smo se prekrstili, moli se jedanput očenaš i 
triput “zdravo Marijo”, da nam Bog uzmnoži te krieposti; to se iza rieči Isus pridodaje: 1. koji 
neka nam pomnoži pravu vjeru; 2. koji neka nam potvrdi ufanje; 3. koji neka nam uzpiri 
goruću ljubav. 

Napokon moli se na koncu svake dekade Slava Otcu, a na početku svake dekade 
jedanput “Otčenaš”. I tako se sastoji rožarij iz 15 očenašah i Slava Otcu (što nas sjeća na 15 
glavnih tajnah naše svete vjere) i 150 zdravih Marija (što nas sjeća na psaltir), to jest sastoji se 

iz najkrasnijih ustmenih molitavah a jesu: vjerovanje, “Otče naš”, “zdrava Marijo”, “Slava 
Otcu” u kojih se ujedno razmišlja o temeljnih istinah naše svete vjere, koje se kao u jezgri 
sadržavaju u onih petnaest izrekah. 

Vriedno je dakle u istinu i pravo, braćo moja, da ovom i svakom danom sgodom 
upoznamo nam povjereni puk sa blagom, što je sakriveno u krunici, a što će mu ujedno služiti 
kao oružje proti nehajstvu u vjeri, proti pokvarenosti u ćudoredju, koja sve više i više mah 
preotimlje. Za puk naš je doista spasonosno krunicu moliti, jer si njom moleći vjerovanje 
doziva vječne istine na pamet, a u očenašu predočuje si svemožnost Otca nebeskoga, 
milosrdje Sina, a ljubav Duha svetoga kao i vlastitu slaboću, potreboće i krivine svoje tražeći 
im lieka kod Boga. Krunicom svaki nas ponajprije moli, da mu Bog uzmnoži vjeru te se tim u 
dužnoj poslušnosti svojemu svemožnomu Bogu pokorava; zatim prosi jakosti u ufanju, čim 
podiže svoj pogled sa ovih prolaznih dobarah k vječnim, koja mu milosrdni spasitelj stekao; 
napokon moli, neka bi mu Bog užgao srce ljubavlju, da čistim i zahvalnim srcem njemu 
jedinomu uzmogne služiti. Krunica opetujuć angjeoski pozdrav, kojim se je ponajprije 
naviestio spas u Isusu Kristu, predočuje nam tajne odkupljenja te nas upućuje na posrednika 
između Boga i ljudih, na onoga, preko koga jedinoga pristupljujemo k Otcu, po kom jedinom 
pomoć dobivamo, upoznaje sve nas sa svim, što nam podaje vremenitu i vječnu sreću, naime s 
utjelovljenjem, sa životom, mukom i smrću, sa uskrsnućem, i uzašašćem našega Gospodina i 
spasitelja Isusa Krista, sa došašćem Duha svetoga i njegova djelovanja u crkvi, upoznaje nas 
sa kriepostmi i slavom bi. dj. Marije: sa samimi dakle istinami, o kojih ovisi naš spas. Dao 
Bog te naš puk i mi s njim dan na dan krunicu molili! učinimo li to, budimo uvjereni, da ćemo 
ovdje puno milostih, a ondje slavu nebesku od Boga po Mariji zadobiti. 


f Josip v. r. 

nadb. vrhbosanski i privremeni upravitelj banj. biskupije. 


U Sarajevu, dne 18. rujna 1883. 

1.9. Protiv loših ženidbenih običaja (I.) 

Srce Isusovo, br. 1, siječanj 1884., l.-ll. 

Nadbiskup Stadler se, u ovoj poslanici početkom 1884., obraća svećenstvu s temom 
o lošem, a među pukom uvriježenom običaju samodošlosti, tj. uskakanja ili krađe 
djevojke koja zbog toga običaja prije vjenčanja živi sa svojim zaručnikom. Svjestan 
da rigorozne mjere nisu baš najbolje oružje protiv ovog nećudorednog običaja, 
Stadler savjetuje da svećenici propovijedajući djeluju na savjest puka kako bi 
samodošlost smatrali grješnom, tako bi malo po malo će nestao taj običaj. 


Broj 59. 


Josip, 

po milosti Božjoj i svete apostolske stolice nadbiskup vrhbosanski i privr. apostolski 
upravitelj biskupije banjalučke, svoj velečastnoj braći svećenikom, koji su u ovoj nad¬ 
biskupiji vrhbosanskoj i biskupiji banjalučkoj blagodat i mir od Boga Otca našega i 

Gospodina Isusa Krista. 

1. Isus Krist naš Gospodin primjerom nas je podučio, što nam pastirom valja danom 
sgodom puku tumačiti. Znajući on, da je sam Bog ustanovio ženitbu izmedju jednoga čovjeka 
i jedne žene, te ih blagoslovio, neka se množe, nastojao je i sam osobitom pozornošću od 
ženitbe odstraniti sve zloporabe, kojimi su ju Židovi i pogani obezčasitli; te u njoj uzpostaviti 
sve, što joj je s početka pripadalo, učinivši joj vez jednim jedinim i nerazrešivim; da on je 
ženitbu oplemenio, čast joj povisio, podigavši ju na sakramenat novoga zavjeta i postavivši ju 
za sliku i znamen božanskomu vezu izmedju sebe i svoje crkve i onoj ljubavi neizmjernoj, 
koju je napram nam gojio; on joj je čast izkazao, došavši na svadbu u Kanu Galilejsku. 
Povodeć se tim primjerom sveti Petar i Pavao na mnogih mjestih točno protumačiše ne samo 
samu čast ženitbe, nego i njezine dužnosti. Duhom svetim nadahnuti znali su dobro, od kako 
bi velike i mnoge koristi moglo biti po kršćansko družtvo, kada bi vjernici i poznavali svetost 
ženitbe, i nepovrijedjenu ju čuvali; a usuprot, da se premnoge i prevelike nevolje i štete u 
crkvu unose, kada ju vjernici nepoznaju i zanemaruju (Cath. rom. p. II. De matr. II.). I Bog 
dakle i sveta mati crkva svjedoci su časti svete ženitbe. Punim pravom zahtievaju zato i od 
svih drugih, da se ženitbi dostojna čast izkaže, da ju sveto sklope koji u brak stupaju, te 
ženitbeni drugovi svetim svojim životom, svojom medjusobnom ljubavlju i vjernošću u istinu 
svakomu predoče vez ljubavi neizmjerne, koji Isusa Krista veže sa njegovom zaručnicom 
crkvom. Puni nade za to pogledaju i crkva i država na ženitbene drugove, koji imaju rod 
ljudski razploditi i uzgojiti, čija djeca imaju crkvi biti službenici i čuvari, a državi branitelji i 
usrećitelji. 

2. Ako je koje vrieme prikladno za razmišljavanje o svetosti ženitbe, to je ozbiljno i 
sveto vrieme korizmeno. Gdje god valja triezno i ozbiljno postupati, valja i ozbiljno i triezno 
vrieme za to odabrati; tim je više od potrebe upravo to sveto vrieme onim za razmišljanje, koji 
kane poslie uskrsa stupiti u brak, što se radi o izboru takova stališa, koji je i u tu svrhu 
ustanovljen, da se utaloži uzpirena pohotnost. Nebi poznavao ozbiljnosti života, koji toga nebi 
priznao. A to i nam pastirom nameće dužnost, da upravo u to sveto vrieme sve svoje sile 
napregnemo, da kobni onaj i poganski običaj povjerena nam puka dokinemo, koji se svetosti 
ženitbe veoma protivi i srčbu Božju na puk izaziva, običaj najme, po kojem zaručnik k sebi 
odvodi zaručnicu prije ženitbe. Jao onoj obćini, u kojoj griešan običaj nesluži na sramotu, a 

još većma jao onoj obćini, koja misli, da joj je takov Boga jako vriedjajući običaj na čast i 
diku. U takovu slučaju valja da dušobrižnik uz pripomoć dobrih vjemikah brani ćudorednost. 
Čim manje pomoći pružaju državni zakoni, tim više treba moralne jakosti, složna djelovanja, 
vrlih kriepostih u mnogih vjernikah, koji su kadri uvesti nov običaj protivan staromu 
griešnomu običaju, te stvoriti u obćini javno mnienje, tako da svakoga, koji god po starom 
običaju odvede k sebi zaručnicu prije ženitbe, osudi javno mnijenje kao protivnika zakona 
Božjega i kršćanskoga reda, proti kojemu se svi dobri dižu, da obrane kršćansko pravo, 
svetost ženitbe, čast roditeljsku, dobar glas momakah i djevojakah, stupajući u brak. U mjesto 
staroga griešnoga običaja valja da se našim nastojanjem uvede nov običaj, koji odgovara 
zakonu Božjemu. 

3. Nema dvojbe, da će se na put staviti premnoge težkoće svakomu pastiru, koji revno 
uznastoji, da griešni taj običaj dokine. No, ni najveće težkoće nesmiju nas smesti. Nije taj 
običaj najedanput postao, najedanput nemože se ni dokinuti. Sa svoje strane valja da uložimo 
sav trud, da kraj učinimo griehu, koji se i te kako protivi svetosti ženitbe, a Bog, koji vazda 
nas štiti, kada god za njegovu slavu i korist svete njegove crkve revnujemo, blagoslovit će 
nam rad, ma i nevidili odmah velikoga uspjeha. 

4. Kao što nemar dobroj stvari škodi, tako i revnost nekoristi puno, ako je razbor 
nesusteže, milost neobuzme i neravna. Odvesti kući zaručnicu prije ženitbe bez dvojbe grieh 
je velik, javan i služi svoj obćini na sablazan. U prvi mah kao da nam se samo po sebi 
nameće, da grieh javni zaslužuje i javnu kaznu. Ali kada se na um uzme, da su u mnogom 
mjestu veća strana udatbenicah samodošle, dosta bi bilo, da nas odvrati od misli, zadavat jim 
javnu pokoru, sve da bi ona inače i donosila žudjeni plod. No takove pokore niti postizavaju 
svoju svrhu, kako što nas tomu izkustvo uči, niti su prema duhu naše svete matere crkve, kada 
se i nebi na to pazilo, da takovih javnih pokorah crkva više nezadaje. Znamo, da se je u 
vrieme, kada je crkva običavala zadati javnu pokoru, samo za tri grieha nalagala javna pokora, 
i to za idolopoklonstvo, za preljub, i ubojstvo; a i za ta tri grieha nije se uviek nametnula javna 
pokora, nego se je zahtievala zajamčena javnost počinjena grieha. Što više. Ni za te griehe nije 
se smjela opetovno zadati javna pokora, premda se je i javno opetovao koji od trijuh 
navedenih griehah. A u svih slučajevih jedini je biskup smio kako zadati javnu pokoru, tako ju 
pokorniku i oprostiti: “Ab universis Episcopis (tako naredjuje god. 390 sabrani sabor 
Carthaginiense n. can. III.) dictum est: Chrismatis confectio, et puellarum consecratio a 
Presbyteris non fiant. Vel. reconciliare poenitentem quemquam in publica missa, Presbytero 
non licere, hoc omnibus placet”. A sabor kartažki IH (a. 397 c. 31) ustanovljuje: “Ut 
poenitentibus, secundum peccatorum differentiam, Episcopi arbitrio poenitentiae tempora 
decernatur”; (can. 32) “ut Presbyter inconsulto Episcopo, non reconciliet poenitentem, nisi 
absente Episcopo, et necessitate cogente”. 

Sveti Basilij pače navodi upravo otimače i samodošle, te veli, da crkva nije ustanovila 
javne kazne ni za jedne ni za druge, nego on sam naredjuje kaznu za otimače (reptores), a za 
samodošle neustanovljuje kazne nikakove javne, samo ako je s voljom otišla: (in tribus 
Epistolis canonicis ad Amphochium can. 30 ait) “De his qui rapiunt (Virgines) canonem 
quidem non habemus, sed propriam sententiam proferimus, ut ipsi, et qui cum eis rapiunt, 
tribus annis sint extra orationes. Quod autem violenter non fit, nulli est poenae obnoxium, 
quando nec stuprum, nec furtum rem praecesserit”. Glasoviti bogoslovac Sardagna navodeć 
rečeni kanon svetoga Basilija zaključuje: “Ergo raptus ante tempora S. Basilii non 
castigabatur poenitentia publica; neque raptorem publicae poenitentiae subjecit Basilius, qui 
Virginem vel Viduam abducit consentientem, etiamsi sit sub potestate parentum, quibus 

certe gravem injuriam inferri nemo inficiabitur” (theol. dogm. polem. tom.VIIL app. ad 
controv. VII. p. 284). 

Možemo dakle sasvim sigurno odatle zaključiti, da je sada još manje umjestno, 
samodošle kazniti javnom pokorom, premda i jako grieše, kada prije ženitbe odilaze k svojim 
zaručnikom, pošto se nije koristnim smatralo, ni onda im zadati javnu pokoru, kada je ta bila u 
običaju. 

5. Da se taj kobni običaj dokine, nesluži ni namet globah. Znamo, da mnoge upravo 
njekakovim junačtvom smatraju, pribjeći k svojim zaručnikom, a zaručnici da su tako sliepi, 
te nemare za nikakav trošak, ma neimali u kući ni najpotrebitijih stvarih. Dogadja se, da tko 
tom sgodom potroši i dvie stotine forintih, premda u kući nema ni deset forintih. Takova 
globiti globom od kojih pet ili šest forintih nekoristi upravo ništa. Dok tko nepazi na stid, koji 
gubi; na sramotu, koju sebi i drugim čini; na Boga, koga vriedja; dok straha Božjega nema u 
srcu, dok nijedno ćudoredno dobro nemože na srce ništa djelovati, dotle će biti uzaludni 
takovi pokusi, koji još podržavaju njihovu opomost, od koje se neplaše nikakovih troškovah, 
ma im se bilo i jako zadužiti. 

6. Prvo što treba učiniti proti tomu griešnomu običaju jest, da ga svatko u župi smatra 
griešnim. Puno gubi od svoje snage i upliva svaki grieh, koji bar bolji ljudi u župi smatraju 
sramotnim. Ta sramota skopčana je već po svojoj naravi sa svakim griehom. Ali budući da 
sami griešnici želeći ostati u griehu gledaju umanjiti, pače skroz odstraniti sramotu od samoga 
grieha, koji ih obezčašćuje: zato je od potrebe, da župnik nastoji uzčuvati i utvrditi onaj 
spasonosni sud boljih seljakah, da samodošle obezčašćuju i sramote i kuću svoju, i kuću, 
kamo pribjegnu, i svu župu. Taj sud valja da postane javno mnienje. A da se to sbude, od 
potrebe je, da župnik i propovieda o tom i na srce stavlja u izpovjedaonici kako roditeljem 
tako i djevojkam, i razgovara o tom sa boljimi seljaci i seljakinjami u župi. Ako župnik u tom 
uztraje, nema dvojbe da će mu Bog trud blagosloviti, ma nevidio odmah uspjeha. Pripomoć će 
tomu puno, ako župnik svaki put poslie propoviedi sabranu puku rekne: “Da Gospodin Bog 
našu župu sačuva od samodošlah te sbog njihovih griehah nekazni i svu župu, izmolit ćemo 
sada jedanput Očenaš i Zdravo Marijo na poštenje bezgriešne majke Marije”. Čuveni 
Frassinetti u svojem djelu (Manuuale pratico del parroco novello v. ediz. p. 88, n. 127) 
propovieda, da je bio u njekoj župi zao običaj, polag kojega su odrasli ljudi stajali pred 
crkvom, dok se je u crkvi tumačio katekizam. “Župnik nemogavši ih na pravi put privesti, 
poče s pukom sabranim moliti za njih triput Očenaš i Zdravo Marijo; na što većina onih, koji 
su prije vani običavali stajati, poče medju prvimi u crkvu dolaziti, nemogavši podnositi, što su 
im oni, koji su slušali tumačenje, govorili: za vas smo se Bogu molili”. 

7. Iztaknut mi je napose jednu točku, koju sam malo prije tek spomenuo. Župnik 
naime mora nastojati, da najbolje i najotmjenije seljake predobije za se, da njihovom pomoćju 
kobni onaj običaj dokine ili bar broj samodošlah umanji. Sav svoj trud neka župnik uloži na 
to, da pomoćju otmenijh seljakah djevojke najboljih kućah u župi odvrati od onoga griešnoga 
običaja. Podje li mu to za rukom, malo po malo nestajat će samoga toga običaja takodjer kod 
drugih; jer zao običaj nemože postojati, ako ga sveudilj bolji i otmeniji župljani osudjuju, 
svakoga od njega odvraćaju, one djevojke javno hvale, koje nisu pribjegle prije ženitbe k 
svojim zaručnikom, te se pozivu na njihovu svatbu odazovu, a kude samodošle te pozvani 
nehtjednu doći u svatove. 

8. Nijedna kriepost nemože se na dugo očuvati bez straha Božjega. Čovjek bez straha 
Božjega mora pasti, kada god na nj navali žestoka napast. Ako to valja glede svake napasti, 
koliko više treba to tvrditi glede napasti proti svetoj čistoći, pošto je ta napast ne samo žešća 

od svake druge nego i zamamna. Zato čovjek bez straha Božjega nemože ni za kratko 
podpuno čuvati svetu čistoću. Komu nije puno stalo do toga, što vriedja Boga, taj neće čuvati 
čistoće. Zato pobudivši župnik savjest svojih župljanah i predočivši im griehotu njihova 
običaja, valja ih utvrditi u strahu Božjem. Već odvest djevojku noćju, grieh je smrtni i proti 
svetoj čistoći, sve kada i nebi sliedio sam čin, što je po nauci svetih otacah nemoguće. Za 
onoga, koji hoće uzčuvati svetu čistoću, prva je pogodba, da se više boji uvriediti Boga, nego 
li ičesa na svietu; dosljedno, da bi za samodošle bolje bilo, nikada se i neudati, nego li 
Gospodina Boga tako velikim i javnim griehom uvriediti. Kada se jednoć savjest pobudi i u 
srce strah Božji usadi, nema dvojbe, da će se ako ne sve a ono premnoge osviestiti i od straha 
pred Bogom uzdržati od onoga strašnoga običaja. 

9. A da se to postigne, bit će od prevelike koristi, ako se često puku govori o krasoti 
svete čistoće, osobito da je djevičanski stališ puno savršeniji od ženitbenoga, kako nas tomu 
naša sveta vjera uči. Ima zasliepljenih ljudih, koji su te misli, da je sveta čistoća samo za 
svećenike, za redovnike i redovnice, te vodjeni tom mišlju nikada ni nemisle na krasotu i 
vriednotu i dragocjenost svete čistoće, njim se čini, da sveta čistoća, jer uzvišena kriepost, 
nadmašuje sile običnih ljudih, koji živu u svietu. Tako zasliepljeni tom mišlju, nikada im ni na 
pamet nedodje, da ili sami sebi savjetuju ih drugomu komu govore o svetoj čistoći, upravo 
kano da uporavljaju na samu kriepost one rieči svetoga pisma: “Neka se medju vami ni 
neimenuje”, što je sveti Pavao naložio glede nečistoće (Ef. 5. 3). A nevide, da se ta njihova 
misao protivi nauci našega Gospodina, koji nije nijednoga čovjeka izključio od djevičanskoga 
stališa, ni prosti puk ne, kao što to svjedoče one tisuće i tisuće osobah živućih u svietu, koje 
do smrti čuvaju svetu čistoću nepovriedjenu. Da se tko o tom osvjedoči, dosta je uzeti na um 
razna družtva i one nebrojne bratovštine u našoj crkvi, u kojih se nalazi osobah upravo iz 
najnižeg stališa na hiljade, koje se i vječnim zavjetom obvežu, svoju svetu čistoću čuvati do 
smrti. A nije li sveti Pavao sam kazao, da želi, da svi ljudi budu kao on? (1 Kor. 77). Nema 
dakle dvojbe, da sveta čistoća nije samo za svećenike, redovnike i redovnice. Ali ako je tomu 
tako, onda je naša dužnost sviet o tom podučiti, nećemo li i nehotice svojim mučanjem sviet u 
krivoj misli utvrditi, da svetu čistoću na vieke čuvati nije za ljude iz prostoga puka. Tko 
nevidi, da ni samodošle nebi onako lahkoumno svetu čistoću ili gubile ili ju izlagale takovoj 
pogibelji, u koju je staviti bez smrtnoga grieha nitko nemože, kada bi o njezinoj dragocjenosti 
skroz bile osvjedočene i pred očima imale, kako je krasan čist naraštaj, i kako bezsmrtna 
njezina uspomena pred Bogom i ljudmi? Uvidivši djevojke karasotu djevičanskoga stališa, 
imajući pred očima, da je Bogu puno miliji djevičanski stališ od ženitbenoga čuvajući u srcu 
kod propoviedi čuvenu rieč, daje Bog i na drugom svietu djevicam pripravio posebnu krunu, 
krunu djevičanstva: nastat će krasan običaj medju djevojkami, da će si dobro promišljati prije 
nego će ženitbeni stališ prigrliti, da im neće od malenih noguh ženitba lebditi pred očima kao 
stvar najkrasnija i najkoristnija na svietu, da će pripravnije biti slušati glas i savjet svojih 
pastirah i roditeljah, a po tom da će utvrditi stidljivost svoju te sigurno neće pribjeći k svojim 
vjerenikom prije ženitbe. A tko će kazati, da neće Duh sveti mnogim od tih djevojkah i milost 
dati, da se i sasvim ženitbenoga stališa odreku i djevičanski prigrle? Spiritus ubi vult, spirat. 
Nije njegova ruka okračala ni glede Bosne. Kada mi kao namjestnici Božji djevojkam pred oči 
stavimo, kako je Bog na drugih mjestih potaknuo na stotine hiljadah djevojakah, siromašnih i 
bogatih, koje ostavivši sve svoje, prevoliše mku dati Isusu, nego li komu drugomu, te sav svoj 
život u djevičanstvu provoditi podučavajući djecu u školi, dvoreći bolestnike na bojnom polju 
i u bolnicah zauzimajući se za gluhe, nieme, sliepe, služeći nemoćne starce i starice, odilazeći 
u divlje krajeve, da potraže zapuštenu djecu, da joj budu majke: to i sve drugo što smo 

stranom naveli, a što si dušobrižnici i sami na pamet mogu dozvati: sve to zar da nijedne 
djevojke nepotakne na to, da se Bogu posveti? Da se je drugdje djevojakah na hiljade Bogu 
posvetile, neima li se osim milosti Božje zahvaliti i trudu svećenikah, koji tumače krasotu 
svete čistoće? Nećemo li i mi isto postići, budemo li se trudili, sve iztaknuti, što svetu čistoću 
u njezinu sjaju pokazuje? A kada sveta čistoća bude častna, kada se bude, kako se i mora, 
predpostavljao djevičanski stališ ženitbenomu, onda se neće lahko poštena djevojka na toliko 
zaboraviti, da nepazeći ni na Boga ni na ljude pribjegne k svojemu zaručniku. 

Ali valja znati, da samo oni, koji se hrane angjeoskom hranom, postaju angjeli na 
zemlji i uzimaju se u pratnju Jaganjca Božjega, koga djevice prate, kamo god ide; valja znati, 
da je ona angjeoska hrana, hrana odabran i kah i vinum germinans virgines (Zach. 9. 17). 
Drugimi riečmi presveta pričest najviše pobudjuje u srcu mladeži ljubav k svetoj čistoći. Po 
svetoj pričesti postaje duši gorko i ogavno sve što godi tielu, tako da oni mladići i djevojke, 
koji češće pristupaju k stolu nebeskomu, obljube svetu čistoću veoma, tako da toga ni 
neopaze; oni neće ni da čuju za ženitbu. Pripustimo dakle momke i djevojke često k svetoj 
pričesti, i umnožat će se djevičanski stališ i sveto će stupati u ženitbu, koji ju sklapaju, i nestat 
će samodošlah. 

10. Spomenuto je u predidućoj točki, da malo ne svi roditelji svoje kćeri tako uzgajaju, 
da im od malenih noguh usadjuju u srce, kako im je sva sreća u tom, da se jednoć dobro 
udadu. To krivo osvjedočenje valja razbiti. Kada bi se roditelji svjetlom vjere bolje uputiti i 
vlastitim svojim izkustvom bolje dali podučiti, uvidili bi, da nije sva sreća u ženitbi, da ima 
puno veće sreće i ugodnije radosti u stališu djevičanskom, nebi tako lahko svojih kćerih 
nagonili na udaju, niti ih bezdušno nagovarali, da k zaručniku pribjegnu, samo da se čim prije 
i sigurnije udadu. Krasno veli Frassinetti (vita di S. Angela Merici append.): “Iznenadjuje 
čovjeka, kada vidi tolike majke, koje su prisiljene priznati, da vode mučenički život upravo 
zato što su udate, a koje ipak drže za stalno, da će im kćeri biti sretne, samo ako se ma za koga 
udadu. Pa zato dočim ih opažate slomljene, kada im kćeri samo pripomenu, da će prigrliti 
redovnički život, vidite ih izvan sebe od veselja, kada nadju nepoznata stranca, za čiju se vjeru 
i ćudorednost ni nezna, koji njihovu kćer traži za ženu ... Tim se neveli, da roditelji netrebaju 
nastojati, da kćeri svoje poudaju; nego se hoće to kazati, da im valja opreznije i razboritije 
postupati, kada ih daju na udaju, te, mjesto što ih sliepo nagone na metu, do koje nemogu sve 
doći, da uznastoje, predočit jim dobrotu djevičanskoga stališa, da si ga uzmognu slobodno 
odabrati, ako im omili, ili s voljom da ga prigrle, kada je od nužde, da ostanu neudate. 

A da djevojke čim više čistoću obljube te ako i neprigrle djevičanskoga stališa, a ono 
da čista srca stupe u brak i pri tom se svih crkvenih naredabah drže, bit će od velike koristi, 
ako si župnici truda dadu te razne bratovštine po svojih župah uvedu, bratovštine, od kojih 
crkva po sviem svietu velik plod ubire. Ovamo bi spadala zadruga sv. Angjele, prikladna za 
svako i najmanje selo. Sveti Karlo Boromejski rekao je o toj zadruzi stavljenoj po sv. Angjeli 
pod zaštitu svete Uršule: Želio bih, da se po svih mojih župah uvede. S. C. R. hvali u veliko tu 
zadrugu u svojem dekretu od 11. srpnja 1861. Evo kako se je o toj zadruzi već Pij VII u buli, 
kojom se sv. Angjela uvršćuje u broj sveticah, bio i z razio: “Divinam gloriam cum aetema 
animarum salute šibi unice proponens (Angela Merici), praestantissimum posuit 
Institutum, quod et periclitanti prospiceret illarum puellarum virginitati, quae tametsi 
christianae perfectionis cupidae, regularem tamen vitam amplecti nollent, et ejus saeculi 
erroribus ac vitiis obsisteret”.Slična toj zadrugi jest “Pobožna zadruga kćerih bezgriešne bi. 
Dj. Marije”. Pravila navodi Frassinetti u svojoj knjižici: Monaca in časa (Genova per 
Giovanni Fassi-Como piazza S. Matteo 23) in appendice I. U tu svrhu se veoma preporuča 

tako zvani HI red svetoga Franje, čija je pravila sveti Otac Leon XIII ne davno izdao. Sveti 
Otac je posebnim listom taj red uzvisio i preporučio, neka bi se čim više razprostranio. A 
osobito se i za najmanja sela preporuča tako zvano “Prijateljstvo duhovno” po primjeru svete 
Terezije ustanovljeno, koje sačinjava najviše pet osobah istoga spola, koje se svake nedelje ili 
svake druge nedelje sastaju u svrhu, da se dogovaraju, kako da i sebe posvete i drugim kako 
da budu na korist tjelovnu i duhovnu. Ako ima više od pet osobah, onda one druge, ma bile 
samo dvie, stvore drugo prijateljstvo duhovno. Evo kako o tom prijateljstvu govori sveta 
Terezija: “Rado bih, da nas pet taj ugovor načinimo, da se na ovom svietu ljubimo u Kristu, 
da onako, kako se drugi u današnje vrieme potajno sastaju proti veličanstvu Božjemu, da 
pripreme bezbožna djela i hereze, i mi uznastojimo kad i kad skupa se sastati, da jedna drugu 
izpravi i jedna drugoj kaže, u čem bismo mogle popraviti se i Bogu više omiliti: jer nitko sam 
sebe nepoznaje onako dobro, kao što nas oni poznavaju, koji nas motre, samo ako to čine od 
ljubavi i u misli na naš napredak i našu korist” (vidi gore navedenu knjižicu: La Monaca in 
časa ediz. III. p. 201). Ima i drugih zadrugah i družtvah, kao družtvo svetoga rožarija za 
mladiće, za djevojke i udate itd., što sve veoma unapredjuje život duhovni. Takovimi 
zadrugami neće se samo to postići, da će za malo vremena nestati samodošlah, nego će sve 
duhovno oživiti, tim više, što se članovi takovih zadrugah i družtvah mogu upotrebiti, da po 
nedjeljah i svetkovinah u svojih selih podučavaju djecu i neuke u kršćanskom nauku, 
bolestnike pohadjaju te ih priprave na svetu izpovied i pričest, sami često pristupaju k svetim 
sakramentom, siromakom pomažu i druga dobra djela tvore. Od tih zadrugah, uvede li se kako 
treba, nadat se je velikoj koristi, tako da se pomoćju njihovom može mnoga obćina na bolji 
život preporoditi. Svjedok su tomu obćine na hiljade po drugih mjestih, gdje se ljudi žrtvuju 
uvodeć i rukovodeć takove zadruge. Ovdje uvesti takove zadruge prije nije bilo lahko; sada 
pako nema tomu zaprekah. Mi smo svi ljudi tako slabi te nam brzo iz ustah rieč izmakne, kada 
šta nova začujemo, što traži od nas puno samozataje i žrtvah, te velimo: To nije moguće 
izvesti, u mjesto da priznamo, da nam se neće nadvladati naše mlitave volje, koja se nemože 
ili bolje neće da oskoli te sve potežkoće prevlada, koje joj se na put stavljaju. Nemojmo da se 
i glede nas izpuni ona rieč našega Gospodina: Prudentiores sunt filii tenebrarum filiis lucis. 
Ako je za vrieme svete Terezije bilo od potrebe, da se ljudi skupa sastaju, da promaknu Božju 
slavu u sebi i drugih, da tim uztuk učine zlu, koje je mah preotimalo: koliko je to više sada od 
potrebe, kada se to po svih gradovah i selih grozno šire. 

11. U slučaju kada se ipak dogodi, da koja djevojka prije udaje pribjegne k svojemu 
zaručniku, neka župnik ovako postupa. Ponajprije valja roditelje opomenuti, neka svoju kćer 
natrag traže. Ako roditelji nebi toga učinili ili zato što su sami bili sporazumni sa svojom 
kćerju, ili zato što im se neće takova šta učiniti, onda neka župnik sabere njekoliko otmjenijih 
seljakah, koji će otići k momku, koji je djevojku odveo, te u ime sela zatražiti djevojku natrag, 
da tim sramotu selu svojemu odklone. Nepodje li im to za rukom, otići će ti otmjeniji seljaci k 
civilnoj oblasti te ju za to zamoliti. Neuspiju li ni tu ništa, onda će istom sam župnik otići k 
civilnoj oblasti, kada ni njemu nepodje za rukom, nagovoriti djevojku, da se djevojka kući 
vrati. Djevojka se mora k sovjim roditeljem vratiti, nepristane li na to, osobito kada je 
pogibelj, da ju sile poći za koga joj srce neće, onda neka se smjesti u kuću drugih njezinih 
rodjakah ili u koju poštenu kuću prema uvidjavnosti župnikovoj, gdje joj je podpuna sloboda 
gledom na ženitbu zajamčena. Samo se po sebi razumije, da župnik nesmije početi naviešćati 
samodošle, dokle god su u kući svojih zaručnikah. Istom kada se od njega odiele i slobodno 
mogu izjaviti svoju volju mogu se početi navještaji. 




53 


Opazka. Buduć da su mnoge ženitbe nevaljane, jer se zapreke ženitbene nisu mogle odkriti sbog 
kratkoće vremena, zato se ovim svim župnikom ravnanja radi nalaže, da nikada nebrzojavljaju da se dva 
navještaja oproste, jer neće dobiti odgovora, ma i opetovno brzojavili. Samo za treći navještaj, ako obstoji 
kanonički razlog, moći će se tražiti putem brzojava dozvola navedši kanonički razlog, zašto se traži dozvola. U 
slučaju ako zbilja urgira zabranjeno vrieme, onda će se strankam kazati, neka ili čekaju, dok mine zabranjeno 
vrijeme, ili će, ako obstoji razlog, dobivši pismenu za to dozvolu ordinarijata, navještaje nastaviti i u zabranjeno 
vrieme te ih sine ulla solemnitate vjenčati. Za oprost od dvijuh ili trijuh navještajah valja uviek iskati pismenu 
dozvolu, kao i za oprost od jednoga navještaja, ako nema sile, da se brzojavnim putem zatraži. 

Župnik neka se nezadovolji tim, da samodošle i njihove roditelje opomene samo 
jedanput, nego neka to češće učini. Isto tako ni otmjeniji seljaci neka se nedadu smesti, ako 
njihovih opomenah neslušaju ni samodošle ni možda oblast civilna, nego neka svoje opomene 
ili molbe opetuju. Ništo toliko neškodi dobroj stvari, koliko ostaviti grieh u miru. Ako 
nemože griehu učiniti kraj, valja ga uznemiriti; bar se tim to postizava, da se grieši ne tako u 
očigled i javno. A i civilna oblast, nebude li se odmah odazvala, možda će se odazvati na 
opetovne molbe, uvidivši, da su razložne i na korist svemu selu ili svoj župi učinjene. 

Dok sve to biva, mora župnik kod pučke mise poslie tumačenja kršćanskoga nauka 
svietu naviestiti: “Buduć da se je u selu N. dogodilo, da je djevojka pribjegla k svojemu 
zaručniku, što crkva strogo zabranjuje i srdčbu Božju na našu župu izaziva: zato ćemo sada 
jedan očenaš i “Zdravo Marijo” izmoliti, da nas Bog kazne sačuva, a onu samodošlu svojom 
milošću takne, da se pokaje i k svojim roditeljem čim prije povrati”. Može se župnik i drugimi 
sličnimi riečmi poslužiti, samo neka neimenuje osobah, selo ipak može imenovati. 

Opazka. Ne dopušta se nikako samodošlim javnu pokoru zadavati ili od njih novčanu globu tražiti. 

12. Valja sviet podučiti, da zaruke zakonito sklopljene obiedvie stranke vežu pod velik 
grieh, tako da nijedna stranka bez velikoga razloga nesmije odustati od ženitbe. Odustane li 
ipak tko od zakonito sklopljenih zarukah budi s važna razloga, budi sa zlobe jedne ili obijuh 
stranakah, evo kako će se župnici vladati glede darovah i troškovah tom prigodom učinjenih. 

Ako zaručnik nepravedno bez važna kanoničkoga razloga odustane od ženitbe, onda 
mu zaručnica nije dužna ništa povratiti od darovah dobivenih kano zalog, da će ju uzeti. Ako 
je pako zaručnica nepravedno razkinula zaruke sa zaručnikom te s drugim ih opet sklopila, 
ove druge zaruke nevaljaju, i zaručnica je dužna rieč prvomu držati, dok se, ima li kakovih 
razlogah, od ordinarijata prve zaruke neproglase razriešenimi: u tom slučaju dužna je 
zaručnica dvostruko povratiti prvomu zaručniku. Glede drugih troškovah (što se nemože 
smatrati tako zvanom arrhom) tom sgodom učinjenih imaju se stranke uputiti na sud, ako se 
nedadu liepim uputiti, da se sporazume. 

13. Dok se, braćo, tako trudimo, da povjereno si stado odvratimo od stranputicah i 
navrnemo ga na put, utren svetom crkvom kojim hoditi sam Bog zapovieda: nemojmo nikada 
baciti s uma, da nam ni najveći napori neće uspjeti, nebudemo li svoj pogled i ruke svoje u 
molitvi dan i noć podizali, da nas Bog razsvietli, svoju nam volju očituje u svih slučajevih, te 
nam i razbora i jakosti dade, da njegovu svetu volju izvršimo. Uviek, osobito kada 
prikazujemo nekrvnu žrtvu nevinoga Jaganjca Božjega, stavimo mu na srce vaje i jade našega 
puka, moleći ga, neka ga oslobodi svakoga grieha, i on će nas uslišati. Recimo mu: Primi 
milostivo tu žrtvu pro populo quem acquisivisti sanquine tuo pretioso. Et quoniam me 
peccatorem inter te et eumdem populum tuum medium esse voluisti, licet in me aliquod boni 
operis testimonium non agnoscas, officium saltem dispensationis creditae non recuses, nec per 
me indignum eorum salutis pereat pretium, pro quibus victima salutis dignatus es esse et 
redemtio. 

U Sarajevu, na presveto Ime Isusovo dne 20. siečnja 1884. 

f Josip v. r. 

nadb. vrhbosanski i pr. upravitelj banjalučke biskupije 

1.10. Protiv loših ženidbenih običaja (II.) 

Srce Isusovo, br. 1, siječanj 1884., str. 12.-23. 

Stcidler govori puku da ne ide za lošim primjerima, jer ima toliko ćudorednih 
muževa i žena, i navodi neke iz Svetoga Pisma. Nadbiskup se obraća i roditeljima 
upozoravajući ih da ne zaručuju svoju djecu u najranijem djetinjstvu “jer udat se za 
koga odlučuje se za sav život”. Protiv ovoga običaja treba se boriti molitvom, 
osobito adoracijom pred Presvetim, pričešću i utjecanjem Mariji. 


Broj 60. 


Josip, 

po milosti Božjoj i svete apostolske stolice nadbiskup vrhbosanski i privr. apost. upravi¬ 
telj biskupije banjalučke svim vjernikom, koji su u vrhbosanskoj nadbiskupiji i biskupi¬ 
ji banjalučkoj, blagodat i mir od Boga Otca našega i Gospodina Isusa Krista? 

1. Sveti Pavao želeći odvratiti Korinćane od grieha proti svetoj čistoći, znate što im 
najviše na srce privezuje? “Neznate li, piše im (I. 6. 18-20), da su vaši udi hram Duha svetoga, 
koji je u vas, koga imate od Boga, i da niste svoji. Jer ste kupljeni za veliku cienu. Proslavite i 
nosite Boga u svojem tielu”. I ja vaš nadpastir, u ovo ozbiljno korizmeno vrieme, ujedno sa 
svimi vašimi dušobrižnici osudjujući stari istina ali i veoma griešni običaj, prema kojemu 
premnoge djevojke nemareći za sramotu, nebojeći se Boga, najveće blago svete čistoće 
prosipavaju pred svim svietom, prevoljujuć ugledavat se na poganski Bogu mrzki običaj, nego 
li na častnu krunu bogoljubnih djevicah, koje se drže propisah svete matere crkve, nestide se 
prije udaje prebjeći k svojim zaručnikom te kod njih i duže vremena ostati, i to još uz privolju 
bezdušnih roditeljah, stupam pred vas i kako ću vam odrešitije s Pavlom reći: “Bježite od 
nečistoće”, ako ne moleći Gospodina, neka gane okorno srce vaše, kada začujete ove doista 
krasne rieči: “Neznate li, da su vaši udi (to jest tjelesa vaša) hram Duha svetoga, koji je u vas, 
kojega imate od Boga, i da niste svoji. Jer ste kupljeni za veliku cienu. Proslavite i nosite 
Boga u svojem tielu”. Doista niste svoji, jer vas je Bog stvorio; niste svoji jer vas je Sin Božji 
za veliku cienu svoje dragocjene krvi na križu odkupio; niste svoji, jer vas je Duh sveti 
posvetio. Ako dakle niste svoji, već Božji; ako je Duh sveti u vam, i ako ste njegovi, niste li 
onda dužni štovati ga u sebi, nevrijedjajući svete čistoće, koja je vratarica i čuvarica srca 
vašega? 

2. Znam ja, da je mnogim neugodno i mučno, što slušaju, gdje ja napadam na stari 
običaj, koji je u puku zahvatio dubok koren. Tim odgovaram sa svetim Ivanom Zlatoust. (De 
verb. “Propter fomicationem autem uusquisque suam uxorem habent”): Nemarim za to; niti 
mi je toliko stalo do toga, da budem u vašoj milosti, koliko da vam budem od koristi, 
netrebam povladjivanja i hvale, već hasnu i razbor. Nitko da mi nije rekao: To je običaj; gdje 
se grieši, nepozivaj se na običaj; nego ako je zlo što se radi, ukini običaj, makar je od davnine 
. . . A da nije od davninah običaj, tako ružne stvari raditi, nego daje tim upravo nov običaj bio 
uveden, upoznat ćeš, ako se spomeneš, kako se je Isak oženio sa Rebekom, kako Tobija sa 
Sarom. Abraham otac Isakov zabranio je strogo Isaku uzeti za ženu koju od kananejkah, koje 
su bile bezbožne i pokvarene, a njegov dobri i vjerni sluga Eleazar morao mu se je zakletvom 
obvezati, da će se pobrinuti te za Isaka naći pobožnu i Boga bojeću ženu iz daleke 
Mesopotamije, gdje je boravila dobra rodbina Abrahamova. Znao je naime starac Abraham, 
kamo vode ženitbe sa nevaljanimi djevojkami; a i sluga Eleazar znajući, o kako se važnoj 

stvari tu radi, molio je od Boga, neka mu se smiluje te Isaku dobru ženu dade. Tobija pako i 
Sara u postu i molitvi tri su dana sproveli, prije nego su se vjenčali. Po starom dakle običaju 
zaručnici su se Bogu molili, neka im blagoslovi ženitbu; po novom pako običaju zaručnice 
pribjegnu prije ženitbe k vjerenikom te svojimi griesi izazivaju na se i na djecu svoju srčbu 
Božju, koja ih nemilo progoni i pravedno stiže. 

3. Mjesto, dakle da se povodite primjerom ljudih, koji su u strahu Božjem i Božjim 
blagoslovom svoju ženitbu sklopili; vi idete tragom poganah, koji prije ženitbe dušu kaljaju 
griehom te milost i blagoslov Božji gube. Sta da vam kažem? Sa svetim Pavlom (Ef. 4. 17 - 
21) vam “govorim i svjedočim u Gospodinu, da više nesmijete hoditi, kao što hode i pogani, u 
praznosti misli svoje, oni koji imaju potamnjen um, i udaljeni su od života Božjega sa 
neznanja, koje je u njih sbog sliepoće srca njihova, koji odrekavši se nade predadoše se 
besramnosti na činjenje svake nečistoće i nezasitljivosti. Ali vi, tako nepoznaste Krista”. Sa 
svetim Pavlom vam velim (Ef. 5.5): “Znajte i razberite, da . . . nečist . . . neće imati diela u 
kraljevstvu Krista i Boga. Sa svetim Pavlom vam kazujem (Ef. 5. 6): “Nitko da vas nevara 
praznimi riečmi; jer sbog toga ide gnjev Božji na sinove nepokornosti”. Premda vas, 
samodošle, osudjuju i vaše misli; premda poštenje i dobar glas od vas zahtijevaju, da čuvate 
stid; premda Bog sam jasno govori: Nesagrieši bludno, te da nečisti neće uljesti u kraljevstvo 
nebesko: uza sve to nepazeći ni na glas svoje savjesti, nemareći ni za Boga ni za ljude, 
ostavivši poštenje, gubite svetu čistoću i griešite bludno u oči sve obćine. Nedajte se 
zavaravati praznimi riečmi, koje nemaju u sebi istine, nego su pune varke. Sbog tih griehah 
ide gnjev Božji na samodošle, te kćeri nepokornosti. “Nevolja i tuga na svaku dušu čovjeka, 
koji čini zlo” (Rim. 2.9), govori sveti Pavao. 

4. Ili mislite možda, da vam je zato slobodno k zaručnikom pribjeći, što ćete se uzeti? 
Nitko da vas nevara praznimi riečmi, opetujem vam sa svetim Pavlom, jer sbog toga ide gnjev 
Božji na sinove nepokornosti, na one naime, koji se nepokoravaju zakonu Božjemu, koji 
zabranjuje takove stvari svim neoženjenim, ma bili i zaručnici. Promislite takodjer, da mnogi 
zadovoljivši strasti svojoj napusti samodošlu u sramoti i nepoštenju. A zar nemogu okolnosti 
nastati i takove, gdje se sklopljene zaruke mogu razriešiti iz razlogah skroz zakonitih? Koja je 
svoju čistoću čuvala i u poštenju zaručena bila, lahko će drugoga naći, ako ju zaručnik s 
kakove zapreke napusti; a koja je čistoću izgubila, ostaje sebi na sramotu, roditeljem na teret, 
rodbini na ruglo. Ali da se takovi nesretnici i uzmu, zar je to svejedno, sklopiti ženitbu u 
griehu, ili ju sklopiti u milosti Božjoj i s njegovim blagoslovom? A gdje je blagoslov Božji, 
ako prije ženitbe Boga težko vriedjate? Gdje je blagoslov Božji, ako se možda za griehe niti u 
izpoviedi nekajete te u griehu sakrament ženitbe primite, koji biste dužni bili primiti u 
milosti? Ali da se samodošle sa svojimi zaručnici prije ženitbe i skrušeno izpovjede i u istinu 
pokaju zato, što su griešili prije ženitbe, zar je i u tom slučaju sve jedno, kano da su ju sklopili 
bez grieha? To ne to. Valja znati, da nam Gospodin Bog u svetoj izpoviedi istina oprašta grieh 
i vječnu kaznu, koju smo po griehu zaslužili, ali nam uviek neprašta kaznah vremenitih, koje 
nas ovdje već stižu, a ondje nas čekaju u čistilišću. Ima mnogih oženjenih, koji si nemogu 
protumačiti, odakle dolaze i veliki križi u njihovoj obitelji; lahko će razumjeti, čim su 
zaslužili tolike nevolje, bolesti, nesretnu ženitbu, i istu smrt, koja se u njihovoj kući reć bi 
udomila, ako pomisle na griehe svoje mladosti, ako si na pamet dozovu griehe počinjene prije 
ženitbe za vrieme zarukah. David, taj veliki ugodnik Božji, o kom sveto pismo spominje, daje 
bio prema srcu Božjem, pao je nesrećom u grieh proti svetoj čistoći. On se je pokajo za taj 
grieh i te kako; u suzah se umivao, tako da se punim pravom zove David pokornik. Bog mu se 
smilovao te mu poslao proroka, neka mu kaže, da mu je oprošten grieh, ali je li mu Bog 

oprostio i kazne vremenite? 0 ne. Kaznio ga je i te kako. Medju ostalimi kaznami imao je 
pretrpjeti i tu veliku žalost, da mu je sin umro, koga je u onom griehu rodio. Samodošle dakle 
i oni, koji s njimi grieše, neka se zaista boje Boga pravednoga, koji grieh nekažnjen pustit ne 
može. Oni griehom izazivaju srčbu Božju, mjesto da mole od njega sveti blagoslov, a on će 
odvratiti od njih svoju milostivu ruku te na njih svoju srčbu izliti. Nitko da vas nevara 
praznimi riečmi, neprestajem vam sa svetim Pavlom govoriti, jer sbog toga ide gnjev Božji na 
sinove nepokornosti. 

5. A što da kažem bezdušnim roditeljem, koji umjesto da čuvaju svoje kćeri, još ih 
potiču na to, da svoje najdragocjenije blago, to jest svetu čistoću izgube, šaljuć ih od kuće u 
dom njihovih zaručnikah? Strahota! I roditelji sami s velikim trudom i mukom podučavali su 
svoju kćer, čuvali ju kao oko u glavi; i sva rodbina na nju pazila, i svećenici ju u crkvi 
opominjali, i ona vazda do udaje dobra bila; a gle sad bezdušnih roditeljah, koji sav taj trud u 
jedan mah unište i prije ženitbe ju predaju u ruke zaručniku, neka Boga uvriedi, neka na 
sablazan bude svoj obćini, na žalost svetoj crkvi, na sramotu svoju i sve svoje rodbine. Izpunit 
će se na takovih roditeljih bez srca ona strašna prijetnja našega Gospodina: Jao čovjeku po 
kom dolazi sablazan! Bolje bi mu bilo, da mu se mlinski kamen objesi o vrat te se u dubljini 
morskoj utopi. Ako crkva tako strogo nalaže roditeljem, da paze na svoje kćeri, te nedopušta 
nikada, da se zaručnici na samu spominjaju, šta se ima istom držati o tom u svakom obziru 
griešnom običaju? Sveti Jeronim nauča: “Griešna poznanstva smrtna su borba umiruće 
čistoće, drvo grieha, ujedina paklene zmije”. A šta bi istom kazao o samodošlah? Sveti 
Bernardo ide još dalje, te tvrdi: “Laglje bi bilo mrtva uzkrisiti na život, nego da čist ostane, 
koji je u griešnu poznanstvu”. A kojimi bi istom riečmi sveti Bernardo žigosao samodošle? 

Djeca istina moraju u dobru slušati svoje roditelje, i za savjet ih pitati osobito kada 
žele stupiti u brak; ali u zlu ih nesmiju poslušati nikada. Sveti Pavao veli: “Djeco slušajte 
svoje roditelje u Gospodinu, jer je to pravo” (Ef. 6. 1). U svem dakle što je dobro valja da 
djeca roditelje slušaju, jer je to Bog zapovjedio. Ali ako su roditelji tako bezdušni, da djeci 
štogod zapovjede, što je zlo i nepošteno, ako zapovjede svojim kćerim, da pobjegnu k svojim 
zaručnikom, što Bog strogo zabranjuje, onda ih djeca nesmiju posluhnuti; zato je sveti Pavao i 
primetnuo onu rieč: u Gospodinu. Djeco slušajte svoje roditelje u Gospodinu, to jest u svem 
onom, u čem se gospodin nevriedja. 

6. Roditelji dakle nemaju prava, svoje kćeri siliti, da uzmu ovoga ili onoga momka za 
muža; oni im mogu samo savjetovati, ali nipošto ih siliti. Jer udat se za koga, odlučuje za sav 
život, odlučuje dakle i za ono vrieme, kada djeca više nisu kod roditeljah. Nemogu dakle 
roditelji zahtievati, da se sinovi i kćeri njihovoj volji pokore i u ono vrieme, kada će biti za se 
samostalni, a to bi se dogodilo, kada bi skroz o volji roditeljskoj ovisili. Nadalje udat se za 
ovoga i onoga, odlučuje ujedno i spas duše na uvieke. Pa baš zato jer odlučuje za vječnost, 
nesmiju roditelji svoje djece siliti na ženitbu ili udaju, nego djeci pripustiti, neka podju za 
onoga, za kim im srce želi razložno. A i to valja promisliti, da roditelji nemogu razsuditi ni 
milosti Božje, koja djeluje u srcu njihove djece, a koju milost Bog daje svakomu, kada 
odabire stališ; a to je novi razlog, zašto roditelji nesmiju svoje djece siliti na ženitbu ili udaju. 

7. Evo što se još sgadja, kada bezdušni roditelji dopuštaju, da njihove kćeri prije udaje 
pribjegnu k ženikom. Njih obično na ženitbu nepotiče prava ljubav, nego nužda, od koje 
gledaju sramotu prikriti, u koju su po griehu pali. U takovih slučajevih i sami ljudi znadu po 
selu govoriti: Morao ju je uzeti, da joj ime neobezčasti i neosramoti. A što to znači? Neznači 
li to, da je neuzima za ženu iz ljubavi, nego jer nemože više popraviti zlo, što je učinio? Ali 
tko je za vrieme zarukah tražio jedino zadovoljiti svojoj strasti, taj će težko svetom držati istu 

ženitbu, nego će ju lahko zlorabiti, a možda i preljubom okaljati. A nedolazi li do tih griehah 
prije ženitbe, da se često poslie ženitbe neštuju kako Bog zapovieda nego se medjusobno 
svadjaju? Dobro je imati na pameti što veli Duh sveti: “One ima djavao u vlasti, koji tako 
stupaju u ženitbu, da od sebe izključe Boga i njegova Duha te se poput nerazložnih životinjah 
strasti podaju” (Tob. 6. 17). A usuprot kako su sretni mladi ljudi, koji s čistim srcem k oltaru 
stupaju. O kako će im biti jaka ljubav, kako veliko medjusobno štovanje, kako iskreno 
prijateljstvo! 

8. A1 evo ti bezdušnih roditeljah, koji još izpričavaju svoj korak veleći, da ih jeftinije 
dodje, ako im kći prije udaje pribjegne k zaručniku, jer u tom slučaju odpanu svi veliki 
troškovi, koji se po starom običaju kod udaje moraju učiniti. Grozne li doista izprike! Sta da 
vam na to kažem? Nepriznajete li vi samim tim činom, da je i te kako velika sramota, svojoj 
kćeri dopustiti, da pribjegne k svojemu zaručniku. Bog sam veli u svetom pismu (Eul. 26. 20). 
“Nijedna ciena nije vriedna čiste duše”. O koli je krasan čist naraštaj sa sjajem! (Mudr. 4. 1). 
Sveta je dakle čistoća blago, što se neda procieniti, tako nam kazuje sam Bog. A vi roditelji 
prezrievši Boga bacate blago čistoće kćerine, koje se neda procieniti, bojeći se troškovah, koji 
se nedadu ni s daleka prispodobiti sa onim blagom, koje se gubi, troškovah, koji se nemoraju 
ni praviti. 

9. Hi recite mi, tko vam je kazao, da se moraju ti veliki troškovi praviti? Sve da bi to i 
bio običaj starinski, nesliedi za to, da se moraju učiniti, kada se učiniti nemogu. Sto stvarih 
rade drugi imućniji i u vašem selu, al zato nećete kazati, da i vi isto morate raditi. Glavno je tu 
to, da je sasvim sigurno, te se nesmije kćeri dopustiti prije udaje otići k vjereniku, jer je to 
Bog jasno zabranio, a od zakonodavacah nitko nije zapovjedio, se moraju praviti troškovi, 
koje ste vi sami svojim običajem uveli. Znate, šta ću vam kazati? Kazat ću vam sa našim 
Gospodinom Isusom: “Dobro je prorokovao Isaija za vas licimjere, kao što je pisano: ovaj 
narod ustnami me poštuje, a srce njihovo daleko je od mene. No zaludu me poštuju ... Jer vi 
ostaviste zapoviedi Božje, a držite predaje (Običaje) ljudske” (Mark. 7. 6 - 9). Tako i vi 
ukidate zapovied i rieč Božju o svetoj čistoći svojim običajem, koji ste postavili. Da svoj 
običaj sačuvate, ukidate zapovied Božju. 

10. Ja sam vam već s početka spomenuo, da se mora kraj učiniti svakomu običaju, koji 
je griešan. Nije li griešan običaj, htjeti više potrošiti, nego li možeš? Sklopite ženitbu kod 
svete mise ili u drugo vrieme u nazočnosti sve svoje rodbine i prijateljah pa u miru Božjem 
počmite živiti u braku. Ako se možete čedno i u poštenju poslie vjenčanja samo taj dan 
pogostiti, pogostite se u Gospodinu, a ako ni to nemože biti neka i to izostane, kada ionako 
nemora biti, tim više, što si veliku štetu prave a i u dug se meću, koji bezpotrebne troškove 
prave. Ali reći ćete mi: Ali do sada u selu nitko nije tako učinio, niti je običaj, tako činiti! I 
opet se pozivate na nesretni običaj. Evo što vam na to sa svetim Ivanom Krizostomom (in 
illud “Propter fomicationem unusquisque suam uxorem habeat”) odgovaram: “Ti počni, i 
gledaj da tako krasan (nov) običaj uvedeš, da ti potomci budu zahvalni. Pa ako se tko zatim 
običajem povede te ga sliedi, onda će moći unuci, i sinovi unukah kazati onim, koji ih za to 
zapitaju, ovaj je i ovaj prvi uveo taj prekrasni običaj ... A kada i drugi tako uzrade, i tebi će 
to zahvaliti, koji si prvi bacio sjeme za taj plod: to će pridonieti, da ćeš i sam brzo biti otac, a i 
djeci će biti od koristi, te će biti uzrok, da će supruzi doživjeti starost. Kao što god Bog često 
prieti griešnikom: “Vaša djeca bit će sirote, i vaše žene udovice” (Ex. 22. 24): tako i onim 
obećaje blaženu starost i s njom sva dobra, koji se u svem njemu pokoravaju”. 

11. Sveti Krisostom želi, da se siromasi u svatove pozovu, ako se već tko pozove: 
toliko mu je stalo do toga, da zaručnici u milosti Božjoj započnu ženitbu, jer veli, daje onda u 

istinu sam Isus Krist u njihovoj sredini, kano u Kani Galilejskoj, jer po Isusovoj nauci njemu 
se samomu daje, što se siromahom daje. Pa iztičuć blagoslov, kojim siromasi pozvani 
blagosivlju zaručnicu za primljena dobročinstva, napada na običaj, po kojem se previše troši 
te oni pozivaju, koji u pijanosti Boga vriedjaju i srčbu Božju i na iste mladoženje 
izazivaju”.Promisli - veli - koliko to vriedi, kada mlada puna blagoslova (jer od siromaha 
blagoslivana) unidje u kuću svoga čovjeka. Nevriedi li to više od svake sjajne krune? Nevriedi 
li to više od svakog blaga? A usuprot današnji je običaj od skrajne ludosti. Kada i nebi čekala 
kazna one, koji tako nepošteno rade, promisli, kako je to već velika kazna, što vas pijani ljudi 
i u srcu pokvareni pred narodom proklinju tako, da svi to čuju. Siromaci dakako primivši šta 
god dobra blagosivlju ih te im bezbrojna dobra žele: a oni poslie kako se ponapiju i ponajedu, 
svakojake gadne rieči iz,kažu na glave onih, koji su se oženili, i medjusobno se reč bi djavolski 
prepiru: pa kao da su oni koji se (tu) sastanu neprijatelji, tako se njihova rodbina medju sobom 
prepire, tko će od njih veće poruge izkazati na one, koji su se vjenčali, i tako se za protivnici 
povode: a ta njihova medjusobna borba čini, da se i mladi i mlada moraju jako zastiditi”. 

12. Buduć da se vi toliko pozivate na stare običaje, dopustite da i ja vam pripoviedam, 
kako su stari naši kršćani običavali u svatovih se gostiti, a da nisu ni mladi ni drugi Boga 
vriedjali a tim ženitbu počimali bez grieha u strahu Božjem. Evo kako jedan od najstarijih 
pisacah imenom Tertulijan o tom piše: “Prije nego se sjedne za stol, blaguje se hrana nebeska, 
a to je molitva, koja se k Bogu upravlja. Onda se jede ne više nego što je od potrebe, da se 
glad utaži, a pije se samo toliko, koliko se pristoji za ljude, koji se trude, da sačuvaju svoju 
čistoću. Koji su kod stola, jedu jako umjereno, jer se opominju, da su dužni i pri jelu Bogu se 
klanjati. Oni se medjusobno zabavljaju kao ljudi, koji znadu, da ih Bog čuje što govore. 
Netrpi se ništa, što je nepošteno, ništa, što neodgovara pravilom čednosti. Kako se jelo počima 
s molitvom, tako se s molitvom završuje. A poslie jela razilaze se ne hrpimice, pa ulicah trčeć 
i nepošteno se vladajuć, nego pristojno, brižno pazeć na čednost i čistoću”. 

Po tom starom običaju nećete lje previše kod svatovah potrošiti, niti ćete se bez 
potrebe u dug zakopati sbog gostovah u svatovih. 

13. Valja se dakle staroga vašega običaja čuvati te ga dokinuti i zato što je poganski i 
zato što se protivi običaju svih nabožnih kršćanah, i zato što se ljudski griešni običaj stavlja 
nad zakon Božji, i zato što se sloboda kod sklapanja ženitbe toli nuždna umanjuje, te se 
protivi kako svetosti ženitbe tako i medjusobnoj pravoj ljubavi. 

14. Toli griešnim običajem nemože nitko dobre žene naći, niti će ikada samodošla tim 
putem čovjeka u istinu dobra i od Boga blagoslovena dobiti. Duh sveti veli: “Sretan koji nadje 
dobru ženu”! A znate li, tko će ju naći? Dat će ju Bog sbog dobrih djelah ljudem, koji ga se 
boje, kao što to sveto pismo svjedoči (Sir. 26. 3). 

Pa doista kada biste se bojali, uvriediti Boga, nikada nebi nitko htio k sebi odvesti 
zaručnice, niti bi se ikada koja zaručnica tako daleko zaboravila, da bi htjela pribjeći k 
zaručniku, pošto Bog to zabranjuje. Tko dakle hoće svoju čistoću da sačuva, valja da živi u 
svetom strahu Božjem neoslanjajuć se na svoju slaboću, nego sve svoje pouzdanje stavljajuć u 
Boga. Blago čovjeku, koji uviek pazi na to, da neuvriedi Boga. Tko je mudar, boji se i čuva se 
zla, čuva se zle prigode, da neizgubi čistoće. “Bježite, spasite duše svoje”, veli prorok 
Jeremija (48. 6). “Tko ljubi pogibelj, u njoj će poginuti”; veli Duh sveti (Eccli. 3. 27). Bježite 
zle sastanke, bježite zle razgovore, bježite svaku griešnu prigodu, i nećete izgubiti čistoće, 
spasit ćete duše svoje, inače ćete poginuti u pogibelji, koju tražite. Strah Božji sačuvat će vas 
od vašega griešnoga običaja, polag kojega vodite u kuću zaručnicu prije ženitbe. Sam Duh 
sveti opominje nas govoreći: “Strah Gospodnji odgoni grieh”. I opet veli: “Po strahu 

Gospodnjem svatko se očuva od zla”. “Onoga koji se boji Gospodina neće stići zlo”. A sveti 
Filip Nerijski, da nas potakne na to, da pazimo na svetu čistoću, podučava nas” da nema u toj 
stvari veće pogibelji, nego nebojati se grieha”. “ Dočim se dmge napasti svladavaju borbom, 
taj grieh (proti svetoj čistoći) prevladava se biegom”. Znali su dobro svetci, u kako se velikoj 
pogibelji svatko nalazi, koji god na se i svoju čistoću nepazi, zato svakomu na srce stavljaju 
čuvati se već prvih početakah, koji ka griehu vode. Sveti Toma Akvinski uči (II. 2. q. 167 et in 
Job 31): “Bludnosti se jedva može očuvati, ako joj se prvi početak nezaprieči, naime pogled 
liepe žene”. I sveti Augustin odrešito veli: “Nerecite, da imate čisto srce, ako su vam 
bezsramne oči” (In Job. c. 41). A sveto pismo odvraća svakoga od obćenja sa ženami veleći 
(Eccli. 41. 21): “Nemoj boraviti medju ženami; jer iz odjeće potiče moljac, a do žene grieh 
mužev”. Zato to obćenje sa drugim spolom naziva sveti Jeronim morem, koje oluja 
neprestano diže (epist. ad Gaudent.); sveti Nil ognjem, koji samo da se nerazplamti (orat. 2. de 
luxuria); sveti Efrem kugom dušah (contra mulieres n. 7); a sveti ga Ambrozij zove putem, 
koji vodi u grieh. Hoćete li dakle sačuvati svetu čistoću, i u toj čistoći stupiti pred žrtvenik 
Božji, da čistim srcem pred Bogom i ljudi sklopite u istinu svetu ženitbu, a vi bježite od svake 
griešne prigode i upotrebite sve, što vam Bog i sveta crkva daje, da svoju slaboću savladate te 
se oprete neprijatelju dušah vaših i očuvate svoje dragocjeno blago svete čistoće, što nosite u 
krhkih posudah. 

15. Naš Gospodin da nas oboruža proti svakoj napasti, evo što nam na srce stavlja: 
“Bdijte i molite, da neunidjete u napast” (Mat. 26. 41). Čistoća je dar Božji; zato ju valja od 
Boga gorućom molitvom prositi”.Kada sam spoznao, da se nemogu drugče čuvati (u čistoći), 
osim ako Bog dade, obratio sam se na Gospodina, i molio sam ga” (Mudr. 8. 21). Da 
nepodlegnemo dakle napasti treba bditi, na se paziti, uviek se osobito za vrieme napasti uticati 
k Bogu te mu sad sa prorokom (psal. 50. 12) govoriti: “Učini u meni, Bože, čisto srce, i duh 
prav ponovi u meni”! sad sa mudracem kazati: Gospodine, Otče i Bože života moga! Odstrani 
od mene svaku želju, koja iz pohote potiče; oslobodi me od strastih, koje su proti čistoći 
(Eccli 23. 4)! a sad opet sa apostolom Petrom zavapiti: Gospodine spasi nas, pogibosmo (Mat. 
8. 25)! A Gospodin će nam pružiti ruku i nas osloboditi od napastih. On neće dopustiti, da 
budemo prieko naših silah napastvovani, nego će nas ili iz napastih izbaviti ili nam jakost dati, 
da im se muževno opremo te ih savladamo”.Vjeran je Bog, koji vas neće pustiti da budete 
prieko svojih silah kušani; nego će s kušnjom učiniti i kraj, da možete podnieti” (1 Kor. 10. 
13). 

16. Ali po nauku svetoga Augustina: “Nijedan liek proti gorućoj putenoj pohoti nije 
onako moćan i uspješan, kao smrt mojega spasitelja”. “Za nijednu stvar nisam našao 
uspješnijega lieka, kao rane Kristove; u njih spavam sigurno, i živim bez straha”. Isti sveti 
Augustin tumačeć one rieči svetoga pisma (Iv. 19.34): “Jedan od vojnikah kopjem mu (naime 
Isusu) otvori bok”, veli, da sveti evangjelista upravo zato nije kazao, da je Isusu proboden 
bok, nego otvoren, da vidimo, da nam je otvoren ulaz u Srce Isusovo, koje treba da bude naše 
utočište. I sveti Bemardo nam savjetuje isto u napastih nagovarajuć nas, da u napastih odmah 
pomislimo na muku Isusovu: Bog moj visi na križu; A ja zar da se putenoj pohoti podam? 

Prekoristno je u napastih proti svetoj čistoći pohoditi presveti oltarski sakramenat, ili 
ako smo daleko od crkve pozdraviti Isusa u sakramentu iz svoje kuće te ga zamoliti za pomoć. 
A osobito u tu svrhu pomaže pristupati često k svetoj pričesti, prema riečim prorokovim: 
“Gospodine, pripravio si preda mnom stol usuprot onim, koji me progone” (psal. 22. 5). Sveta 
pričest je liek proti svakoj napasti, a osobito proti napasti nespremnoj na svetu čistoću; jer 
presveti taj sakramenat umiruje svu narav našu, da nas nepotiče toliko na zlo; umanjuje i ništi 

nagone putene, trne oganj pohotni i svu dušu na toliko jači, da je otrovne striele bludnosti 
nemogu raniti. “Draga braćo, veli sveti Bernardo, ako niste tako žestoko napastvovani proti 
najljepšoj krieposti, ako ljubite čistoću . . . sve te milosti pripišite jakosti svete hostije . . . koju 
primate” (Serm. in coena Domini). 

17. No znajući mi, da nam je Isus dan po Mariji, imate li ozbiljnu volju od nevina 
jaganjca zadobiti svetu čistoću i s čistim srcem u brak stupiti, a neokaljat je svojim griešnim 
običajem, a ono valja da se dan na dan utičete k Mariji, toj Djevici svih djevicah. Zar ona ta 
kraljica djevicah, da se kod svoga Sina nezauzme za svoje sluge i služavke, kada ju zazivaju, 
neka bi im izprosila, da očuvaju svoju čistoću, te se nezaborave na toliko, da ju pred svim 
svietom gube prije nego sklope svetu ženitbu? O ne. Nemože nas ona od sebe odbiti. Ona će 
iz svih silah vas zagovarati i svu moć svoju upotrebiti, da vam sačuva svetu čistoću, koju je 
ona sama neizmjerno cienila, koju je sam Bog na Mariji toliko cienio, da ju je Djevicom 
sačuvao i onda, kada ju je odabrao za majku. Sinu je dužnost, poslušati majku. Zar da joj Isus 
šta uzkrati, on najbolji Sin njoj najboljoj majci, o čijem životu do tridesete godine sveto pismo 
spominje, da joj je bio poslušan? Sveti Petar Damjanski tvrdi o blaženoj Djevici Mariji; Sto 
Bog može zapoviedju, to ti, Djevice, možeš molitvom. Njezina moć kod Isusa nema granicah, 
kao što je i ljubav Isusa od nje rodjenoga napram njoj bez granicah. Njezine molbe više su za 
Isusa zapovied, nego li molbe; jer to su molbe majke; za nju je htjeti isto što zadobiti; čim se 
njezin glas začuje, već se i njezina molba usliša. 

Ako dakle tu Djevicu za svetu čistoću zamolite, nema dvojbe, da ćete ju sačuvati, 
nema dvojbe, da ćete ju više cieniti nego ikoje blago na svietu, nema dvojbe, da je nećete 
nikada nikomu za ljubav žrtvovati, već ćete uz pripomoć Marijinu s čistim srcem k oltaru 
pristupiti. 

18. Pa ako vas od vašega griešnoga običaja nebi odvratila ni ona ljubav, od koje je Isus 
svu krv za nas prolio i sebe svega nam u presvetom sakramentu darovao; ni ona ljubav, kojom 
vas kao svoju djecu obuhvaća Marija, ta kraljica djevicah: A vi se spomenite često svojih 
zadnjih stvarih, i nećete nikada sagriešiti (Crkv. 7. 46). Promislite, da što tielu godi traje 
časak, a da će na vieke trajati muke. Zadubsti se mišlju u onu vječnost, u to, da ona traje dok 
Bog traje, na vieke, da je nikada neće nestati: sve to će potresti srce vaše te vas od grieha 
odvratiti. Dobro opominje prorok: Neka živi sadju u pakao (ps. 54. 16). I vi mišlju sadjite živi 
u pakao razmišlj avaj ući o njegovih mukah i njegovoj vječnosti, da vam nebude od potrebe 
poslie smrti dušom unutra silaziti. A neće vam manje koristiti, da se kanite svojega griešnoga 
običaja, ako i na slavu nebesku pomislite, koju nam je Bog pripravio za dobra djela; jer je 
doista velika ludost, za časovitu strast i ugodnost, na vieke izgubiti vječnu slavu; ili zar može 
biti šta ludjega, nego nehtjeti činiti, što vam Bog zapovieda, koji nam obećaje slavu vječnu i 
vječno veselje, izvršimo li njegove zapovjedi, a htjeti i ljubiti što od vas traži djavao, koji će 
vas dovesti u pakao, ako posluhnete njegove nagovore? Sad ugadjate tielu proti volji Božjoj, a 
jeste li kada ozbiljno promislili, šta će biti od toga tiela poslie smrti? Upale oči, plave usne, 
ledene ruke, ukočene noge i sve tielo; lies će mu biti kuća, a crvi drugovi; ono će se razpasti, 
neugodno vonjati; svi će jedva čekati, da ga u grob polože, a duša? dok još tielo leži u kući, 
duša će saći u pakao sbog griehah proti svetoj čistoći, ako nije za vremena pokore činila. O, 
tko će moći odvažit se, i nadalje griešiti proti svetoj čistoći, ako i malo samo promisli, kako će 
se pred sudcem Isusom, koji će doći suditi žive i mrtve, i pred svim svietom odkriti sve 
najtajne misli i griešne požude i svi nečisti i drugi griesi. Ah, imajte na pameti onaj strašni 
glas trublje, kojom će se ljudi pozvati na sud, pa će se u srcu vašem puteni nagoni utaložiti; 
imajte pred očima sudca Isusa, koji će pravedno suditi svih nas krivine i svoju strašnu srčbu 

izliti na sve griešnike, koji nisu dostojne pokore činili, i nećete više griešiti. Te misli neka 
vam budu na pameti, neka vam budu u srcu, i nećete sigurno nikada doći na griešnu misao, 
proti Božjoj volji prije ženitbe voditi u kuću svoje zaručnice. 

19. Braćo moja posluhnite zato glas moj i glas svih vaših pastirah, koji vas odvraćamo 
od tako griešnoga običaja, polag kojega se zaručnice nestide proti volji Božjoj prije ženitbe 
pribjeći svojim zaručnikom. Posluhnite savjete, koje sam vam dao, kako da se očuvate od 
grieha proti svetoj čistoći. Posluhnite nauk svete crkve, koji sam vam gledao razložiti. Nije 
mala stvar, prezirati glas svete crkve, te naše svete majke. Bog je sam ustanovio svetu crkvu, 
nju je mjesto sebe postavio, te je svim naložio, da ju imaju poštivati i slušati”.Tko vas sluša, 
reče Isus apostolom svojim, mene sluša; a tko vas prezire, mene prezire” (Luk. 10. 16). Isto 
tako opominje sve sam Isus i na drugom mjestu, da slušaju crkvu, a koji neće slušati, neka se 
smatra poganom (Mat. 18. 17). I pravo je, da crkvu slušamo, jer je ona naša majka: ona nas je 
svetim krstom preporodila, ona svetim naukom odgojila, ona nas je sakramentom krizme za 
borbu u životu ojačila, ona nas sveudilj tielom Isusovim hrani, ona nam griehe sakramentom 
pokore pere, ona nas u smrtnoj borbi sakramentom svete pomasti jači i odklanja zapreke, koje 
nam se na put u život vječni stavljaju. Dužan si joj dakle pokoravat se: to ti Isus zapovieda, to 
zahvalnost od tebe traži. Toj svojoj crkvi dao je Isus Duha svetoga, Duha istine, te ona 
nemože pogriešiti, kada nas nauča. A gle ona upravo zabranjuje taj griešni običaj. Tkoprezire 
taj glas svoje svete matere crkve, prezire i samoga Gospodina Isusa, te se nemože nadati od 
njega blagoslovu za ženitbu, na koju se griesi pripravlja i njegovu srčbu na se izaziva. 
Nemojte zato prečuti glasa svete matere crkve, nego kao poslušna njezina djeca duboko si u 
srce zasadite njezine rieči i po njih svoj život ravnajte; inače nećete pobjeći od suda Božjega. 
Nemojte nepokajanim srcem sabirati sebi gnjev za dan gnjeva, u koji će se pokazati pravedni 
sud Boga, koji će dati svakomu po djelih njegovih. Pamtite dobro rieči svetoga Pavla: 
‘‘Nevolja i tuga na svaku dušu čovjeka koji čini zlo ... A slava i čast i mir svakomu, koji čini 
dobro” (Rim. 2. 5-11). A Bog, u koga je obilje milosrdja, blagoslovit će važu ženitbu, ako ju u 
svetosti i po zakonu svete matere crkve sklopite, te ćete usljed njegova blagoslova dati državi 
dobre gradjane, crkvi nabožne i Boga bojeće vjernike, zemlji stanovnike prema srcu Božjemu 
a nebu svete baštinike: a to će biti vaša velika zasluga, za koju vam svim i slavu i čast i mir 
vječni podielio Svemogući Bog Otac i Sin i Duh sveti. Amen. 

Ovaj se list ima puku pročitati prve korizmene nedjelje. 

U Sarajevu, na presveto Ime Isusovo dne 20. siečnja 1884. 

f Josip , v. r. 

nadbiskup Vrhbosanski i privr. uprav, banjalučke biskupije. 




